മുസ്‌ലിം ഭീകരവാദം; പാശ്ചാത്യസാമ്രാജ്യത്വം സൃഷ്ടിച്ചെടുത്ത പുതിയ മതം | islamonlive.in\nമുസ്‌ലിം ഭീകരവാദം; പാശ്ചാത്യസാമ്രാജ്യത്വം സൃഷ്ടിച്ചെടുത്ത പുതിയ മതം\nby അലക്‌സ് അന്‍ഫ്രണ്‍സ്\nലോകത്തുടനീളം നടന്ന എണ്ണമറ്റ സായുധ സംഘട്ടനങ്ങളെ കുറിച്ച് റിപ്പോര്‍ട്ട് ചെയ്തയാളാണ് അമേരിക്കന് ഇന്‍വെസ്റ്റിഗേറ്റീവ് ജേര്‍ണലിസ്റ്റും, ഡോക്യുമെന്ററി നിര്‍മാതാവും, നോവലിസ്റ്റുമായ ആന്ദ്രെ വല്‍ഷെക്ക്. അദ്ദേഹത്തിന്റെ ഏറ്റവും പുതിയ കൃതിയാണ് ‘On Western Terrorism’. നോം ചോംസ്‌കിയുമായുള്ള ചര്‍ച്ചയാണ് പ്രസ്തുത കൃതിയുടെ ഉള്ളടക്കം. വര്‍ത്തമാന കാലം വരെ എത്തി നില്‍ക്കുന്ന കോളനിവത്കരണത്തിന്റെ പൈതൃകത്തെ തുറന്ന് കാട്ടുന്ന അവര് ഭീകരവാദവുമായി ബന്ധപ്പെട്ട പാശ്ചാത്യലോകത്തിന്റെ കാപട്യത്തെ ശക്തമായ ഭാഷയില് അപലപിക്കുകയും ചെയ്യുന്നുണ്ട്. കാരണം ഭീകരവാദത്തിന്റെ വ്യാപനത്തില് വലിയ പങ്ക് പാശ്ചാത്യലോകത്തിനാണ്. പാശ്ചാത്യഭീകരവാദത്തെ കുറിച്ചുള്ള ചിന്തകള് ആന്ദ്രേ വല്‍ഷെക്ക് വായനക്കാരുമായി പങ്കുവെക്കുന്നു.\nനോം ചോംസ്‌കിയുമായി താങ്കള് നടത്തിയ ചര്‍ച്ചയിലുടനീളം, സമീപകാല ചരിത്രത്തില് ഏഷ്യ, ലാറ്റിന് അമേരിക്ക, മിഡിലീസ്റ്റ് എന്നിവിടങ്ങളിലെ സാമ്രാജ്യത്വ അധിനിവേശ ഇടപെടലുകളെ സംബന്ധിച്ച വസ്തുതകള് താങ്കള് തുറന്ന് കാട്ടുകയുണ്ടായി. പാശ്ചാത്യ ലോകത്തിന്റെ പ്രഖ്യാപിത ശത്രുക്കളില് ശ്രദ്ധമാറ്റി, ശ്രദ്ധ മുഴുവന് പാശ്ചാത്യലോകത്ത് തന്നെ കേന്ദ്രീകരിച്ചതിന്റെ ഉദ്ദേശമെന്താണ്?\nഒരുപാട് നൂറ്റാണ്ടുകളായി, ലോകത്തെ സൈനികമായും, സാമ്പത്തികമായും കൊള്ളയടിച്ചു കൊണ്ടിരിക്കുകയാണ് പാശ്ചാത്യര്. അവരുടെ കുറ്റകൃത്യങ്ങള്‍ക്ക് ‘നിയമപരിവേശം’ നല്‍കുന്നതിന് വേണ്ടി അത്യന്തം സങ്കീര്‍ണ്ണവും, കാര്യക്ഷമവുമായ പ്രോപഗണ്ട സിസ്റ്റവും അവര് ഉണ്ടാക്കിയിട്ടുണ്ട്. മറ്റുള്ളവര്‍ക്ക് മേല് അവര് അവരുടെ ‘യുക്തിയും’, സാംസ്‌കാരിക സിദ്ധാന്തങ്ങളും അടിച്ചേല്‍പ്പിക്കുകയാണ്. നിരന്തരമായ, സാമര്‍ത്ഥ്യപൂര്‍വ്വമുള്ള നീക്കങ്ങളിലൂടെയാണ് അത് സാധിച്ചത്. തത്ഫലമായി മറ്റെല്ലാ ആഖ്യാനങ്ങളും അപ്രത്യക്ഷമായി.\nഇത് യഥാര്‍ത്ഥത്തില് ഒരു വന്‍ദുരന്തം തന്നെയാണ്. കാരണം അധിനിവേശത്തിന് ഇരയായ ഒരുപാട് സംസ്‌കാരങ്ങള് ഉന്നതമൂല്യങ്ങള് കാത്തുസൂക്ഷിക്കുന്നവയും, പാശ്ചാത്യലോകത്തിനേക്കാള് അങ്ങേയറ്റം മനുഷ്യത്വമുള്ളവയുമായിരുന്നു. ഫലമെന്താണെന്നാല്: ലോകത്തിന്റെ സ്വഭാവികവും, യുക്തിപൂര്‍ണ്ണവുമായ പുരോഗതി അവതാളത്തിലാവുകയും, നശിപ്പിക്കപ്പെടുകയും ചെയ്തു. പാശ്ചാത്യ സിദ്ധാന്തങ്ങള് മാത്രം ഉയര്‍ന്ന് നിന്നു, അത് ലോകത്തിന് അസന്തുലിതത്വം, ആശയകുഴപ്പം, നിരാശ എന്നിവ സമ്മാനിച്ചു.\nനോം ചോംസ്‌കിയെ പോലെ, താങ്കളും വളരെയധികം പ്രശസ്തനായ ഒരു എഴുത്തുകാരനാണ്. ചോംസ്‌കിയുടെയും, താങ്കളുടെയും കൃതികള് താങ്കള് എങ്ങനെയാണ് വിലയിരുത്തുന്നത്?\nഈ അങ്ങേയറ്റം അപലപനീയമായ സാഹചര്യത്തിനെതിരെയുള്ള പോരാട്ടത്തില് ഞാനും ചോംസ്‌കിയും ഉപയോഗിക്കുന്നത് വ്യത്യസ്തമായ ‘തന്ത്രങ്ങളാണ്’. ചോംസ്‌കി ഒരു ഭാഷാശാസ്ത്രജ്ഞനും, സൈദ്ധാന്തിക ചിന്തകനും, ആക്റ്റിവിസ്റ്റുമാണ്. സാഹിത്യേതര കൃതികളിലൂടെയാണ് അദ്ദേഹം സാഹചര്യത്തെ അപഗ്രഥിക്കുന്നത്, ആ കൃതികളെല്ലാം മഹത്തായ തത്വശാസ്ത്ര കൃതികളുമാണ്. ഭൂഖണ്ഡങ്ങള് തോറും അദ്ദേഹം പൊതുസമൂഹത്തെ അഭിമുഖീകരിച്ച് നേരിട്ട് സംസാരിക്കുന്നുമുണ്ട്.\nഞാന് സോത്രസ്സുകളിലേക്ക് നേരിട്ട് കടന്ന് ചെല്ലുകയാണ് ചെയ്യുന്നത്. ഞാന് കാണാത്തതോ, നേരിട്ട് അനുഭവിക്കാത്തതോ ആയ കാര്യങ്ങള് വിശ്വസിക്കില്ല. യുദ്ധഭൂമിയിലേക്കും, ചേരിപ്രദേശങ്ങളിലേക്കും ഞാന് സഞ്ചരിക്കുന്നു, ബുദ്ധിജീവികളോടും, ദരിദ്രരില് ദരിദ്രരായ ആളുകളോടും ഞാന് സംസാരിക്കുന്നു.\nഒരുപാട് രാജ്യങ്ങളിലുള്ള, അങ്ങേയറ്റം സങ്കീര്‍ണ്ണമായ ഇന്റര്‍നെറ്റ് സോത്രസ്സുകളെയും ഞാന് ആശ്രയിക്കുന്നുണ്ട്. അങ്ങനെ ഞാന് ഉപന്യാസങ്ങള് എഴുതുന്നു. അവയെല്ലാം പിന്നീട് എന്റെ സാഹിത്യേതര കൃതികളിലെ അധ്യായങ്ങളായി മാറും. അല്ലെങ്കില് ഞാന് നോവലുകള് എഴുതും, അവ ഒരുപരിധി വരെ, അല്ലെങ്കില് മൊത്തത്തില് തന്നെ രാഷ്ട്രീയ ഉള്ളടക്കം ഉള്ളവയായിരിക്കും. അല്ലെങ്കില് ഞാന് ഡോക്യുമെന്ററികള് ഉണ്ടാക്കും.\nലോകത്തുടനീളം നടപ്പിലായി കൊണ്ടിരിക്കുന്ന പാശ്ചാത്യ പ്രോപഗണ്ടയെ തുറന്ന് കാട്ടുന്ന എന്റെ ഏറ്റവും പുതിയ കൃതിയാണ് 800 പേജുകള് ഉള്ള ‘Exposing Lies Of The Empire’. പാശ്ചാത്യ സാംസ്‌കാരിക സാമ്രാജ്യത്വത്തെ കുറിച്ചുള്ള എന്റെ പുതിയ നോവലാണ് ‘അറോറ’.\nപരസ്പര ബഹുമാനം കാത്തുസൂക്ഷിക്കുന്നവരാണ് ഞങ്ങളിരുവരും. പരസ്പര സഹവാസം ഞങ്ങള് ആസ്വദിക്കുകയും ചെയ്യുന്നു. എല്ലാ കാര്യത്തിലും പൂര്‍ണ്ണമായും ഞങ്ങള് യോജിപ്പിലെത്തി കൊള്ളണമെന്നില്ല, പക്ഷെ രാഷ്ട്രീയ വിഷയങ്ങളില് പരസ്പരമുള്ള ശക്തമായ അഭിപ്രായഭിന്നതകള് വളരെ അപൂര്‍വ്വം മാത്രമാണ്.\nഭീകരവാദ സാഹചര്യത്തിന്റെ പരിണാമവും, പാശ്ചാത്യ നേതാക്കളുടെ ‘ഭീകരവിരുദ്ധ യുദ്ധ’ പ്രഭാഷണങ്ങളുടെ പുനരുജ്ജീവനവും താങ്കള് എങ്ങനെയാണ് നോക്കികാണുന്നത്?\nപാശ്ചാത്യ ഭരണകൂടങ്ങളും, അമേരിക്കന് ഭരണകൂടവും മറ്റുള്ളവര്‍ക്കെതിരെ ഉപയോഗിച്ച് കൊണ്ടിരിക്കുന്ന ഒന്നാണ് ഭീകരവാദം. മുസ്‌ലിം ലോകത്തേക്കൊന്ന് നോക്കു: ചരിത്രപരമായി വളരെയധികം പുരോഗമനോന്മുഖവും, സാമൂഹിക കേന്ദ്രീകൃതവും, അതിലുപരി ഒരു ‘സോഷ്യലിസ്റ്റ്’ മതവും കൂടിയാണ് ഇസ്‌ലാം. ആദ്യത്തെ പൊതുസര്‍വകലാശാല, ആദ്യത്തെ പൊതു ആശുപത്രികള്- എല്ലാം മുസ്‌ലിം ലോകത്താണ് ഉണ്ടായത്.\nരണ്ടാം ലോക മഹായുദ്ധത്തിന് ശേഷം പോലും, സോഷ്യലിസത്തിലേക്കാണ് മുസ്‌ലിം രാഷ്ട്രങ്ങള് ചായ്‌വ് പ്രകടിപ്പിച്ചു കൊണ്ടിരുന്നത്. അതുകൊണ്ട് തന്നെ, പാശ്ചാത്യലോകത്തിന് ആ രാഷ്ട്രങ്ങളെ അവതാളത്തിലാക്കുകയും, നശിപ്പിക്കുകയും, ‘മൗലികവത്കരിക്കുകയും’ ചെയ്യേണ്ടതുണ്ടായിരുന്നു!\nമൂന്ന് പ്രധാന മുസ്‌ലിം സോഷ്യലിസ്റ്റ് രാഷ്ട്രങ്ങളെയാണ് അടിസ്ഥാനപരമായ പാശ്ചാത്യര് തകര്‍ത്ത് കളഞ്ഞത്: ഇറാന്, ഈജിപ്ത്, ഇന്തോനേഷ്യ എന്നിവയാണത്. പിന്നീട് സോവിയറ്റ് യൂണിയനെതിരെയുള്ള യുദ്ധത്തില് അഫ്ഗാനിസ്ഥാനെയും, പാകിസ്ഥാനെയും പാശ്ചാത്യര് ചാവേറുകളായി ഉപയോഗപ്പെടുത്തി. അതിലൂടെ ആ രണ്ട് രാഷ്ട്രങ്ങളെ ശിഥിലമാക്കുകയാണ് പാശ്ചാത്യര് ചെയ്തത്.\nനവകൊളോണിയല് വര്‍ത്തമാനകാലത്തെ മനസ്സിലാക്കണമെങ്കില് കൊളോണിയല് ഭൂതകാലത്തിലേക്ക് തിരിഞ്ഞ് നോക്കണമെന്നാണോ താങ്കള് വായനക്കാരോട് ആവശ്യപ്പെടുന്നത്?\nതീര്‍ച്ചയായും. പാശ്ചാത്യര് തന്നെയാണ് ‘മുസ്‌ലിം ഭീകരവാദത്തിന്റെ’ യഥാര്‍ത്ഥ നിര്‍മാതാക്കള് എന്ന് ഞാന് എന്റെ ഒരുപാട് എഴുത്തുകളില് സമര്‍ത്ഥിച്ചിട്ടുണ്ട്. അതിനാല് തന്നെ, ‘മുസ്‌ലിം ഭീകരവാദം’ എന്ന സംജ്ഞ നാം ഒരുകാരണവശാലം ഉപയോഗിക്കാന് പാടില്ല.\nതുര്‍ക്കി, സിറിയ, ലബനാന്, ഇന്തോനേഷ്യ തുടങ്ങിയ ഒരുപാട് സ്ഥലങ്ങളിലെ പ്രക്രിയക്ക് ഞാന് സാക്ഷിയാണ്. നാണംകെട്ട കാര്യങ്ങളാണ് നടന്നു കൊണ്ടിരിക്കുന്നത്. പക്ഷെ അത് യുക്തിസഹവുമാണ് (പാശ്ചാത്യ സാമ്രാജ്യത്വത്തിന്റെ മാക്കെവെല്ലിയന് സത്തയെ പരിഗണിക്കുമ്പോള്): സോവിയറ്റ് യൂണിയനെ തകര്‍ക്കുന്നതില് പാശ്ചാത്യര് വിജയിച്ചു, കൊളോണിയല് വിരുദ്ധ പോരാട്ടങ്ങളെ/പ്രക്രിയകളെ അവര് നശിപ്പിച്ചു, അതിന് വേണ്ടി നേതാക്കളെയും, സര്‍ക്കാറുകളെയും കൊന്ന്തള്ളുകയും, അട്ടിമറിക്കുകയും ചെയ്തു, അങ്ങനെ ‘വലിയ ശത്രുക്കള്’ ഇല്ലാതായി.\nനമുക്കെല്ലാവര്‍ക്കും അറിയുന്ന പോലെ, ‘വലിയ ശത്രുക്കള്’ ഇല്ലാതെ പാശ്ചാത്യലോകത്തിന് നിലനില്‍ക്കാന് കഴിയില്ല. അങ്ങനെ ശൂന്യതയില് നിന്നും ഒരു വലിയ ശത്രുവിനെ അവര് സൃഷ്ടിച്ചെടുത്തു, എന്നിട്ട് ആധികാരികമായി തന്നെ എല്ലാ മുസ്‌ലിം രാഷ്ട്രങ്ങളെയും കടന്നാക്രമിച്ചു, നശിപ്പിച്ചു. അടുത്തിടെ, പ്രമുഖരായ രണ്ട് പേര് എന്നോട് പറഞ്ഞത്, ഇസ്‌ലാമുമായി യാതൊരു ബന്ധവുമില്ലാത്ത ഒരു പുതിയ മതത്തെ ഒരുപാട് സ്ഥലങ്ങളില് പാശ്ചാത്യര് സൃഷ്ടിച്ചിട്ടുണ്ട് എന്നാണ്.\nതാങ്കള് ഒരുപാട് വര്‍ഷത്തോളം ലാറ്റിന് അമേരിക്ക, അറബ്, ഏഷ്യന് രാഷ്ട്രങ്ങളില് തുടര്‍ച്ചയായി സന്ദര്‍ശനം നടത്തുകയും, ജീവിക്കുകയും ചെയ്തിട്ടുണ്ട്. 21-ാം നൂറ്റാണ്ടിലെ സാംസ്‌കാരിക സ്വത്വം, വംശകേന്ദ്രീകൃത സംഘട്ടനങ്ങള് എന്നിവയുമായി ബന്ധപ്പെട്ട വിഷയങ്ങളെ പുരോഗമന ശക്തികള് എങ്ങനെ സമീപിക്കണമെന്നാണ് താങ്കള് പറയുന്നത്? ലോകത്തെ മനസ്സിലാക്കാനും, അതിനെ മാറ്റാനും ശ്രമിക്കുന്നവര്‍ക്ക് മുന്നിലെ ചതിക്കുഴിയാണോ യൂറോകേന്ദ്രീകൃത വീക്ഷണം?\nതീര്‍ച്ചയായും. ഈ ബോധ്യം വളരെ അനിവാര്യമാണ്. പാശ്ചാത്യ ലോകത്തെ പുരോഗമന ശക്തികള് കൂടുതല് വിനീതരാവേണ്ടതുണ്ടെന്നാണ് ഞാന് വിശ്വസിക്കുന്നത്. ലാറ്റിനമേരിക്കയിലെയും, ഏഷ്യയിലെയും ഇടതുപക്ഷ സര്‍ക്കാറുകള്‍ക്ക് നേര്‍ക്ക് വെറുപ്പ് ഉല്‍പ്പാദിപ്പിക്കുന്ന പ്രചാരണപരിപാടികള് അവസാനിപ്പിച്ച്, അവയെ കുറച്ചെങ്കിലും ബഹുമാനിക്കാന് അവര് പഠിക്കേണ്ടതുണ്ട്.\nപാശ്ചാത്യ സാമ്രാജ്യത്വത്തിനെതിരെയുള്ള പോരാട്ടമാണ് ഇനി നടക്കേണ്ടത്. എനിക്ക് ലോകത്തെ കുറിച്ച് അറിയാം, പാശ്ചാത്യ സാമ്രാജ്യത്വം തകര്‍ക്കപ്പെട്ടാല് മാത്രമേ ലോകത്ത് സമാധാനവും, സഹവര്‍ത്തിത്വവും, മനുഷ്യത്വും പുനഃസ്ഥാപിക്കപ്പെടുകയുള്ളു എന്ന് എനിക്ക് ഉത്തമബോധ്യമുണ്ട്. അത് സംഭവിക്കുന്നത് വരേക്കും, അതിനായുള്ള ശ്രമങ്ങള്‍ക്കായിരിക്കണം നമ്മുടെ ലക്ഷ്യങ്ങളില് പ്രഥമസ്ഥാനം.


പാലത്തായി പീഡനകേസിൽ പുതിയ അന്വേഷണ സംഘം; ഐ ജി ശ്രീജിത്തിനെ മാറ്റി - Media Malayalam (മീഡിയ മലയാളം)\nപാലത്തായി പീഡനകേസിൽ പുതിയ അന്വേഷണ സംഘം; ഐ ജി ശ്രീജിത്തിനെ മാറ്റി\nപാലക്കാട്: പാലത്തായി പീഡന കേസിൽ പുതിയ അന്വേഷണസംഘത്തെ നിയോഗിച്ചു. ഐ ജി ശ്രീജിത്തിന്റെ നേതൃത്വത്തിലുളള അന്വേഷണ സംഘത്തെ മാറ്റിയാണ് പുതിയ സംഘത്തെ നിയോഗിച്ചിരിക്കുന്നത്. ഇരയുടെ കുടുംബം ഐ ജി ശ്രീജിത്തിന് എതിരെ പരാതി നൽകിയതിനെ തുടർന്നാണ് നടപടി. തളിപറമ്പ ഡിവൈഎസ്‌പി രത്നകുമാറാണ് അന്വേഷണ ഉദ്യോഗസ്ഥൻ. എ ഡി ജി പി ജയരാജിനാകും ഇനി അന്വേഷണത്തിന്റെ മേൽനോട്ട ചുമതല.\nപീഡന കേസിലെ പ്രതിയായ പദ്‌മരാജന് അനുകൂലമായി കേസിന്റെ മേൽനോട്ട ചുമതലയുളള ഐ ജി എസ് ശ്രീജിത്ത് നടത്തിയ ഫോൺ സംഭാഷണം പുറത്ത് വന്നത് വലിയ വിവാദമായിരുന്നു. പദ്മരാജന് ഹൈക്കോടതി ജാമ്യം ലഭിച്ചതിന് പിന്നാലെയായിരുന്നു ഐ ജിയുടെ പേരിൽ സംഭാഷണം പ്രചരിച്ചത്. ഈ ഓഡിയോ സന്ദേശം പെൺകുട്ടിയുടെ അമ്മ ഹൈക്കോടതിയ്ക്ക് കൈമാറിയിരുന്നു. പാലത്തായി കേസിൽ പോക്സോ വകുപ്പ് ഒഴിവാക്കിയതിനെ ന്യായീകരിക്കുന്നതായിരുന്നു സംഭാഷണം.\nഐ ജി എസ് ശ്രീജിത്തിന്റെ നേതൃത്വത്തിലുളള അന്വേഷണ സംഘത്തിൽ വിശ്വാസമില്ലെന്നും കേസ് അട്ടിമറിക്കാൻ പൊലീസ് ശ്രമിക്കുകകയാണെന്നും ചൂണ്ടികാട്ടി പെൺകുട്ടിയുടെ അമ്മ നൽകിയ ഹർജിയിൽ പുതിയ സംഘത്തെ നിയോഗിക്കാൻ ഹൈക്കോടതി ഉത്തരവിട്ടിരുന്നു. പഴയ അന്വേഷണ സംഘത്തിലെ ആരെയും പുതുതായി രൂപീകരിക്കുന്ന സംഘത്തിൽ ഉൾപ്പെടുത്തരുതെന്നും ഹൈക്കോടതി കർശന നിർദേശം നൽകിയിരുന്നു. കണ്ണൂർ പാലത്തായിയിൽ നാലാം ക്ലാസുകാരിയെ ബി ജെ പി നേതാവായ അദ്ധ്യാപകൻ പീഡിപ്പിച്ചെന്നാണ് കേസ്. കേസിൽ പ്രതി പദ്മരാജൻ ജാമ്യത്തിലാണ്. Palakkad: A new investigation team has been appointed in the bridge torture case. The new team has replaced the investigation team led by IG Sreejith\nPalakkad: A new investigation\nteam has been appointed in\nthe bridge torture case\nPrevious articleയാത്രക്കാർക്ക് കോവിഡ്: എയർ ഇന്ത്യ വിമാനങ്ങൾക്ക് അഞ്ചാം തവണയും വിലക്കേർപ്പെടുത്തി ഹോങ്കോങ്\nNext articleഷൂട്ടിങ്ങിനിടെ അജിത്തിന് പരിക്ക്; ‘വലിമൈ’ ചിത്രീകരണം നീട്ടിവച്ചതായി റിപ്പോർട്ട്


സ്വര്‍ണക്കള്ളകടത്തുകള്‍ക്ക് തീവ്ര വര്‍ഗീയ സംഘടനകളുമായി ബന്ധമുണ്ടെന്ന് എന്.ഐ.എക്ക് കേരള പൊലീസിന്റെ റിപ്പോര്‍ട്ട്. – NavaKerala News\nHome/Crime/സ്വര്‍ണക്കള്ളകടത്തുകള്‍ക്ക് തീവ്ര വര്‍ഗീയ സംഘടനകളുമായി ബന്ധമുണ്ടെന്ന് എന്.ഐ.എക്ക് കേരള പൊലീസിന്റെ റിപ്പോര്‍ട്ട്.\nസ്വര്‍ണക്കള്ളകടത്തുകള്‍ക്ക് തീവ്ര വര്‍ഗീയ സംഘടനകളുമായി ബന്ധമുണ്ടെന്ന് എന്.ഐ.എക്ക് കേരള പൊലീസിന്റെ റിപ്പോര്‍ട്ട്.\nകേരളത്തിലെ സ്വര്‍ണക്കള്ളകടത്തുകള്‍ക്ക് തീവ്ര വര്‍ഗീയ സംഘടനകളുമായി ബന്ധമുണ്ടെന്ന് എന്.ഐ.എക്ക് കേരള പൊലീസിന്റെ റിപ്പോര്‍ട്ട്. ഒരു മലയാളം ന്യൂസ് ചാനലാണ് ഇതുസംബന്ധിച്ച് റിപ്പോര്‍ട്ട് ചെയ്തത്.\nകോഴിക്കോട് കൊടുവള്ളി കേന്ദ്രീകരിച്ചാണ് കള്ളക്കടത്ത് നടക്കുന്നതെന്നും കരിപ്പൂര് വിമാനത്താവളം വഴിയാണ് പ്രധാനമായും കള്ളക്കടത്ത് നടക്കുന്നതെന്നും റിപ്പോര്‍ട്ടിൽ പറയുന്നു. ഒരു വര്‍ഷം നൂറ് കിലോ സ്വര്‍ണവും 1000 കോടിയുടെ ഹവാല ഇടപാടുകളും കൊടുവള്ളിയിലേക്ക് എത്തുകയും പ്രചരിക്കുകയും ചെയ്യുന്നുണ്ടെന്നും റിപ്പോര്‍ട്ടിലുണ്ട്. സ്ത്രീകളെയും കുട്ടികളെയും കാരിയര്‍മാരാക്കാറുണ്ടെന്നും റിപ്പോർട്ട് പറയുന്നു.\nസ്ത്രീകളെ കണ്ടെത്തുന്നത് പുത്തന് കുരിശ് സ്വദേശിനിയാണെന്നും വടകര സ്വദേശിയായ ഏജന്റിന് തീവ്ര ഇടത് സംഘടനയുമായി ബന്ധമുണ്ടെന്നും പൊലീസ് റിപ്പോര്‍ട്ടില് ഉണ്ടെന്നും ചാനൽ റിപ്പോര്‍ട്ട് ചെയ്തിട്ടുണ്ട്.\nഅതേസമയം തിരുവനന്തപുരം എയര്‍പോര്‍ട്ടിലെ സ്വര്‍ണകള്ളക്കടത്തിലെ മൂന്നാം പ്രതിയായി എന്.ഐ.എ ഉള്‍പ്പെടുത്തിയ ഫൈസല് ഫരീദ് കൊച്ചി സ്വദേശി എന്ന നിലയില് നല്‍കിയത് തെറ്റായ വിവരമാണെന്ന് എന്.ഐ.എ കോടതിയെ അറിയിച്ചിരുന്നു.\nപാലത്തായിയിൽ നാലാം ക്ലാസുകാരിയെ പീഡിപ്പിച്ച അധ്യാപകന് സ്വാഭാവിക ജാമ്യത്തിന് അവസരം ഒരുങ്ങുന്നു.\nജൂലായ് 31നുശേഷം രാജ്യത്തെ സിനിമാ തിയേറ്ററുകളും ജിമ്മുകളും തുറക്കാന് അനുമതി നല്‍കിയേക്കും.


‘സ്വര്‍ണക്കടത്തുമായി ബന്ധപ്പെട്ട് അറസ്റ്റിലായവര് കോണ്‍ഗ്രസുകാരും ലീഗുകാരും’-വി.ടി ബല്‍റാം – Chandrika Daily\nBy web desk Thursday October 1, 2020 10:43 am\n‘സ്വര്‍ണക്കടത്തുമായി ബന്ധപ്പെട്ട് അറസ്റ്റിലായവര് കോണ്‍ഗ്രസുകാരും ലീഗുകാരും’-വി.ടി ബല്‍റാം\nഇന്ന് പുലര്‍ച്ചെ നാല് മണിയോടെയാണ് കസ്റ്റംസ് കാരാട്ട് ഫൈസലിന്റെ വീട്ടില് പരിശോധന നടത്തിയത്. പിന്നാലെ അദ്ദേഹത്തെ കസ്റ്റഡിയിലെടുക്കുകയായിരുന്നു.\nകോഴിക്കോട്: നയതന്ത്ര ബാഗേജ് വഴി സ്വര്‍ണം കടത്തിയതുമായി ബന്ധപ്പെട്ട് കൊടുവള്ളി നഗരസഭയിലെ ഇടത് കൗണ്‍സിലര് കാരാട്ട് ഫൈസല് അറസ്റ്റിലായതിന് പിന്നാലെ സിപിഎമ്മിനെ പരിഹസിച്ച് വി.ടി ബല്‍റാം. സ്വര്‍ണക്കടത്ത് കേസ് പ്രതികളെല്ലാം കോണ്‍ഗ്രസുകാരും ലീഗുകാരുമാണ് എന്ന് സിപിഎം ന്യായീകരണത്തെയാണ് ബല്‍റാം ഫെയ്‌സ്ബുക്ക് പോസ്റ്റില് പരിഹസിക്കുന്നത്.\n”സ്വര്‍ണ്ണക്കള്ളക്കടത്ത് കേസില് ഇതുവരെ അറസ്റ്റിലായത് മുഴുവന് മുസ്ലിം ലീഗുമായും കോണ്‍ഗ്രസുമായും ബന്ധപ്പെട്ടവരാണ്. എന്തുകൊണ്ട് ഇക്കാര്യം ചര്‍ച്ച ചെയ്യാന് മാധ്യമങ്ങള് തയ്യാറാകുന്നില്ല?-ലെ കമ്മീസ് -ബല്‍റാം ഫെയ്‌സ്ബുക്ക് പോസ്റ്റില് പറഞ്ഞു.\nഇന്ന് പുലര്‍ച്ചെ നാല് മണിയോടെയാണ് കസ്റ്റംസ് കാരാട്ട് ഫൈസലിന്റെ വീട്ടില് പരിശോധന നടത്തിയത്. പിന്നാലെ അദ്ദേഹത്തെ കസ്റ്റഡിയിലെടുക്കുകയായിരുന്നു. കൊടുവള്ളി എംഎല്‍എ കാരാട്ട് റസാഖിന്റെ ബന്ധുവാണ് കാരാട്ട് ഫൈസല്. സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് നയിച്ച ജനജാഗ്രതാ യാത്ര കൊടുവള്ളിയെത്തിയപ്പോള് കോടിയേരി യാത്ര ചെയ്തത് ഫൈസലിന്റെ വാഹനത്തിലായിരുന്നു.\nCategories: kerala, News Tags: VT Balram MLA


തമിഴ് സിനിമ സമരം: ആഞ്ഞടിച്ച് അരവിന്ദ് സ്വാമി\nFirst Published 16, Apr 2018, 11:55 AM IST\nതമിഴ് സിനിമരംഗത്ത് തുടരുന്ന സമരത്തിനെതിരെ ആഞ്ഞടിച്ച് നടന് അരവിന്ദ് സ്വാമി\nചെന്നൈ: തമിഴ് സിനിമരംഗത്ത് തുടരുന്ന സമരത്തിനെതിരെ ആഞ്ഞടിച്ച് നടന് അരവിന്ദ് സ്വാമി. ഡിജിറ്റല് സര്‍വീസ് പ്രൊവൈഡര്‍മാര് ഫീസ് കൂട്ടിയതില് പ്രതിഷേധിച്ച് തമിഴ്‌നാട് ഫിലിം പ്രൊഡ്യൂസേഴ്‌സ് കൗണ്‍സില് പ്രഖ്യാപിച്ച സമരം സിനിമകളെയും താരങ്ങളെയും ഒരുപോലെ ബാധിച്ചിരിക്കുകയാണ്, ഈ അവസരത്തിലാണ് അരവിന്ദ് സ്വാമിയുടെ പ്രതികരണം.\n'സത്യം പറയാമല്ലോ ഈ സമരം മടുത്തു. ജോലിയില് തിരിച്ചെത്തണമെന്നാണ് ആഗ്രഹം. അനുരഞ്ജന ചര്‍ച്ചയുടെ പുരോഗതിയേക്കുറിച്ച് ഒരു ധാരണയുമില്ല. എല്ലാവര്‍ക്കും ഉടനെ ജോലിയില് തിരിച്ചെത്താന് കഴിയുമെന്നും നല്ല സിനിമകള് ഉണ്ടാക്കാന് കഴിയുമെന്നും മാത്രമാണ് പ്രതീക്ഷ.\nആയിരകണക്കിന് ആളുകളെയാണ് ഇത് ബാധിച്ചിരിക്കുന്നത്. പെട്ടെന്നുള്ള പരിഹാരമാണ് ആവശ്യം അരവിന്ദ് സ്വാമി ട്വിറ്ററില് കുറിച്ചു. ചെക്ക ചിവന്ത വാനം, നരകാസുരന്, ഭാസ്‌കര് ഒരു റാസ്‌കല് തുടങ്ങിയവായാണ് അരവിന്ദ് സ്വാമിയുടെ മുടങ്ങി കിടക്കുന്ന ചിത്രങ്ങള്.\nതാരങ്ങള് മാത്രമല്ല ദിവസവേതനക്കാരായ സാധാരണ തൊഴിലാളികള്‍ക്കും സമരം ദുരിതമായിരിക്കുകയാണ്. ഒരു മാസം പിന്നിട്ട സമരം അവസാനിക്കുന്നതിന്‍റെ യാതൊരു ലക്ഷണവും ഇപ്പോഴുമില്ല.


anju | നാട്ടുകാരോട് വിശേഷമൊക്കെ ചോദിച്ച് ഉത്സവം കാണാൻ ഇറങ്ങിയതായിരുന്നു 24കാരി; ശേഷം കേട്ടത് അഞ്ജുവിന്റെ മരണവാർത്ത; താങ്ങാനാകാതെ നാട്ടുകാർ - Malayalivartha.com Widgets Magazine\nനാട്ടുകാരോട് വിശേഷമൊക്കെ ചോദിച്ച് ഉത്സവം കാണാൻ ഇറങ്ങിയതായിരുന്നു 24കാരി; ശേഷം കേട്ടത് അഞ്ജുവിന്റെ മരണവാർത്ത; താങ്ങാനാകാതെ നാട്ടുകാർ\n23 FEBRUARY 2018 07:42 AM IST\nക്ഷേത്രോത്സവം കാണാന് പോകുന്നതിനിടയിൽ 24കാരി കുഴഞ്ഞു വീണു മരിച്ചു. ചുഴലിയില് വട്ടച്ചോലയില് ഗംഗാധരന്റെ മകള് അഞ്ജുവാണു മരിച്ചത്. നാട്ടുകാരോട് വിശേഷമൊക്കെ ചോദിച്ച് വളരെ സന്തോഷത്തിലായിരുന്നു യുവതി. തുടർന്ന് വളയം അയ്യപ്പഭജനമഠത്തില് ക്ഷേത്രേത്സവത്തിന്റെ ഭാഗമായി നടന്ന ഉത്സവം കാണാന് പോകുന്നതിനിടയിലായിരുന്നു മരണം. പെട്ടെന്നുള്ള ഹൃദയാഘാതമാണു മരണകാരണം എന്നു കരുതുന്നു.\nബുധനാഴ്ച ഉച്ചയോടെ മൃതദേഹം ചുഴലിയിലെ വീട്ടുവളപ്പില് സംസ്ക്കരിച്ചു. നാട്ടുകാരും സുഹൃത്തുക്കളും ഉള്‍പ്പെടെ നിരവധി പേര് അഞ്ജുവിനു കണ്ണീരില് കുതിര്‍ന്ന യാത്രമൊഴി അര്‍പ്പിക്കാന് എത്തി. അഞ്ജുവിന്റെ വേര്‍പാട് ഉൾക്കൊള്ളാൻ കഴിയാതെയിരിക്കുകയാണ് നാട്ടുകാർ.


ഫൊക്കാനാ പ്രസിഡന്റാകാന് തമ്പി ചാക്കോ ആത്മാര്‍ഥതയുള്ള നേതാവ്: സണ്ണി വൈക്ലിഫ് – കേരള ടൈംസ്\nHome / ഫൊക്കാന / ഫൊക്കാനാ പ്രസിഡന്റാകാന് തമ്പി ചാക്കോ ആത്മാര്‍ഥതയുള്ള നേതാവ്: സണ്ണി വൈക്ലിഫ്\nവാഷിങ്ങ്ടണ് ഡി സി: വിശ്വസിക്കാന് കൊള്ളാവുന്ന വ്യക്തിയും ആത്മാര്‍ഥതയുള്ള പ്രവര്‍ത്തകനും ഫൊക്കാനാ പ്രസിഡന്റാകാന് സര്‍വഥാ അര്‍ഹനുമായ മുതിര്‍ന്ന നേതാവാണ് തമ്പി ചാക്കോ എന്ന് ഫൊക്കാനാ മുന് ജനറല് സെക്രട്ടറിയും സ്ഥാപക നേതാക്കളില് പ്രമുഖനുമായ സണ്ണി വൈക്ലിഫ്. ഫൊക്കാനയില് “പിന്‍വാതില് പൊളിട്രിക്‌സ്” വളരാന് അനുവദിക്കരുതെങ്കില് തമ്പി ചാക്കോ അടുത്ത ഫൊക്കാനാ പ്രസിഡന്റാകേണ്ടത് അനിവാര്യമാണ്. ഇന്ത്യയില് നിന്ന് ഫൊക്കാനയ്ക്കു ലഭിച്ച സ്‌പോണ്‍സര്‍ഷിപ്പ് സംഭാവനകള്‍ക്ക് അക്കൗണ്ടിങ്ങ് ഉണ്ടാകുന്ന സംവിധാനം പുന:സ്ഥാപിക്കാന് നേതൃതല നവീകരണം അനുപേക്ഷണീയമാണ്. അതിനുള്ള തുടക്കം കുറിക്കാന് തമ്പി ചാക്കോ ഫൊക്കാനാ പ്രസിഡന്റാകണം. 2020ല് ഫൊക്കാനാ സാരഥ്യം വാഷിങ്ങ്ടണ് ഡിസിയ്ക്ക് അര്‍ഹതപ്പെട്ടതാണ്. കഴിഞ്ഞ മൂന്നു തവണ “സ്‌കിപ്പ്” ചെയ്തു പോയ അവസരമാണിത്. ഫ്‌ളോറിഡാ കണ്‍വെന്‍ഷന് കഴിഞ്ഞിട്ട് വഷങ്ങള് കുറച്ചായല്ലോ. തമ്പി ചാക്കോ ഫൊക്കാനാ പ്രസിഡന്റാകേണ്ട സമയം ഇനിയും വച്ചു താമസ്സിപ്പിക്കുന്നത് ശരികേടാണ്. അദ്ദേഹത്തിന്നൊപ്പം പ്രവര്‍ത്തന പാരമ്പര്യമുള്ള ഭാവനാസമ്പന്നരായ സംഘാടകരും ഉണ്ടെന്ന യാഥാര്‍ഥ്യം കാണാതെ പോകരുത്.\nPrevious ക്ലാസ് റൂമില് ഗണ്- പ്രതിഷേധം പുകയുന്നു. ഡീന് രാജിവെച്ചു\nNext വിഎസും പിണറായിയും മൽസരിക്കുന്ന കാര്യത്തില് ധാരണയായില്ല


മോദി മന്ത്രിസഭ ഉടന് വികസിപ്പിച്ചേക്കും: ജ്യോതിരാദിത്യ സിന്ധ്യ, സുശീല് കുമാര് മോദി തുടങ്ങിയവര് പരിഗണനയില് – Kerala News Hunt\nമോദി സര്‍ക്കാര് ഈ മാസം അവസാനത്തോടെ മന്ത്രിസഭ വികസിപ്പിച്ചേക്കും. പ്രധാനമന്ത്രി നരേന്ദ്ര മോദി, ആഭ്യന്തര മന്ത്രി അമിത് ഷാ, ബിജെപി ദേശീയ അധ്യക്ഷന് ജെ പി നദ്ദ എന്നിവര് മന്ത്രിമാരുടെ പ്രകടനം വിലയിരുത്തുകയാണ്.\n60 മന്ത്രിമാരാണ് മോദി മന്ത്രിസഭയിലുള്ളത്. മന്ത്രിമാരുടെ എണ്ണം 79 വരെയാകാം. കോണ്‍ഗ്രസ് വിട്ട് ബിജെപിയിലെത്തിയ ജ്യോതിരാദിത്യ സിന്ധ്യ, അസം മുന് മുഖ്യമന്ത്രി സര്‍ബാനന്ദ സോനോവാള്, ബിഹാര് മുന് ഉപമുഖ്യമന്ത്രി സുശീല് കുമാര് മോദി, ബിജെപി ദേശീയ ഉപാധ്യക്ഷന് ബൈജയന്ത് പാണ്ഡ എന്നിവരെ മന്ത്രിസഭയില് ഉള്‍പ്പെടുത്തിയേക്കും. നിതീഷ് കുമാറിന്‍റെ ജനതാദള് യുണൈറ്റഡ് പാര്‍ട്ടിയുടെ പ്രതിനിധികളെയും പരിഗണിച്ചേക്കും.\n24 മന്ത്രിമാരുടെ പ്രകടനം ഇതിനകം പ്രധാനമന്ത്രിയും സംഘവും വിലയിരുത്തിക്കഴിഞ്ഞു. ചില മന്ത്രിമാരുടെ പ്രകടനത്തില് പ്രധാനമന്ത്രിക്ക് തൃപ്തിയില്ലെന്നാണ് സൂചന. കോവിഡ് പ്രതിരോധത്തിലെ വീഴ്ച ഉള്‍പ്പെടെ ഭരണ പരാജയങ്ങളില് നിന്ന് മുഖം രക്ഷിക്കാന് കൂടി വേണ്ടിയാണ് പെട്ടെന്നുള്ള മന്ത്രിസഭാ വികസനമെന്നാണ് സൂചന.\n2019ല് അധികാരമേറ്റ ശേഷം മോദി മന്ത്രിസഭ പുനസംഘടിപ്പിച്ചിട്ടില്ല. അടുത്ത വര്‍ഷം നടക്കാനിരിക്കുന്ന നിയമസഭാ തെരഞ്ഞെടുപ്പിന് മുന്നോടിയായി ഉത്തര് പ്രദേശ് മന്ത്രിസഭയും പുനസംഘടിപ്പിച്ചേക്കും.\nന്യൂഡല്‍ഹി: ഡ്രൈവിങ് ടെസ്റ്റില് പങ്കെടുക്കാതെ വാഹനം ഓടിക്കുന്നതിനുള്ള ലൈസന്‍സ് നേടുന്നതിനുള്ള പുതിയ നിര്‍ദേശവുമായി കേന്ദ്ര സര്‍ക്കാര്. ഇതിനായി സര്‍ക്കാര് അംഗീകരിച്ച അക്രഡിറ്റഡ് ട്രെയിനിങ് സെന്‍ററുകളില്‍നിന്ന് ഡ്രൈവിങ് പരിശീലനം പൂര്‍ത്തിയാക്കിയാല് മതിയെന്ന് കേന്ദ്ര ഉപരിതല ഗതാഗത മന്ത്രാലയം പുറത്തിറക്കിയ ഉത്തരവില് പറയുന്നു. ഇതോടെ ഇനി മുതല് ലൈസന്‍സ് ലഭിക്കാന് റീജണല് ട്രാന്‍സ്പോര്‍ട്ട് ഓഫീസ് (ആര്.ടി.ഒ.) നടത്തുന്ന ഡ്രൈവിങ് ടെസ്റ്റില് പങ്കെടുക്കേണ്ടതില്ല. ‘അക്രഡിറ്റഡ് ഡ്രൈവേഴ്‌സ് ട്രെയിനിങ് സെന്ററു’കളില്‍നിന്ന് പരിശീലനം പൂര്‍ത്തിയാകുന്നവരെ മാത്രമായിരിക്കും ആര്.ടി.ഒ.യുടെ […]


കേരള അസ്സോസിയേഷന് ഓഫ് ഗ്രേറ്റര് വാഷിംഗ്ടണ് 2019 ഭാരവാഹികള് ചുമതലയേറ്റു **** മാധ്യമശ്രീക്ക് ഗോള്‍ഡ് സ്പോണ്‍സര്‍ഷിപ്പുമായി ഹെഡ്ജ് ഗ്രൂപ്പ് **** പ്രളയ ദുരിതമനുഭവിക്കുന്നവര്‍ക്ക് പമ്പയുടെ സാന്ത്വനം **** ഡോ. കെ.ആര്. നാരായണന്റെ ജീവിത മൂല്യങ്ങള് ഇന്നും പ്രസക്തം: ഉമ്മന് ചാണ്ടി **** ത്രേസ്യാക്കുട്ടി ചെറിയാന് (74) നിര്യാതയായി ****\nഗുവാഹത്തി: പൊതുജനങ്ങള്‍ക്ക് ആശ്വാസമായി റസ്റ്റൊന്റുകള്‍ക്ക് ഏര്‍പ്പെടുത്തിയിരുന്ന ജിഎസ്ടി നിരക്ക് കുറച്ചു. 18 ശതമാനത്തില് നിന്ന് കുറഞ്ഞ നിരക്കായ അഞ്ചുശതമാനമായാണ് നികുതി കുറച്ചത്. അതേസമയം പഞ്ചനക്ഷത്ര ഹോട്ടലുകളില് ജിഎസ്ടി 28 ശതമാനായി തുടരും. റസ്‌റ്റൊറന്റുകള്‍ക്കുള്ള നികുതി കുറഞ്ഞതോടെ ഹോട്ടല് ഭക്ഷണത്തിന് വിലകുറയാന് വഴിയൊരുങ്ങും. എസി, നോണ് എസി റസ്‌റ്റൊറന്റുകള്‍ക്കെല്ലാം ഇനി കുറഞ്ഞ നിരക്കായ അഞ്ചുശതമാനമായിരിക്കും ഈടാക്കുകയെന്ന് കേന്ദ്ര ധനമന്ത്രി അരുണ് ജെയ്റ്റ്‌ലി വാര്‍ത്താ സമ്മേളനത്തില് അറിയിച്ചു.\nഎന്നാല് റസ്റ്റൊറന്റുകള്‍ക്ക് ഇനിമുതല് ഇന്‍പുട്ട് ടാക്‌സ് ക്രെഡിറ്റിന്റെ ഗുണങ്ങള് ലഭിക്കില്ല. ഹോട്ടല് ഭക്ഷണങ്ങള്‍ക്ക് ഈടാക്കുന്ന നികുതിയില് നിന്ന് റസ്‌റ്റൊറന്റുകള്‍ക്ക് ലഭിക്കുന്ന ആനുകൂല്യങ്ങള് അവര് ഉപഭോക്താക്കള്‍ക്ക് കൈമാറുന്നില്ല എന്ന് കണ്ടെത്തിയതിനെ തുടര്‍ന്നാണ് ജിഎസ്ടി കൗണ്‍സില് ഈ തിരുമാനം എടുത്തത്. നവംബര് 15 മുതല് പുതിയ നികുതി നിരക്കുകള് പ്രാബല്യത്തില് വരും.\nഅതേസമയം ഒരു ദിവസത്തെ വാടക 7500 രൂപവരെ ഈടാക്കുന്ന നക്ഷത്ര ഹോട്ടലുകളില് നികുതി 18 ശതമാനത്തില് നിന്നും അഞ്ചുശതമാനമാക്കി കുറച്ചിട്ടുണ്ട്. നേരത്തേ ഇത് 18 ശതമാനമായികരുന്നു. ഔട്ട് ഡോര് കേറ്ററിങ്ങിന് നിലവില് ഈടാക്കുന്ന 18 ശതമാനം നികുതി തുടരും. പുതിയ നികുതി നിരക്ക് പ്രകാരം ഇനി 50 ഉത്പന്നങ്ങള്‍ക്ക് മാത്രമെ ഉയര്‍ന്ന നികുതി നിരക്ക് ബാധകമാകു. 175 എണ്ണത്തിന് 28 ശതമാനത്തില്# നിന്ന് 18 ശതമാനത്തിലേക്ക് നിരക്കു കുറച്ചു. 12, 18 ശതമാനം നികുതി ഈടാക്കിയിരുന്ന 14 ഉത്പന്നങ്ങള്‍ക്ക് ഇനിമുതല് അഞ്ച് ശതമാനം മാത്രമായിരിക്കും ഈടാക്കുക. അഞ്ച് ശതമാനം ികുതി ഉണ്ടായിരുന്ന ആറ് ഉത്പന്നങ്ങളെ നികുതിയില് നിന്ന് ഒഴിവാക്കിയതായും ധനമന്ത്രി വാര്‍ത്താ സമ്മേളനത്തില് അറിയിച്ചു.\nജി.എസ്.ടി അഥവാ ഏകീകൃത ചരക്ക് സേവന നികുതി ഗുണമോ ദോഷമോ – ഒരു വിശകലനം


മൂന്നാംദിനവും മേല്‍ക്കൈ; മെല്‍ബണില് ഇന്ത്യ ജയപ്രതീക്ഷയില് | Australia vs India Boxing Day Test Day3Report\nമൂന്നാംദിനവും ഇന്ത്യന് മേല്‍ക്കൈ; മെല്‍ബണില് ഓസ്‌ട്രേലിയക്ക് നേരിയ ലീഡ്\nMelbourne VIC, First Published Dec 28, 2020, 12:49 PM IST\nരണ്ട് വിക്കറ്റുമായി രവീന്ദ്ര ജഡേജയും ഓരോരുത്തരെ പുറത്താക്കി ജസ്‌പ്രീത് ബുമ്രയും ഉമേഷ് യാദവും മുഹമ്മദ് സിറാജും രവിചന്ദ്ര അശ്വിനുമാണ് മൂന്നാംദിനം ഓസീസ് പദ്ധതികള് പൊളിച്ചത്.\nമെല്‍ബണ്: ബോക്‌സിംഗ് ഡേ ടെസ്റ്റില് ടീം ഇന്ത്യക്ക് ജയപ്രതീക്ഷ. മൂന്നാംദിനം അവസാനിച്ചപ്പോള് രണ്ടാം ഇന്നിംഗ്‌സില് 133/6 എന്ന സ്‌കോറിലാണ് ഓസീസ്. നാല് വിക്കറ്റ് അവശേഷിക്കേ രണ്ട് റണ്‍സിന്‍റെ ലീഡ് മാത്രമാണ് ഓസ്‌ട്രേലിയക്കുള്ളത്. 17 റണ്‍സുമായി കാമറൂണ് ഗ്രീനും 15 റണ്‍സെടുത്ത് പാറ്റ് കമ്മിന്‍സുമാണ് ക്രീസില്. രണ്ട് വിക്കറ്റുമായി രവീന്ദ്ര ജഡേജയും ഓരോരുത്തരെ പുറത്താക്കി ജസ്‌പ്രീത് ബുമ്രയും ഉമേഷ് യാദവും മുഹമ്മദ് സിറാജും രവിചന്ദ്ര അശ്വിനുമാണ് മൂന്നാംദിനം ഓസീസ് പദ്ധതികള് പൊളിച്ചത്. സ്‌കോര്: ഇന്ത്യ- 326, ഓസ്‌ട്രേലിയ- 195 & 133/6 (66)\nതീപ്പൊരി ബൗളിംഗ് ആവര്‍ത്തിച്ച് ഇന്ത്യ\n131 റണ്‍സ് ലീഡ് വഴങ്ങി രണ്ടാം ഇന്നിംഗ്‌സിനിറങ്ങിയ ഓസീസിനെ നാലാം ഓവറില് തന്നെ ഇന്ത്യ ഞെട്ടിച്ചു. പേസര് ഉമേഷ് യാദവിന്‍റെ തകര്‍പ്പന് പന്തില് ഓപ്പണര് ജോ ബേണ്‍സ്(4) വിക്കറ്റിന് പിന്നില് പന്തിന്‍റെ കൈകളില്. 49 പന്തില് 28 റണ്‍സെടുത്ത മാര്‍നസ് ലബുഷെയ്‌നെ അശ്വിന്, രഹാനെയുടെ കൈകളില് എത്തിച്ചതോടെ അടുത്ത പ്രഹരം. പിന്നാലെയെത്തിയ സ്റ്റീവ് സ്‌മിത്ത് വീണ്ടും ഒരിക്കല് കൂടി രണ്ടക്കം കാണാതെ പുറത്തായി. ബുമ്ര ബൗള്‍ഡാക്കുമ്പോള് 8 റണ്‍സ് മാത്രമായിരുന്നു അക്കൗണ്ടില്. ഈസമയം ഓസീസ് സ്‌കോര് 71-3.\nക്രീസിലൊന്നിച്ച മാത്യൂ വെയ്ഡ്-ട്രാവിസ് ഹെഡ് സഖ്യത്തെ പൊളിച്ച് രവീന്ദ്ര ജഡേജ അടുത്ത ബ്രേക്ക് ത്രൂ ഇന്ത്യക്ക് നല്‍കി. 137 പന്തുകള് നേരിട്ട വെയ്‌ഡ് 40 റണ്‍സുമായി എല്‍ബിയില് കുടുങ്ങുകയായിരുന്നു. ഡിആര്‍എസ് വെയ്‌ഡിന്‍റെ രക്ഷയ്‌ക്കെത്തിയില്ല. വൈകാതെ ട്രാവിസ് ഹെഡിനെ(17) സിറാജും മടക്കി. നായകന് ടിം പെയ്‌നെ ഒരു റണ്ണില് നില്‍ക്കേ ജഡേജ മടക്കിയത് ഓസ്‌ട്രേലിയക്ക് അടുത്ത വേദനയായി. പന്ത് എഡ്‌ജായി വിക്കറ്റ് കീപ്പറുടെ കൈകളില് എത്തുകയായിരുന്നു. ഇതോടെ ഓസീസ് 99-6 എന്ന നിലയിലേക്ക് കൂപ്പുകുത്തി. ഇന്ത്യന് സ്‌കോറിനേക്കാള് 32 റണ്‍സ് പിന്നിലായിരുന്നു ഈ സമയം ഓസ്‌ട്രേലിയ.\nഎന്നാല് പിന്നീട് ക്ഷമയോടെ കളിച്ച് ഓസ്‌ട്രേലിയയെ മൂന്നാംദിനം കടത്തി കാമറൂണ് ഗ്രീനും പാറ്റ് കമ്മിന്‍സും. ഏഴാം വിക്കറ്റില് ഇരുവരും പുറത്താകാതെ 34 റണ്‍സ് നേടിയിട്ടുണ്ട്. ഗ്രീന് 65 പന്ത് നേരിട്ടാണ് 17 റണ്‍സ് നേടിയത്. 15 റണ്‍സ് നേടാന് 53 പന്തുകള് കമ്മിന്‍സിന് വേണ്ടിവന്നു. പേസര് ഉമേഷ് യാദവിന് പരിക്കേല്‍ക്കുന്നതിന് മൂന്നാംദിനം സാക്ഷിയായി. ബൗളിംഗിനിടെ കാല്‍മുട്ടിന് വേദന അനുഭവപ്പെട്ട താരം മത്സരം പൂര്‍ത്തിയാക്കാതെ ഡ്രസിംഗ് റൂമിലേക്ക് മടങ്ങി.\nഅഞ്ചിന് 277 എന്ന നിലയിലാണ് ഇന്ത്യ മൂന്നാം ദിനം ആരംഭിച്ചത്. 200 റണ്‍സില് കുറയാത്ത ലീഡെങ്കിലും ടീം ഇന്ത്യ മനസില് കണ്ടുകാണും. എന്നാല് എല്ലാം മാറ്റിമറിച്ചത് ഇല്ലാത്ത റണ്‍സിനോടി വിക്കറ്റ് തുലച്ചത്. ഒരറ്റത്ത് പാറ പോലെ ഉറച്ചുനിന്നിരുന്ന രഹാനെയുടെ റണ്ണൗട്ട് തന്നെയാണ് ഇന്നിംഗ്സില് വഴിത്തിരിവായത്. അഡ്‌ലെയ്ഡ് ടെസ്റ്റിന്റെ ആദ്യ ഇന്നിംഗ്‌സില് ഇന്ത്യന് ക്യാപ്റ്റന് വിരാട് കോലി റണ്ണൗട്ടായത് പോലെയാണ് രഹാനെയും വീണത്. കോലിയുടെ വിക്കറ്റ് നഷ്ടമായതോടെ ഇന്ത്യക്കുണ്ടായിരുന്ന ആധിപത്യം നഷ്ടമാവുകയായിരുന്നു. നന്നായി കളിച്ചുകൊണ്ടിരിക്കെ രഹാനെ മടങ്ങിയത് ഇവിടെയും തിരിച്ചടിയായി.\nലബുഷെയ്ന്‍റെ പന്ത് സ്വീകരിച്ച വിക്കറ്റ് ടിം പെയ്ന് ബെയ്ല്‍സ് ഇളക്കുകയായിരുന്നു. 222 പന്തില് 12 ബൗണ്ടറികള് ഉള്‍പ്പെടെയാണ് രാഹനെ 112 റണ്‍സ് നേടിയത്. ജഡേജയുമായി ചേര്‍ന്ന് വിലപ്പെട്ട 119 റണ്‍സിന്റെ കൂട്ടുകെട്ടാണ് രഹാനെ ഉണ്ടാക്കിയത്. താരത്തിന്റെ 12-ാം ടെസ്റ്റ് സെഞ്ചുറിയായിരുന്നിത്.\nക്യാപ്റ്റന് പോയതോടെ ഇന്ത്യയുടെ വാലറ്റത്തിന് പിടിച്ചുനില്‍ക്കാനായില്ല. മൂന്നാം ദിനം ഇന്ത്യയുടെ അഞ്ച് വിക്കറ്റുകള് കേവലം 49 റണ്‍സിനാണ് നഷ്ടമായത്. ജഡേജയും ക്യാപ്റ്റന് പിന്നാലെ മടങ്ങി. ഇന്ത്യന് ഓള്‍റൗണ്ടറുടെ 57 റണ്‍സ് നിര്‍ണായകമായി. 159 പന്തുകള് നേരിട്ട താരം മൂന്ന് ബൗണ്ടറികളുടെ സഹായത്തോടെയാണ് ഇത്രയും റണ്‍സെടുത്തത്. സ്റ്റാര്‍ക്കിന്റെ പന്തില് കമ്മിന്‍സ് ക്യാച്ച് നല്‍കിയാണ് ജഡേജ മടങ്ങിയത്.9റണ്‍സെടുത്ത ഉമേഷ് യാദവ് ലിയോണിന്റെ പന്തില് സ്മിത്തിന് ക്യാച്ച് നല്‍കി. ആര് അശ്വിന് (14) ഹേസല്‍വുഡിന്റെ പന്തില് ലിയോണിന് ക്യാച്ച് നല്‍കി. ജസ്പ്രീത് ബുമ്ര നേരിട്ട ആദ്യ പന്തില് തന്നെ മടങ്ങി. ലിയോണിനായിരുന്നു വിക്കറ്റ്. മുഹമ്മദ് സിറാജ് (0) പുറത്താവാതെ നിന്നു. ഓസീസ് ബൗളര്‍മാരില് ലിയോണ്, സ്റ്റാര്‍ക്ക് എന്നിവര്‍ക്ക് പുറമെ കമ്മിന്‍സ് രണ്ടും ഹേസല്‍വുഡ് ഒരു വിക്കറ്റും വീഴ്ത്തി.\nകമ്മിന്‍സിന്റെ തൊട്ടടുത്ത ഓവറില് പൂജാരയും മടങ്ങി. പെയ്നിന്റെ തകര്‍പ്പന് ക്യാച്ചാണ് ഇന്ത്യയുടെ വിശ്വസ്ത താരത്തിന് പുറത്തേക്കുള്ള വഴിയൊരുക്കിയത്. പൂജാരയുടെ ബാറ്റിലുരസിയ പന്ത് വലത്തോട്ട് ഡൈവ് ചെയ്ത് പെയ്ന് മനോഹരമായി പിടിച്ചെടുത്തു. വിഹാരി പ്രതീക്ഷ നല്‍കുന്ന രീതിയിലാണ് തുടങ്ങിയത്. എന്നാല് നതാന് ലിയോണിന്റെ പന്തില് താരം പുറത്തായി. പിന്നീടെത്തിയ പന്തും മോഹിപ്പിച്ചാണ് മടങ്ങിയത്. ക്യാപ്റ്റനൊപ്പം 57 റണ്‍സ് കൂട്ടിച്ചേര്‍ക്കാന് പന്തിനായി. എന്നാല് തുടക്കം മുതലാക്കാന് പന്തിനും ആയില്ല. സ്റ്റാര്‍ക്കിന്റെ പന്തില് പെയ്നിന് ക്യാച്ച് നല്‍കി മടങ്ങി. നേരത്തെ ഇന്ത്യന് ഇന്നിംഗ്‌സിലെ ആദ്യ ഓവറില് തന്നെ മായങ്ക് മടങ്ങിയിരുന്നു. മിച്ചല് സ്റ്റാര്‍ക്കിന്റെ പന്തില് വിക്കറ്റിന് മുന്നില് കുടുങ്ങുകയായിരുന്നു മായങ്ക്.\nഇന്ത്യന് ബൗളര്‍മാരുടെ ഓള്‍റൗണ്ട് പ്രകടനമാണ് ഓസീസിനെ ചെറിയ സ്‌കോറില് ഒതുക്കിയത്. ജസ്പ്രീത് ബുമ്ര നാലും ആര് അശ്വിന് മൂന്നും വിക്കറ്റ് നേടി. അരങ്ങേറ്റക്കാന് മുഹമ്മദ് സിറാജ് രണ്ട് പേരെ പുറത്താക്കിയപ്പോള് ശേഷിക്കുന്ന ഒരു വിക്കറ്റ് രവീന്ദ്ര ജഡേജ സ്വന്തമാക്കി. 48 റണ്‍സ് നേടിയ മര്‍നസ് ലബുഷെയ്‌നാണ് ഓസീസിന്റെ ടോപ് സ്‌കോറര്. ട്രാവിസ് ഹെഡ് (38), മാത്യൂ വെയ്ഡ് (30), നതാന് ലിയോണ് (20) എന്നിവരും ഭേദപ്പെട്ട പ്രകടനം പുറത്തെടുത്തു.\nLast Updated Dec 28, 2020, 1:05 PM IST


പണി തീരാത്ത താജ് മഹലും പൂര്‍ത്തിയാകുന്ന സ്‌കൂളും: ഖദ്രിയുടെ സ്വപ്‌നങ്ങള്\nപണി തീരാത്ത താജ് മഹലും ...\n24 Jun 2017 7:38 AM GMT\nഫൈസുള് ഹസന് ഖദ്രി എന്ന 81കാരനായ റിട്ടയര്‍ഡ് പോസ്റ്റ് മാസ്റ്റര് 2015ല് വാര്‍ത്തകളില് ഇടം പിടിച്ചത് മരിച്ച ഭാര്യയുടെ ഓര്‍മ്മയ്ക്കായി ഒരു മിനി താജ് മഹല് പണിയാനുള്ള ശ്രമത്തെ തുടര്‍ന്നാണ്. ബുലന്ദ്ഷഹറിലെ കാസര് കലാന് ഗ്രാമത്തിലാണ് ഈ താജ്മഹല്. എന്നാല് ഇപ്പോള് സ്വദേശമായ ഉത്തര്‍പ്രദേശിലെ ബുലന്ദ്ഷഹറില് പണി തീരാത്ത താജ് മഹലിന് സമീപം ഒരു ഗവണ്‍മെന്റ് ഗേള്‍സ് സ്‌കൂള് കെട്ടിടത്തിന്റെ പണി പൂര്‍ത്തിയായിക്കൊണ്ടിരിക്കുകയാണ് - ഖദ്രി വിട്ടുകൊടുത്ത സ്ഥലത്ത്. ഹിന്ദുസ്ഥാന് ടൈംസ് ആണ് ഇക്കാര്യം റിപ്പോര്‍ട്ട് ചെയ്യുന്നത്.\nതാജ്മഹല് നിര്‍മ്മാണ പദ്ധതിയെ കുറിച്ച് കേട്ടറിഞ്ഞ അന്നത്തെ മുഖ്യമന്ത്രി അഖിലേഷ് യാദവ് ഖദ്രിയെ സമീപിക്കുകയും സ്‌കൂളിനായി സഹായം അഭ്യര്‍ത്ഥിക്കുകയുമായിരുന്നു. താജ്മഹലിന്റെ നിര്‍മ്മാണത്തിന് അഖിലേഷ് സഹായം വാഗ്ദാനം ചെയ്യുകയും ചെയ്തിരുന്നു. ഖദ്രി താജ്മഹലെന്ന് തന്റെ സ്വപ്‌നം തല്‍ക്കാലത്തേയ്ക്ക് മാറ്റി വച്ചു. കൈയില് ബാക്കിയുണ്ടായിരുന്ന ഭൂമി സര്‍ക്കാരിന് വിട്ടുകൊടുത്തു. എന്നാല് ആവശ്യമായ പണമില്ലാത്തതിനാല് താജ് മഹലിന്റെ പണി പൂര്‍ത്തിയാക്കാനുമായില്ല.\nതാജ്മഹലെന്ന സ്വപ്‌നം അങ്ങനെ തന്നെ നില്‍ക്കുകയാണ്. ഖദ്രിയുടെ കണ്ണിന്റെ കാഴ്ച മങ്ങി തുടങ്ങിയിരിക്കുന്നു. എന്നാല് പ്രതീക്ഷ കൈവിടാന് ഖദ്രി തയ്യാറല്ല. മാസം പെന്‍ഷനായി ലഭിക്കുന്ന 15,000 രൂപയില് നിന്ന് മിച്ചം വയ്ക്കുന്ന തുകയിലാണ് ഖദ്രിയുടെ പ്രതീക്ഷ. 2015ന് ശേഷം ഒരു ലക്ഷം രൂപയോളം ഇത്തരത്തില് മിച്ചം പിടിച്ചിരുന്നു. എന്നാല് എന്റെ അന്തരവള്‍ക്ക് കുറച്ച് അടിയന്തരാവശ്യങ്ങള് വന്നപ്പോള് ഞാന് അത് അവള്‍ക്ക് കൊടുത്തു. അത് തിരിച്ച് കിട്ടിയിട്ടില്ല. ഇപ്പോള് 55,000 രൂപയുണ്ട്. മാര്‍ബിള്\nവയ്ക്കാനാണ് ശ്രമിക്കുന്നുണ്ട. പണി പൂര്‍ത്തിയാക്കാന് 6-7 ലക്ഷം രൂപ വേണ്ടി വരും. മറ്റാരുടേയും സാമ്പത്തികസഹായം വേണ്ടെന്ന് തന്നെയാണ് 2015ലും ഇപ്പോഴും ഖദ്രിയുടെ നിലപാട്.\nഅഞ്ച് മാസം മുമ്പ് ഖദ്രിക്ക് ഒരു അപകടം പറ്റി. സൈക്കിളില് നിന്ന് വീണ് കാലിന് പരിക്കേറ്റു, കിടപ്പിലായി. ചികിത്സയുമായി ബന്ധപ്പെട്ട് കുറെ പണം ചിലവായി. അതേസമയം ഗവ.ഗേള്‍സ് സ്‌കൂളിനായി ഭൂമി വിട്ടുകൊടുക്കുന്നതിനെതിരെ സമുദായ നേതാക്കള് എതിര്‍പ്പുയര്‍ത്തിയിരുന്നതായും സ്വകാര്യ മുസ്ലീം സ്‌കൂളിന് വേണ്ടി ശ്രമിക്കണമെന്ന് മൗലവിമാര് ആവശ്യപ്പെട്ടിരുന്നതായും ഖദ്രി പറഞ്ഞു. ഇത്തരത്തിലാണെങ്കില് അള്ളാഹുവിന്റെ അനുഗ്രഹമുണ്ടാകും എന്നായിരുന്നു ഖദ്രിയോട് അവര് പറഞ്ഞത്. എന്നാല് എല്ലാ സമുദായത്തിലും പെട്ട കുട്ടികള്‍ക്ക് വേണ്ടിയാണ് അള്ളാഹുവിന്റെ അനുഗ്രഹത്താല് ഈ സ്‌കൂള് വരാന് പോകുന്നതെന്നായിരുന്നു ഖദ്രിയുടെ മറുപടി.\nസ്‌കൂള് കെട്ടിടത്തിന് ഭൂമി വിട്ടുകൊടുക്കുക മാത്രമല്ല. താജിന് സമീപം സാധനങ്ങള് വയ്ക്കാനും ഖദ്രി അനുവദിച്ചു. എന്നാല് താജിന്റെ നിര്‍മ്മാണം പൂര്‍ത്തിയാക്കി തരാമെന്ന് വാഗ്ദാനം ചെയ്‌തെങ്കിലും ഖദ്രി അത് നിരസിക്കുകയാണുണ്ടായതെന്ന് സ്‌കൂളിന്റെ നിര്‍മ്മാണ ചുമതല ഏറ്റെടുത്തിരിക്കുന്ന കോണ്‍ട്രാക്്ടര് ദീപക് കുമാര് പറയുന്നു. വാക്കറും കുത്തി ഖദ്രി ഇടയ്ക്കിടെ സ്‌കൂള് സന്ദര്‍ശിക്കും. പണിയുടെ പുരോഗതി വിലയിരുത്തും.\n2011ലാണ് ഫൈസുള് ഹസന്റെ ഭാര്യ താജമൗലി ബീഗം മരിച്ചത്. ഭാര്യയുടെ ശവകുടീരത്തിനരികെ താജിനുള്ളില് തന്നെ സംസ്‌കരിക്കണമെന്നാണ് ഖദ്രിയുടെ ആഗ്രഹം. അദ്ദേഹത്തിന് മക്കളില്ല. സഹോദരന് മെസുള് ഹസനും നാല് മാസം മുമ്പ് മരിച്ചിരുന്നു. മെസുളിന്റെ ഭാര്യയും മാനസിക പ്രശ്‌നങ്ങളുള്ള 24കാരനായ അയാളുടെ മകനും ഖദ്രിയോടൊപ്പമാണ് താമസം. വീട്ടിലിരുന്നാല് താജ് മഹലും സ്‌കൂളും ഖദ്രിക്ക് കാണാം. പൂര്‍ത്തിയാകാത്ത സ്വപ്‌നത്തിലും അയാള് സന്തുഷ്ടനാണ്.\nചിത്രങ്ങള്: ഹിന്ദുസ്ഥാന് ടൈംസ്\nAkhileshYadav faisulhasanqadri govtgirlsschool kasarkalan nulandshahr school TajMahal


സംസ്ഥാനത്ത് ഇന്ന് ആർക്കും കോവിഡ് സ്ഥിരീകരിച്ചിട്ടില്ലെന്ന് ആരോഗ്യ വകുപ്പ് മന്ത്രി അറിയിച്ചു.ഒരാൾ രോഗമുക്തി നേടി. കാസർഗോഡ് സ്വദേശിയാണ് രോഗമുക്തി നേടിയത്. ഇതുവരെ രോഗമുക്തരായത്ത് 401 പേരാണ്.നിലവിൽ ചികിത്സയിലുള്ളത്ത് 95 പേരാണ്.സംസ്ഥാനത്ത് പുതിയ നാലു ഹോട്ട് സ്പോട്ടുകൾ കൂടി ഉൾപ്പെടുത്തി. വയനാട് ജില്ലയിലെ മാനന്തവാടി, എറണാകുളം ജില്ലയിലെ എടക്കാട്ടുവയൽ പഞ്ചായത്ത്, മഞ്ഞളൂർ പഞ്ചായത്ത്, ഇടുക്കി ജില്ലയിലെ ശാന്തൻപാറ പഞ്ചായത്ത് എന്നിവയാണ് പുതിയ ഹോട്ട് സ്പോട്ടുകൾ.\nസംസ്ഥാനത്തെ വിവിധ ജില്ലകളിലായി 21,720 പേര് നിരീക്ഷണത്തിലാണ്. ഇവരില് 21,332 പേര് വീടുകളിലും 388 പേര് ആശുപത്രികളിലും നിരീക്ഷണത്തിലാണ്. 63 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇതുവരെ 32,217 വ്യക്തികളുടെ (ഓഗ്മെന്റഡ് സാമ്പിള് ഉള്‍പ്പെടെ) സാമ്പിള് പരിശോധനയ്ക്ക് അയച്ചിട്ടുണ്ട്. ഇതില് ലഭ്യമായ 31,611 സാമ്പിളുകളുടെ പരിശോധനാഫലം നെഗറ്റിവ് ആണ്. ഇതുകൂടാതെ സെന്റിനല് സര്‍വൈലന്‍സിന്റെ ഭാഗമായി ആരോഗ്യപ്രവര്‍ത്തകര്, അതിഥി തൊഴിലാളികള്, സാമൂഹിക സമ്പര്‍ക്കം കൂടുതലുള്ള വ്യക്തികള് മുതലായ മുന്‍ഗണനാ ഗ്രൂപ്പുകളില് നിന്ന് 2,391 സാമ്പിളുകള് ശേഖരിച്ചതില് ലഭ്യമായ 1,683 സാമ്പിളുകള് നെഗറ്റീവ് ആയി.\nPrevious ചെന്നൈയില് മലയാളി പെണ്കുട്ടിക്ക് കൊവിഡ്; രോഗം ബാധിച്ച പത്തൊമ്പതുകാരിയെ ആശുപത്രിയില് പ്രവേശിപ്പിച്ചു\nNext സൈന്യത്തിന്റെ സ്നേഹാദരവുകള് ഏറ്റുവാങ്ങി ആരോഗ്യ പ്രവര്ത്തകര്


ഒക്ടോബറിൽ ഏറ്റവും കൂടുതൽ വിൽപ്പന നേടിയ എംപിവികൾ - Malayalam DriveSpark\n36 min ago വെനം സ്റ്റിക്കർ റാപ്പിൽ അണിഞ്ഞൊരുങ്ങി ടാറ്റ ഹാരിയർ\n39 min ago 200 സിസി മോഡലുമായി ഹോണ്ട എത്തുന്നു, അവതരണം ഉടൻ ഉണ്ടായേക്കും\n48 min ago ഒഖിനാവ പ്രെയിസ് പ്രോ; ഒറ്റ ചാര്‍ജില് 110 കിലോമീറ്റര് സഞ്ചരിക്കാം\nഒക്ടോബറിൽ ഏറ്റവും കൂടുതൽ വിൽപ്പന നേടിയ എംപിവികൾ\nUpdated: Thursday, November 7, 2019, 18:25 [IST]\n2019 ഒക്ടോബറിൽ ഇന്ത്യയിൽ ഏറ്റവുമധികം വിറ്റഴിക്കപ്പെടുന്ന എംപിവി വാഹനങ്ങളുടെ പട്ടിക പുറത്തിറങ്ങി. കഴിഞ്ഞ മാസങ്ങളിലേതു പോലെ തന്നെ മാരുതി സുസുക്കി എർട്ടിഗ തന്നെയാണ് ഇത്തവണയും ഈ വിഭാഗത്തിൽ ഏറ്റവും കൂടുതൽ വിൽപ്പന കൈവരിച്ച വാഹനം.\nഎംപിവി ശ്രേണിയിൽ ഇത്തവണ 32 ശതമാനം വളർച്ചയാണ് കൈവരിച്ചിരിക്കുന്നത്. ഉത്സവ സീസണിലെ വിൽപ്പന എല്ലാ വിഭാഗങ്ങളെയും മികച്ച വിൽപ്പന നേടാൻ സഹായിച്ചു\nനിലവിലെ തലമുറ എർട്ടിഗ കഴിഞ്ഞ വർഷം നവംബറിലാണ് വിപണിയിലെത്തിയത്. തുടർന്ന് ഈ ശ്രേണിയിലെ ഏറ്റവും ജനപ്രിയ വാഹനമായി മാറാനും വാഹനത്തിന് സാധിച്ചു. 2019 ഒക്ടോബറിൽ 7,197 യൂണിറ്റ് എർട്ടിഗ വിൽപ്പനയാണ് മാരുതി സുസുക്കി രേഖപ്പെടുത്തിയത്.\n2018 ഒക്ടോബറിനെ അപേക്ഷിച്ച് 418.69 ശതമാനത്തിന്റെ വിർധനവാണ് ഈ വാഹനത്തിന്റെ വിൽപ്പനയിൽ കമ്പനിക്ക് കൈവരിക്കാനായത്.\nഎർട്ടിഗയുടെ ക്രോസ്ഓവർ മോഡലായ XL6 കഴിഞ്ഞ മാസം 4,328 യൂണിറ്റ് വിൽപ്പന രേഖപ്പെടുത്തി. എർട്ടിഗയുടെയും XL6-ന്റെയും മൊത്തത്തിലുള്ള വിൽപ്പന സംയോജിപ്പിച്ചാൽ, ഈ വിഭാഗത്തിന്റെ മൊത്തത്തിലുള്ള വിൽപ്പനയുടെ 39% ഈ മോഡലുകളിൽ നിന്നാണ് ഉണ്ടായിരിക്കുന്നത്.\nഫ്രഞ്ച് നിർമ്മാതാക്കളായ റെനോയിൽ നിന്നും അടുത്തിടെ വിപണിയിലെത്തിയ ട്രൈബറും മികച്ച പ്രകടനം കാഴ്ചവച്ചു. ട്രൈബറിന്റെ 5,240 യൂണിറ്റ് വിൽപ്പനയാണ് കമ്പനി കഴിഞ്ഞമാസം കൈവരിച്ചത്. ഇത് 2019 സെപ്റ്റംബർ മാസത്തെ അപേക്ഷിച്ച് 530 യൂണിറ്റുകളുടെ വർധനവാണ് രേഖപ്പെടുത്തുന്നത്.\nമഹീന്ദ്ര ബൊലേറോ ടൊയോട്ട ഇന്നോവ എന്നിവയാണ് ഈ വിഭാഗത്തിലെ ആദ്യ അഞ്ച് സ്ഥാനങ്ങളിൽ ഇടംനേടിയ മറ്റ് രണ്ട് വാഹനങ്ങൾ. രണ്ട് വാഹനങ്ങളും വർഷങ്ങളായി വിപണിയിലെത്തുന്ന മോഡലുകളാണ്. അതത് ഉപവിഭാഗങ്ങളിൽ ആധിപത്യം പുലർത്തുന്ന കാറുകൾ കൂടിയാണിവ. 5,884 യൂണിറ്റ് വിൽപ്പനയാണ് മഹീന്ദ്ര ബൊലേറോ നടത്തിയത്.\nടൊയോട്ട ഇന്നോവ ക്രിസ്റ്റയാണ് ഏറ്റവും കൂടുതൽ വിൽപ്പന നടത്തിയ അഞ്ചാമത്തെ എംപിവി വാഹനം. 5,062 യൂണിറ്റ് വിൽപ്പനയാണ് ഇന്നോവയ്ക്ക് നേടാനായത്.\nMost Read: ഇന്ത്യയിൽ സിഎൻജി മോഡലുകൾ പുറത്തിറക്കാൻ ടൊയോട്ടയും\nമഹീന്ദ്രയുടെ ഏറ്റവും പുതിയ എം‌പിവിയായ മറാസോയ്ക്ക് കഴിഞ്ഞ വർഷം ലഭിച്ച മാന്യമായ ഒരു തുടക്കം നിലനിർത്താനായില്ല. കഴിഞ്ഞ ഏതാനും മാസങ്ങളായി വാഹനത്തിന്റെ വിൽ‌പന മന്ദഗതിയിലായിരുന്നു.\n2019 ഒക്ടോബറിൽ മറാസോയുടെ 1,044 യൂണിറ്റുകൾ മാത്രമാണ് മഹീന്ദ്രയ്ക്ക് വിൽക്കാനായത്. ഇത് കഴിഞ്ഞ വർഷം ഒക്ടോബറിനെ അപേക്ഷിച്ച് 2,766 യൂണിറ്റ് കുറവാണ്. അതായത് മൊത്തത്തിലുള്ള വിൽപ്പനയിൽ 72 ശതമാനം ഇടിവുണ്ടായി.\nഈ വിഭാഗത്തിലെ മറ്റ് കാറുകളും മികച്ച വിൽപ്പന കൈവരിക്കുന്നതിൽ പരാജയപ്പെട്ടു. പ്രത്യേകിച്ചും കഴിഞ്ഞ വർഷത്തെ ഒക്ടോബറിലെ വിൽപ്പന നമ്പറുകളുമായി താരതമ്യപ്പെടുത്തുമ്പോൾ.\nകഴിഞ്ഞ മാസം ഹോണ്ട 284 യൂണിറ്റ് BRV മോഡലുകൾ വിറ്റഴിച്ചപ്പോൾ ടാറ്റ 229 യൂണിറ്റ് ഹെക്സ വിറ്റു. ഡാറ്റ്സന്റെ ഗോ പ്ലസ്, മഹീന്ദ്രയുടെ സൈലോ, റെനോയുടെ ലോഡ്ജി എന്നിവ യഥാക്രമം 189, 87, 48 യൂണിറ്റ് വിൽപ്പന നടത്തി.\nഈ വർഷം വിപണിയിൽ നിന്ന് വിട്ടുപോയ ഒരു മോഡൽ ടാറ്റ സുമോ ആണ്. കർശനമായ സുരക്ഷാ മാനദണ്ഡങ്ങളും മൊത്തത്തിലുള്ള വിൽപ്പന കണക്കുകളും കാരണം വാഹനത്തെ ടാറ്റ വിപണിയിൽ നിന്നും പിൻവലിക്കുകയായിരുന്നു.\nTop-Selling MPVs in October 2019. Read more Malayalam


യാത്രയാക്കാന് എത്തിയവര്‍ക്കൊപ്പം ഡ്രം വായിച്ച് മോദി; വീഡിയോ | PM Modi Plays Drums In Meet With Indian Community In Scotland\nയാത്രയാക്കാന് എത്തിയവര്‍ക്കൊപ്പം ഡ്രം വായിച്ച് മോദി; വീഡിയോ\nവിമാനത്താവളത്തില് പരമ്പരാഗത ഇന്ത്യന് വേഷം ധരിച്ചെത്തിയവര് മോദിയെ സ്വീകരിച്ചു. നിരവധിപേരാണ് മോദിയെ യാത്രയയക്കാന് വിമാനത്താവളത്തില് ഒത്തുകൂടിയത്.\nGlasgow, First Published Nov 3, 2021, 8:55 AM IST\nഗ്ലാസ്‌ഗോ: സ്‌കോട്‌ലന്‍ഡിലെ ഇന്ത്യക്കാര്‍ക്കൊപ്പം ഡ്രം വായിച്ച് പ്രധാനമന്ത്രി നരേന്ദ്രമോദി(PM Modi). ഗ്ലാസ്‌ഗോയിലെ(Glasglow) പാരിസ്ഥിതിക ഉച്ചകോടിയില് (UN Summit) പങ്കെടുത്ത് മടങ്ങാനിരിക്കെയാണ് പ്രധാനമന്ത്രി തന്നെ യാത്രയയക്കാന് എത്തിയ സ്‌കോട്‌ലന്‍ഡിലെ ഇന്ത്യക്കാരോടൊപ്പം ഡ്രം വായിക്കാന് കൂടിയത്. വിമാനത്താവളത്തില് പരമ്പരാഗത ഇന്ത്യന് വേഷം ധരിച്ചെത്തിയവര് മോദിയെ സ്വീകരിച്ചു. നിരവധിപേരാണ് മോദിയെ യാത്രയയക്കാന് വിമാനത്താവളത്തില് ഒത്തുകൂടിയത്. നിരവധി പേരുമായി മോദി സംവദിച്ചു. പലരുടെയും വിശേഷങ്ങള് ചോദിച്ചറിഞ്ഞു. തുടര്‍ന്ന് വാദ്യ സംഘത്തിനൊപ്പം ഡ്രം കൊട്ടാന് മോദിയും ചേര്‍ന്നു.\nഅടുത്ത വര്‍ഷം അവസാനത്തോടെ ഇന്ത്യക്ക് അഞ്ഞൂറ് കോടി ഡോസ് വാക്‌സീന് ഉത്പാദിപ്പിക്കാനാകുമെന് ജി 20 ഉച്ചകോടിയില് പ്രധാനമന്ത്രി നരേന്ദ്രമോദി പറഞ്ഞു. 2070ഓടെ ഇന്ത്യയിലെ കാര്‍ബണ് പുറന്തള്ളല് പൂര്‍ണമായി നിയന്ത്രിക്കുമെന്ന് ഉച്ചകോടിയില് പ്രധാനമന്ത്രി വ്യക്തമാക്കി. 2030ഓടെ കാര്‍ബണ് പുറന്തള്ളല് 50 ശതമാനമാക്കുമെന്നും അദ്ദേഹം വ്യക്തമാക്കി.\nവാക്‌സീന് മൈത്രിയില് കൂടുതല് രാജ്യങ്ങളെ സഹായിക്കാനാകുമെന്നും പ്രധാനമന്ത്രി വ്യക്തമാക്കി. കൊവിഡില് നിന്നുള്ള ആരോഗ്യ, സാമ്പത്തിക മേഖലകളുടെ പുനരുത്ഥാനം സംബന്ധിച്ച് ഉച്ചകോടിയില് നടന്ന ചര്‍ച്ചയായിലാണ് പ്രധാനമന്ത്രി നിലപാട് വ്യക്തമാക്കിയത്.\nജി 20 ഉച്ചകോടി ചര്‍ച്ചകള് വിപുലവും ഗുണപ്രദവുമെന്ന് പ്രധാനമന്ത്രി പറഞ്ഞു. കൊവിഡിനെതിരായ ആഗോള പോരാട്ടത്തില് ഇന്ത്യയുടെ സംഭാവനകളെ ഉയര്‍ത്തിക്കാട്ടാനായെന്നും പ്രധാനമന്ത്രി വ്യക്തമാക്കി.\nഅമേരിക്കന് പ്രസിഡന്റ് ജോബൈഡന്, ഫ്രഞ്ച് പ്രസിഡന്റ് ഇമ്മാനുവല് മാക്രണ്, ബ്രിട്ടീഷ് പ്രധാന മന്ത്രി ബോറിസ് ജോണ്‍സണ് എന്നിവരുമായി നരേന്ദ്രമോദി ചര്‍ച്ച നടത്തി. ആഗോള ഊര്‍ജ്ജ പ്രതിസന്ധിയും ജി 20 യോഗത്തില് ചര്‍ച്ചയായി.\nനേരത്തെ ജി 20 യോഗത്തിന് മുന്നോടിയായി നരേന്ദ്രമോദി വത്തിക്കാനിലെത്തി ഫ്രാന്‍സിസ് മാര്‍പാപ്പയെ കണ്ടിരുന്നു. മോദിയുടെ ക്ഷണപ്രകാരം മാര്‍പാപ്പ ഇന്ത്യയിലെത്തുമെന്നാണ് വിദേശകാര്യ മന്ത്രാലയം അറിയിക്കുന്നത്. അധികം വൈകാതെ പോപ്പ് ഇന്ത്യയിലെത്തുമെന്നാണ് സൂചനകള്. മാര്‍പ്പാപ്പയുടെ ഇന്ത്യാ സന്ദര്‍ശനം ഉടനുണ്ടായേക്കുമെന്നും വലിയ സമ്മാനമാണ് ഇന്ത്യ നല്‍കിയിരിക്കുന്നതെന്ന് മാര്‍പാപ്പ പ്രതികരിച്ചതായി വിദേശകാര്യ സെക്രട്ടറി ഹര്‍ഷ് വര്‍ധന് സിംഗ്ല വാര്‍ത്താ സമ്മേളത്തില് അറിയിച്ചു.\n'നിങ്ങള് ഇസ്രയേലില് വളരെ പ്രശസ്തനാണ്, വന്ന് എന്‍റെ പാര്‍ട്ടിയില് ചേരാമോ' മോദിയോട് ഇസ്രയേല് പ്രധാനമന്ത്രി\nLast Updated Nov 3, 2021, 9:11 AM IST\nPM Modi Plays Drums In Meet With Indian Community In Scotland


Sep 14, 2021, 09:01 am IST\nബാഴ്‌സലോണ: ചാമ്പ്യൻസ് ലീഗിന് ഇന്ന് തുടക്കം. കഴിഞ്ഞ തവണത്തെ ഏറ്റവും വലിയ നാണക്കേടിന് പകരം വീട്ടാൻ ബാഴ്‌സയ്‌ക്കാവുമോ എന്നതാണ് ആരാധകർ ഉറ്റുനോക്കുന്നു. ബയേൺ മ്യൂണിച്ച് കഴിഞ്ഞ സീസണിൽ എട്ടു ഗോളിനാണ് മെസിയുടെ ബാഴ്‌സയെ തകർത്തുവിട്ടത്.\nഇത്തവണ മെസിയില്ലാത്ത ബാഴ്‌സയാണ് ബയേണിനെ നേരിടാനിറങ്ങുന്നത്. എന്നാൽ അന്ന് ബയേണിനായി രണ്ടു ഗോളടിച്ച ഫിലിപ്പെ കുടിഞ്ഞോ ഇത്തവണ ബാഴ്‌സുടെ ജേഴ്‌സിയിൽ ഇറങ്ങുന്നു എന്നതാണ് ആരാധകരെ ആവേശത്തിലാക്കുന്നത്. അതേസമയം സെർജിയോ അഗ്യൂറോ, മാർട്ടിൻ ബ്രാത്ത് വെയ്റ്റ്, അൻസു ഫാത്തി, ഒസ്മൻ ഡംബല്ലേ എന്നിവരെല്ലാം പരിക്കിന്റെ പടിയിലാണെന്നത് ബാഴ്‌സക്ക് ഉണ്ടാക്കുന്ന ക്ഷീണം ചെറുതല്ല. കുടിഞ്ഞോയ്‌ക്കൊപ്പം മംഫിസ് ഡിപ്പേയിലാണ് പ്രതീക്ഷയുള്ളത്.\nലെവൻഡോവ്‌സ്‌ക്കി തന്നെ നയിക്കുന്ന ബയേണിന്റെ കുന്തമുനകളായി മുള്ളറും സനേയും ഗോരെസ്‌കയും കിമ്മിച്ചും ടീമിന്റെ കരുത്ത് പതിന്മടങ്ങ് കൂട്ടുകയാണ്. ജൂലിയൻ നാഗെൽസ്മാനാണ് ബയേണിന്റെ പരിശീലകൻ. 13 കളിയിൽ എട്ടിലും ജയിച്ചത് മ്യൂണിച്ചാണ് എന്നതാണ് ചാമ്പ്യൻസ് ലീഗിൽ ജർമ്മൻ ക്ലബ്ബിന്റെ മുൻതൂക്കം.\nലഹരി തലയ്‌ക്ക് പിടിച്ചു; വീടിന് തീയിട്ട് പതിനാറുകാരൻ; മുത്തച്ഛനും മുത്തശ്ശിയും വെന്തുമരിച്ചു


santhwanam : കണ്ണനോട് സോറി പറഞ്ഞ് അപർണ.. സാവിത്രിയെ കാണാൻ എത്തുന്ന ദേവിയെ അധിക്ഷേപിച്ച് ജയന്തി.!! | Aparna apologizes to Kannan.. Jayanthi insults Devi who comes to see Savitri\nകുടുംബപ്രേക്ഷകരുടെ പ്രിയപരമ്പരയാണ് സാന്ത്വനം. ഏറെ ആരാധകരുള്ള പരമ്പരയിലെ ഓരോ താരങ്ങളെയും പ്രേക്ഷകർക്ക് ഏറെ ഇഷ്ടമാണ്. റേറ്റിങ്ങിലും ഒന്നാം സ്ഥാനത്ത് തന്നെയാണ് സാന്ത്വനം. സാന്ത്വനം കുടുംബത്തിലെ രസനിമിഷങ്ങളെല്ലാം ഏറെ ഇഷ്ടത്തോടെയാണ് പ്രേക്ഷകർ കണ്ടിരിക്കാറ്. അമരാവതിയിലേക്ക് പോയിരുന്ന അപർണ ഇപ്പോൾ സാന്ത്വനത്തിലേക്ക് മടങ്ങിയെത്തിയിക്കുക\nയാണ്. അതിന്റെ സന്തോഷത്തിലാണ് ഹരിയും സാന്ത്വനത്തിലെ മറ്റ് കുടുംബാംഗങ്ങളും. അപ്പച്ചിയും കൂട്ടരും എത്തുന്നു എന്നുപറഞ്ഞാണ് തമ്പി അപർണയെ അമരാവതിയിലേക്ക് കൂട്ടിക്കൊണ്ടു പോയത്. എന്നാൽ സാന്ത്വനത്തിന്റെ പുതിയ പ്രോമോ വിഡിയോയിൽ പറയുന്നതനുസരിച്ച് അമരാവതിയിൽ എത്തുന്നത് അപ്പച്ചിയും കൂട്ടരുമല്ല. മറിച്ച് വേറെ ആരൊക്കെയോ ആണ്.\nഅതാരെന്ന് തമ്പി വ്യക്തമാക്കിയിട്ടില്ല. സാന്ത്വനത്തിലെത്തിയ അപർണ കണ്ണനോട് സോറി പറയു ന്നതും പുതിയ പ്രോമോ വിഡിയോയിൽ കാണാം. ദേവിയും അപർണ്ണയും സാവിത്രിയെ കാണാൻ എത്തുന്നുണ്ട്. ഇരുവരെയും കാണുന്നതോടെ സാവിത്രിക്ക് ഏറെ സന്തോഷമാകുന്നുണ്ട്. എന്നാൽ അവിടെയും ജയന്തി തന്റെ തനിസ്വരൂപം പുറത്തെടുക്കുകയാണ്. സാവിത്രിയെ കാണാൻ വന്നതാണ്\nഞങ്ങൾ എന്ന് ദേവി പറയുമ്പോൾ അപ്പച്ചിക്ക് വല്ല മാറാരോഗവും പിടിപെട്ടെന്ന് ശിവൻ പറഞ്ഞോ എന്നാണ് ജയന്തിയുടെ ചോദ്യം. ഇത് കേട്ട് വല്ലാണ്ടായ പോലിരിക്കുകയാണ് അപർണ്ണയും ദേവിയും. സാവിത്രിയുടെ ഹൃദയത്തിന്റെ ഒരു വാൽവ് തകരാറിലാണെന്ന വിവരം അഞ്ജലി ഉൾപ്പെടെ എല്ലാവർക്കും അറിയാവുന്നതാണ്. ഏഷണിക്കാരി ആയതുകൊണ്ട് ജയന്തിയെ അത് ആരും അറിയി\nച്ചിട്ടില്ല. തനിക്ക് ചുറ്റും എന്തൊക്കെയോ ചീഞ്ഞുനാറുന്നുണ്ട് എന്ന് ജയന്തിക്കും ഉറപ്പുണ്ട്. അത് കണ്ടുപിടിക്കാനുള്ള ശ്രമത്തിലാണ് ഇപ്പോൾ ജയന്തി. അതേപോലെ തന്നെ ശിവനും അഞ്ജലിയും തമ്മിൽ അടുക്കുന്നതും ജയന്തിക്ക് അസ്വസ്ഥത സൃഷ്ടിക്കുന്നുണ്ട്. കഴിഞ്ഞ എപ്പിസോഡുകളിലെല്ലാം ശിവനും അഞ്ജലിയും തമ്മിൽ കൂടുതൽ അടുക്കുന്നതായി ജയന്തി കണ്ടിരുന്നു. ഇരുവരും ഒരുമിച്ച് പായവിരിച്ച് കിടക്കുന്നതെല്ലാം ജയന്തിയെ ഭ്രാന്ത് പിടിപ്പിച്ചിരുന്നു. Conclusion : Aparna apologizes to Kannan.. Jayanthi insults Devi who comes to see Savitri\nSanthwanamSanthwanam Latest EpisodeSanthwanam Today Episodeസാന്ത്വനംസാന്ത്വനം സീരിയൽ\nHoroscope Today : നിങ്ങൾ ഈ രാശിക്കാർ ആണോ എങ്കിൽ ഇന്നു നിങ്ങൾക്ക് പ്രേമ അഭ്യർത്ഥനകൾ ഒരുപാട് ലഭിക്കും ഇതൊന്നു നോക്കൂ.. | നിങ്ങളുടെ ഇന്നത്തെ ദിവസം | Daily Horoscope


യു.എസ് ഓപ്പണിൽ മൂന്നാം റൗണ്ടിലേക്ക് മുന്നേറി ഒസാക്കയും ഹാലപ്പും അടക്കമുള്ള പ്രമുഖർ | Fanport | US Open News Malayalam\nHome Tennis US Open യു.എസ് ഓപ്പണിൽ മൂന്നാം റൗണ്ടിലേക്ക് മുന്നേറി ഒസാക്കയും ഹാലപ്പും അടക്കമുള്ള പ്രമുഖർ\nയു.എസ് ഓപ്പണിൽ മൂന്നാം റൗണ്ടിലേക്ക് മുന്നേറി ഒസാക്കയും ഹാലപ്പും അടക്കമുള്ള പ്രമുഖർ\nSeptember 2, 2021 - 1:21 AM\nയു.എസ് ഓപ്പണിൽ രണ്ടാം റൗണ്ട് മത്സരത്തിൽ അനായാസ ജയം നേടി പ്രമുഖ താരങ്ങൾ. സെർബിയൻ എതിരാളി ഓൽഗ പിന്മാറിയതോടെ മത്സരം കളിക്കാതെയാണ് നിലവിലെ ജേതാവും മൂന്നാം സീഡും ആയ നായോമി ഒസാക്ക മൂന്നാം റൗണ്ടിലേക്ക് മുന്നേറിയത്. സീഡ് ചെയ്യാത്ത ക്രിസ്റ്റീനക്ക് എതിരെ അനായാസ ജയം ആണ് 12 സീഡ് ആയ സിമോണ ഹാലപ്പ് നേടിയത്. എതിരാളിയെ5തവണ ബ്രൈക്ക് ചെയ്ത ഹാലപ്പ് 6-3, 6-1 എന്ന നേരിട്ടുള്ള സ്കോറിന് ആണ് രണ്ടാം റൗണ്ട് ജയം കുറിച്ചത്. ഇറ്റാലിയൻ താരം ജാസ്മിൻ പോളിനിയെ 6-3, 7-6 എന്ന സ്കോറിന് മറികടന്നു 18 സീഡ് വിക്ടോറിയ അസരങ്കയും മൂന്നാം റൗണ്ടിലേക്ക് മുന്നേറി. രണ്ടാം സെറ്റിൽ ടൈബ്രേക്കറിലൂടെയാണ് അസരങ്ക ജയം പിടിച്ചത്.\nഅഞ്ചാം സീഡ് ആയ ഉക്രൈൻ താരം എലീന സ്വിറ്റോലീനയും നേരിട്ടുള്ള സെറ്റുകൾക്ക് ആണ് രണ്ടാം റൗണ്ടിൽ ജയം കണ്ടത്. സ്പാനിഷ് താരം റബേക്കയെ 6-2, 7-5 എന്ന സ്കോറിന് ആണ് സ്വിറ്റോലീന മറികടന്നത്. ഇരു സെറ്റിലും ആയി3ബ്രൈക്കുകൾ സ്വിറ്റോലീന കണ്ടത്തി. ജർമ്മൻ താരം ആന്ദ്രിയയെ 6-4, 6-2 എന്ന സ്കോറിന് ആണ് ഒമ്പതാം സീഡ് ആയ ഗബ്രീൻ മുഗുരുസ രണ്ടാം റൗണ്ടിൽ തകർത്തത്.3തവണ ബ്രൈക്ക് വഴങ്ങിയെങ്കിലും6തവണ ബ്രൈക്ക് കണ്ടത്താൻ മുഗുരുസക്ക് സാധിച്ചു. 6-2, 6-2 എന്ന നേരിട്ടുള്ള ഗ്രീക്ക് താരം വലന്റീനയെ തകർത്ത 15 സീഡ് എൽസി മെർട്ടൻസും മരിയ കാമിലയെ 6-0, 6-1 എന്ന സ്കോറിന് തകർത്ത 20 സീഡ് ടുണീഷ്യൻ താരം ഒൻസ് ജെബറും മൂന്നാം റൗണ്ടിലേക്ക് അനായാസം മുന്നേറി.\nPrevious articleബംഗ്ലാദേശിനെതിരെ ന്യൂസിലാൻഡിനു നാണംകെട്ട തോൽവി\nNext articleമൂന്നാം റൗണ്ടിലേക്ക് മുന്നേറി മെദ്വദേവും റൂബ്ലേവും, ഫെലിക്‌സും, അഗ്യുറ്റും! കാസ്പർ റൂഡ്, ദിമിത്രോവ് പുറത്ത്


കസ്റ്റംസിന്‍റെ കുറ്റപത്രം ഒരുങ്ങുന്നു : Deepika.com Kerala News |\nWednesday, January 20, 2021 1:38 AM IST\nകൊച്ചി: സ്വര്‍ണക്കള്ളക്കടത്ത് കേസില് കസ്റ്റംസും കുറ്റപത്രത്തിലേക്കു കടക്കുന്നു. ആദ്യപടിയായി അടുത്ത മാസം ആദ്യം പ്രതികള്‍ക്കു ഷോ കോസ് നോട്ടീസ് നല്‍കും. ഇതിന് മറുപടി ലഭിച്ചശേഷം മാര്‍ച്ചില് കുറ്റപത്രം സമര്‍പ്പിക്കാനാണ് കസ്റ്റംസിന്‍റെ നീക്കം. എല്ലാ പ്രതികളെയും പ്രോസിക്യൂട്ട് ചെയ്യില്ല. ചില പ്രതികളെ നികുതിയും പിഴയും ഈടാക്കി വിചാരണയില്‍നിന്ന് ഒഴിവാക്കും.\nകഴിഞ്ഞ ജൂലൈ അഞ്ചിനാണു നയതന്ത്ര ബഗേജിലൂടെയുള്ള സ്വര്‍ണക്കടത്ത് കസ്റ്റംസ് പിടികൂടുന്നത്. കേസില് 26 പേരെയാണു കസ്റ്റംസ് ഇതുവരെ പ്രതിചേര്‍ത്തത്. ഗൂഢാലോചനയിലും കള്ളക്കടത്തിലും നേരിട്ട് പങ്കെടുത്തവരെയെല്ലാം കണ്ടെത്തിയെന്നാണു കസ്റ്റംസിന്‍റെ വിലയിരുത്തല്. വിദേശത്തുള്ളവരൊഴികെ എല്ലാവരും പിടിയിലായി. എന്‍ഐഎയെയും ഇഡിയെയുംപോലെ കസ്റ്റംസിന് നേരിട്ട് കുറ്റപത്രം നല്കാനാവില്ല. അതുകൊണ്ടാണ് ആദ്യം ഷോകോസ് നോട്ടീസ് നല്കുന്നത്.\nഫൈസല് ഫരീദ്, കുഞ്ഞാനി ഉള്‍പ്പെടെ വിദേശത്തുള്ള ചില പ്രതികളെക്കൂടി അറസ്റ്റു ചെയ്യാനുണ്ട്. ഇവരെ ലഭിക്കുന്ന മുറയ്ക്ക് അഡീഷണല് കുറ്റപത്രം സമര്‍പ്പിക്കും. അതേസമയം, കസ്റ്റംസ്തന്നെ അന്വേഷിക്കുന്ന ഡോളര് കടത്ത് കേസില് അന്വേഷണം തുടരും. നിയമസഭാ സമ്മേളനശേഷം ഉന്നത രാഷ്‌ട്രീയ നേതാക്കള് ഉള്‍പ്പെടെയുള്ളവരെ ചോദ്യം ചെയ്യുന്ന നടപടികളിലേക്കു കസ്റ്റംസ് കടക്കും. ഡോളര് കേസില് എം. ശിവശങ്കറെയും പ്രതി ചേര്‍ക്കുമെന്നാണു സൂചന.


കെഎം മാണി കപടരാഷ്ട്രീയത്തിന്റെ അപ്പോസ്ഥലനെന്ന് കോൺഗ്രസ് മുഖപത്രം - congress newspaper veekshanam criticize kerala congress chairman km mani\nകെഎം മാണി കപടരാഷ്ട്രീയത്തിന്റെ അപ്പോസ്ഥലനെന്ന് കോൺഗ്രസ് മുഖപത്രം\nമാണിക്കായി യുഡിഎഫിന്‍റെ വാതിൽ തുറന്നിട്ടിരിക്കുകയാണെന്ന ധാരണ വേണ്ടെന്നും വീക്ഷണം\nഎറണാകുളം: കേരള കോൺഗ്രസ് നേതാവും മുൻധനമന്ത്രിയുമായ കെ.എം മാണിക്ക് എതിരെ രൂക്ഷവിമർശനവുമായി കോൺഗ്രസ് മുഖപത്രം വീക്ഷണം രംഗത്ത്. യുഡിഎഫിൽ നിന്നുകൊണ്ട് എൽഡിഎഫ് പിന്തുണയോടെ മുഖ്യമന്ത്രിയാകാൻ ശ്രമം നടത്തിയെന്ന വെളിപ്പെടുത്തൽ കെ.എം.മാണിയുടെ രാഷ്ട്രീയ സദാചാരത്തിന്‍റെ കാപട്യമെന്ന് വീക്ഷണം മുഖപ്രസംഗത്തിൽ പറയുന്നു.\nകപടരാഷ്ട്രീയത്തിന്‍റെ അപ്പോസ്ഥലനായ മാണിയുടേത്, ഗുരുഹത്യയുടെ കറ പുറണ്ട കൈകളാണ് എന്നും മുഖപ്രസംഗത്തിൽ പറയുന്നു. കെ.എം ജോർജ് നെഞ്ചുപൊട്ടി മരിച്ചതിന്‍റെ ഉത്തരവാദി കെ.എം. മാണി മാത്രമാണ് എന്നും മുഖപ്രസംഗത്തിൽ കുറ്റപ്പെടുത്തുന്നു. മാണിക്കായി യുഡിഎഫിന്‍റെ വാതിൽ തുറന്നിട്ടിരിക്കുകയാണെന്ന ധാരണ വേണ്ടെന്നും മുഖപ്രസംഗത്തിൽ വ്യക്തമാക്കിയിട്ടുണ്ട്.\nTags: Congress, Indian National Congress, Kerala Congress (M), KM Mani\n2023ൽ ഇന്ത്യയെ ഹിന്ദുരാഷ്ട്രമാക്കാന് 150 സംഘടനകൾ\nകിവികളെ കടിച്ചു കീറി ബംഗ്ലാ കടുവകൾ


എന്നെ വെറുത്ത കാലമുണ്ടായിരുന്നു; ഇന്ന് ഏറെ ദൂരം മുന്നോട്ട് പോയിരിക്കുന്നു | Vidhya balan about body shaming\nഎന്നെ വെറുത്ത കാലമുണ്ടായിരുന്നു; ഇന്ന് ഏറെ ദൂരം മുന്നോട്ട് പോയിരിക്കുന്നു\nMar 11, 2021, 06:08 PM IST\nഇന്ത്യന് ചലചിത്ര പ്രേമികള്‍ക്ക് സുപരിചതമായ മുഖമാണ് വിദ്യാ ബാലന്. അഭിനയത്തില് തന്റേതായ വ്യക്തിമുദ്ര പതിപ്പിച്ച നടി നിരവധി അവാര്‍ഡുകളും കരസ്ഥമാക്കിയിട്ടുണ്ട്. ബോഡി ഷെയ്മിംഗിന് നിരന്തരം ഇരയാകുന്ന നടി അതിനെതിരെ തന്റെ രോഷം പ്രകടിപ്പിച്ചിട്ടുമുണ്ട്. ബോഡി പോസിറ്റിവിറ്റിക്ക് വേണ്ടി നിരന്തരം ശബ്ദം ഉയര്‍ത്തുന്ന താരം ഈ വിഷയത്തെ കുറിച്ച് ഒരു ദേശീയ മാധ്യമത്തോട് സംസാരിച്ചിരുന്നു.\n''ഞാന് എന്റെ ശരീരത്തെ വെറുത്തിരുന്ന ഒരു കാലഘട്ടമുണ്ടായിരുന്നു. സിനിമ പാരമ്പര്യമില്ലാതെ വന്ന എനിക്ക് ഈ വിഷയത്തെ പറ്റി പറഞ്ഞ് തരാന് ആരുമുണ്ടായിരുന്നില്ല. സ്വതവേ തടിയുള്ള ശരീര പ്രകൃതമാണ് എന്റേത്. തടി വെച്ച കാലഘട്ടത്തില് ഇതൊരു ദേശിയ വിഷയമായി മാറിയ പോലെയായിരുന്നു. മുഖ്യധാരയില് നിന്നിരുന്ന എനിക്ക് എന്റെ തടി മറച്ച് വെയ്ക്കാന് എളുപ്പമല്ല. എന്നാല് ആ ഘട്ടം കടന്നിരിക്കുന്നു. ഇന്നത്തെ എന്നിലേക്ക് എത്തിയത് അത്ര എളുപ്പമായിരുന്നില്ല. ആ സമയത്ത് ഞാന് അതീവ സമ്മര്‍ദ്ദത്തിലായിരുന്നു.\nഹോര്‍മോണ് പ്രശ്‌നങ്ങള് ഏറെ നാളുകള് എന്നെ അലട്ടിയിരുന്നു. ഞാന് എന്റെ ശരീരത്തെ വെറുത്തു പോയി. എന്നാല് ഇന്ന് സ്വയം സ്‌നേഹിക്കാന് പഠിച്ചിരിക്കുന്നു. അത് ജീവിതത്തില് ഒരുപാട് മാറ്റങ്ങള് വരുത്തിയിരിക്കുന്നു''. വിദ്യ പറയുന്നു\nContent Highlights: Vidhya balan about body shaming\nപുകവലിക്കുന്ന, നഗ്നയായ, തടിച്ച സ്ത്രീ; സ്വയം സ്‌നേഹിക്കേണ്ട സമയമെന്ന് വിദ്യ ബാലന്\nനാല്പതുകളിലെത്തുമ്പോള് സ്ത്രീകള് കൂടുതല് ഹോട്ട് ആകുന്നു- വിദ്യ ബാലന്\n'ആ രംഗങ്ങള് എന്നെ ഭയപ്പെടുത്തിയിരുന്നു'; ഉറുമിയിലെ അനുഭവങ്ങള് വ്യക്തമാക്കി വിദ്യാബാലന്


കാവ്യ ഒത്തുതീര്‍പ്പിന് തന്നെ | Kavya Madhavan, Divorce, Court, Kochi, Actress, Nishal Chandra, കാവ്യ മാധവന്, വിവാഹ മോചനം, കോടതി, കൊച്ചി, നടി, നിഷാല് ചന്ദ്ര - Malayalam Filmibeat\n» കാവ്യ ഒത്തുതീര്‍പ്പിന് തന്നെ\nകാവ്യ ഒത്തുതീര്‍പ്പിന് തന്നെ\nPublished: Friday, October 22, 2010, 14:10 [IST]\nനടി കാവ്യാമാധവനും നിശാല് ചന്ദ്രയും തമ്മിലുള്ള വിവാഹമോചനകേസ് ഒത്തുതീര്‍പ്പിലേക്ക് തന്നെ. ഇതിന്റെ ഭാഗമായി കുടുംബകോടതിയില് നിശാലിനെതിരേ നല്‍കിയ കേസ് പിന്‍വലിക്കുകയാണെന്നു കാണിച്ച് കാവ്യ ഹര്‍ജി നല്‍കി. കേസ് ഒത്തുതീര്‍പ്പാന് യാതൊരു ഉദ്ദേശവുമില്ലെന്ന് നേരത്തെ കാവ്യയുടെ കുടുംബം മാധ്യമങ്ങളെ അറിയിച്ചിരുന്നു.\nസ്വര്‍ണാഭരണവും പണവുമുള്‍്‌പ്പെടെയുള്ള സ്വത്ത് തിരിച്ചുകിട്ടണമെന്നാവശ്യപ്പെട്ടും വിവാഹബന്ധം വേര്‍പ്പെടുത്തണമെന്നാവശ്യപ്പെട്ടും രണ്ടു ഹര്‍ജികളാണ് കാവ്യ കുടുംബകോടതിയില് നല്‍കിയിരുന്നത്. ഈ രണ്ടു കേസും പിന്‍വലിക്കാന് ഇരുവീട്ടുകാരും തമ്മില് നടത്തിയ ചര്‍ച്ചയില് ധാരണയായി. തുടര്‍ന്ന് വെള്ളിയാഴ്ച തന്നെ കാവ്യയും നിശാലും കക്ഷിചേര്‍ന്ന് ജോയിന്റ് പെറ്റീഷനും നല്‍കും.\nകേസ് പിന്‍വിലിക്കാന് തീരുമാനിച്ചുവെന്നു പറഞ്ഞ കാവ്യയുടെ പിതാവ് മാധവന്, നഷ്ടപരിഹാര മാര്‍ഗത്തെകുറിച്ചും ഉടമ്പടിയെകുറിച്ചും പ്രതികരിക്കാന് തയാറായില്ല. കേസ് തുടര്‍ന്നു പോകുന്നത് ഇരുകൂട്ടര്‍ക്കും നഷ്ടം മാത്രമാണ് ഉണ്ടാക്കുകയെന്ന തിരിച്ചറിവിലാണ് ഒത്തുതീര്‍പ്പിന് സമ്മതിച്ചിരിയ്ക്കുന്നത്.\nമജിസ്‌ട്രേറ്റ് കോടതിയിലും കാവ്യ നിശാലിനെതിരേ നല്‍കിയ ഹര്‍ജി പരിഗണനയിലുണ്ട്. ഗാര്‍ഹിക പീഢന നിരോധന നിയമപ്രകാരമുള്ള ഈ കേസ് തള്ളണമെന്ന് കഴിഞ്ഞ ദിവസം നിശാല് ആവശ്യപ്പെട്ടിരുന്നെങ്കിലും കോടതി ആവശ്യം നിരസിക്കുകയായിരുന്നു.\nകുടുംബക്കോടതിയില് നിലവിലുള്ള കേസ് പരിഹരിച്ച് സംയുക്ത ഹര്‍ജി നല്‍കിയാല് പരിഗണിക്കാമെന്നായിരുന്നു കോടതി നിലപാട്. തുടര്‍ന്നാണു കുടുംബകോടതിയിലും മജിസ്‌ട്രേറ്റ് കോടതിയിലും സംയുക്ത ഹര്‍ജി നല്‍കാന് തീരുമാനിച്ചത്. കരാറില് ഒപ്പുവയ്ക്കാന് നിശാലിന് ഒരാഴ്ച എറണാകുളത്ത് തങ്ങാമെന്നും അറസ്റ്റ് ചെയ്യില്ലെന്നും പോലീസ് കോടതിയില് ഉറപ്പു നല്‍കിയിരുന്നു.\nRead more about: actress കാവ്യ മാധവന് കൊച്ചി കോടതി നടി നിഷാല് ചന്ദ്ര വിവാഹ മോചനം court divorce kavya madhavan kochi nishal chandra\nStory first published: Friday, October 22, 2010, 14:10 [IST]


SHOCKING: ഭർത്താവിന്റെ കൊടും ക്രൂരത: സ്വകാര്യ ഭാഗത്ത് പ്ലാസ്റ്റിക് വസ്തുവുമായി ഭാര്യ കഴിഞ്ഞത് രണ്ട് വർഷം |MP Man Thrusts Bike Handle Into Wife's Genitalia After Tiff Over Infidelity, Arrested– News18 Malayalam\nSHOCKING: ഭർത്താവിന്റെ കൊടും ക്രൂരത: സ്വകാര്യ ഭാഗത്ത് പ്ലാസ്റ്റിക് വസ്തുവുമായി ഭാര്യ കഴിഞ്ഞത് രണ്ട് വർഷം\nമോട്ടോർ സൈക്കിളിന്റെ ഹാൻഡിലിൽ ഉള്ള പ്ലാസ്റ്റിക് ഗ്രിപ്പ് ഭാര്യയുടെ സ്വകാര്യഭാഗത്ത് തള്ളിക്കയറ്റുകയായിരുന്നു.\nUpdated: May 15, 2019, 1:18 PM IST\nഇൻഡോർ : ഭാര്യയുടെ സ്വകാര്യ ഭാഗത്ത് പ്ലാസ്റ്റിക് വസ്തു തിരുകി വച്ച ഭർത്താവ് അറസ്റ്റിൽ. സംഭവം നടന്ന് രണ്ട് വർഷങ്ങൾക്ക് ശേഷമാണ് ഇയാൾ അറസ്റ്റിലാകുന്നത്. മധ്യപ്രദേശിലെ ഇൻഡോറിലാണ് സംഭവം. പരസ്ത്രീയുമായുള്ള ബന്ധം ചോദ്യം ചെയ്തതിനെ തുടർന്നുണ്ടായ വഴക്കിനിടെയാണ് ഭർത്താവിന്റെ ക്രൂരത അരങ്ങേറിയത്. ദേഷ്യത്തിൽ മോട്ടോർ സൈക്കിളിന്റെ ഹാൻഡിലിൽ ഉള്ള പ്ലാസ്റ്റിക് ഗ്രിപ്പ് ഭാര്യയുടെ സ്വകാര്യഭാഗത്ത് തള്ളിക്കയറ്റുകയായിരുന്നു.\nAlso Read-സെക്സിലേർപ്പെടാൻ തടസമായി കരഞ്ഞ പിഞ്ചുകുഞ്ഞിനെ കൊലപ്പെടുത്തിയ സംഭവം: മാതാപിതാക്കൾ കുറ്റക്കാർ\nനാണക്കേട് ഭയന്ന് ഭാര്യ സംഭവം പുറത്ത് പറഞ്ഞിരുന്നില്ല. ഒടുവിൽ അണുബാധയെ തുടർന്ന് വേദന സഹിക്കാനാകാതെ ആശുപത്രിയിൽ എത്തിയപ്പോഴാണ് സംഭവം പുറത്തറിയുന്നത്. മഹാരാജ യശ്വന്ത്റാവു ഹോസ്പിറ്റലിൽ സങ്കീർണ്ണമായ ശസ്ത്രക്രിയയ്ക്കൊടുവിലാണ് ഉള്ളിലകപ്പെട്ട വസ്തു നീക്കം ചെയ്തത്. ഇവരുടെ ഗർഭപാത്രവും കടന്ന് ചെറുകുടലിൽ തട്ടിയ നിലയിലായിരുന്നു പ്ലാസ്റ്റിക് ഗ്രിപ്. കുറച്ചു കൂടി വൈകിയിരുന്നുവെങ്കിൽ അണുബാധ മറ്റ് അവയവങ്ങളിലേക്ക് കൂടി ബാധിച്ച് ഓപ്പറേഷൻ നടത്താനാകുമായിരുന്നില്ലെന്നാണ് ആശുപത്രി അധികൃതർ വ്യക്തമാക്കിയത്.\nപിന്നീട് യുവതിയുടെ പരാതിയുടെ അടിസ്ഥാനത്തിൽ ഭർത്താവായ പ്രകാശ് ഭിൽ രാമ എന്നയാളെ പൊലീസ് അറസ്റ്റ് ചെയ്തു.


കാത്തിരുന്ന ഗാനം, ദര്‍ശനാ... ഹൃദയത്തിലെ പുതിയ ഗാനം പുറത്തിറങ്ങി - Express Kerala\nപ്രണവ് മോഹന്‍ലാലിനെ കേന്ദ്ര കഥാപാത്രമാക്കി വിനീത് ശ്രീനിവാസന് സംവിധാനം ചെയ്യുന്ന ചിത്രം ഹൃദയത്തിലെ പുതിയ ഗാനമെത്തി. ദര്‍ശന എന്ന് തുടങ്ങുന്ന ഗാനമാണ് റിലീസ് ചെയ്തിരിക്കുന്നത്.\nചിത്രത്തില് കല്ല്യാണി പ്രിയദര്‍ശന്, ദര്‍ശന രാജേന്ദ്രന് എന്നിവരും കേന്ദ്ര കഥാപാത്രങ്ങളാണ്. ദര്‍ശന വളരെ സ്വാഭാവികമായാണ് അഭിനയിക്കുന്നത്. ഇത്തരത്തിലുള്ള അഭിനേതാക്കള്‍ക്കൊപ്പം സിനിമ ചെയ്യാന് വളരെ എളുപ്പമാണെന്നും വിനീത് വ്യക്തമാക്കിയിരുന്നു.\nചിത്രത്തിന്റെ പോസ്റ്ററുകള്‍ക്ക് മികച്ച പ്രതികരണങ്ങളാണ് പ്രേക്ഷകരില് നിന്നും ലഭിച്ചത്.\nin the hridayam


1284 ഗ്രഹങ്ങൾ കൂടി ശാസ്ത്രജ്ഞന്മാരുടെ നിരീക്ഷണത്തിൽ:ഭൗമസമാന ഗ്രഹങ്ങൾ 21. - ഇ വാർത്ത | evartha\n1284 ഗ്രഹങ്ങൾ കൂടി ശാസ്ത്രജ്ഞന്മാരുടെ നിരീക്ഷണത്തിൽ:ഭൗമസമാന ഗ്രഹങ്ങൾ 21.\nസൗരയൂഥത്തിന് പുറത്ത് 1284 പുതിയ ഗ്രഹങ്ങളെക്കൂടി ശാസ്ത്രലോകം കണ്ടെത്തി. ഇതില് ഒമ്പതെണ്ണം ജലസാന്നിധ്യത്തിന് കാരണമായേക്കാവുന്ന സാഹചര്യങ്ങളില് ഭ്രമണം ചെയ്യുന്നവയാണ്. ഭൂമിക്ക് പുറത്ത് ജീവന്റെ കണിക തേടുന്ന ശാസ്ത്രലോകത്തിന് വലിയ പ്രതീക്ഷ നല്‍കുന്നതാണ് ഈ കണ്ടെത്തലുകള്.\nഇതോടെ 3264 ഗ്രഹങ്ങളെ സൗരയൂഥത്തിന് പുറത്ത് കണ്ടെത്താന് ശാസ്ത്രജ്ഞര്‍ക്കായി. ഭൂമിയെപ്പോലെ ജീവന് നിലനില്‍ക്കാന് സാധ്യതയുള്ള ഗ്രഹങ്ങളെത്തേടുന്ന നാസയുടെ കെപ്ലര് ടെലിസ്‌കോപ്പിലൂടെയാണ് ഇവയിലേറെയും കണ്ടെത്തിയിട്ടുള്ളത്.\nനക്ഷത്രങ്ങളെക്കാള് കൂടുതല് ഗ്രഹങ്ങള് പ്രപഞ്ചത്തിലുണ്ടാകാമെന്ന സാധ്യതയാണ് ഈ കണ്ടെത്തല് തുറന്നിടുന്നതെന്ന് നാസയിലെ ആസ്‌ട്രോഫിസിക്‌സ് ഡിവിഷന് ഡയറക്ടര് പോള് ഹര്‍ട്‌സ് പറഞ്ഞു. പ്രപഞ്ചത്തില് ജീവജാലങ്ങളുള്ള ഗ്രഹം ഭൂമി മാത്രമാണോ എന്ന കണ്ടെത്താനുള്ള ശ്രമങ്ങള്‍ക്ക് ഇത് വേഗം കൂട്ടുമെന്നും അദ്ദേഹം അഭിപ്രായപ്പെട്ടു.\nഇപ്പോള് കണ്ടെത്തിയിട്ടുള്ള ഗ്രഹങ്ങളില് 550 എണ്ണത്തില് ഭൂമിയിലേതുപോലെ ഉറച്ച പാറക്കെട്ടുകളുണ്ട്. ഒമ്പതെണ്ണം ഭൂമിയുടേതിന് സമാനമായ രീതിയില് അതത് നക്ഷത്രങ്ങളില്‍നിന്ന് ശരിയായ അകലത്തിലാണ് ഭ്രമണം ചെയ്യുന്നത്. ഇത് ഈ ഗ്രഹങ്ങളില് ജലസാന്നിധ്യത്തിന് കാരണമായേക്കാമെന്നും ശാസ്ത്രജ്ഞര് കരുതുന്നു.ജീവന് നിലനില്‍ക്കാന് സാഹചര്യങ്ങളുള്ള ഗ്രഹങ്ങളെയാണ് ഗവേഷകര് തേടുന്നത്. ഇത്തരം സാഹചര്യമുള്ള ഒമ്പത് പുതിയ ഗ്രഹങ്ങളെക്കൂടി കണ്ടെത്തിയതോടെ, ഭൗമ സമാന സാഹചര്യങ്ങളുള്ള ഗ്രഹങ്ങളുടെ ആകെ എണ്ണം 21 ആയി.\nജീവന് നിലനില്‍ക്കാന് സാധ്യതയുള്ളതുമായ നൂറിലധികം ഗ്രഹങ്ങളുണ്ടെന്ന് നാസ ചീഫ് സയന്‍റിസ്റ്റ് എലന് സ്റ്റിഫാന് പറഞ്ഞു. ‘നമ്മെപ്പോലെതന്നെ പുറത്താരോ ഉണ്ടെന്ന പ്രതീക്ഷക്ക് ആക്കംകൂട്ടുന്നതാണ് ഈ കണ്ടത്തെല്. നാം പുതിയൊരു ഭൂമിയെ കണ്ടത്തെുകതന്നെ ചെയ്യും’ -അദ്ദേഹം പറഞ്ഞു. പുതിയ കണ്ടത്തെലുകളുടെ വിശദാംശങ്ങള് കഴിഞ്ഞദിവസം നാസ പുറത്തുവിട്ടു.\nആകാശഗംഗയില് മാത്രം 1000 കോടി ഭൂസമാന ഗ്രഹങ്ങളുണ്ടാകാമെന്ന് കെപ്ളര് ദൗത്യത്തിന് നേതൃത്വം നല്‍കുന്ന ഡോ. നെതാലി ബതാല്‍ഹ പറഞ്ഞു. ആകാശഗംഗയിലെ 24 ശതമാനം നക്ഷത്രങ്ങളെയും ഗ്രഹങ്ങള് ചുറ്റുന്നുണ്ട്. ഒരുപക്ഷേ, കേവലം 11 പ്രകാശവര്‍ഷം അകലെ മറ്റൊരു ജീവഭൂമിയുണ്ടാകാന് സാധ്യതയുള്ളതായും കെപ്ളര് നേട്ടങ്ങള് വിശദീകരിക്കവെ അവര് പറഞ്ഞു.\nരണ്ട് ഗ്രഹങ്ങളില് ജീവന് നിലനില്‍ക്കാന് കൂടുതല് സാധ്യതയുണ്ടെന്ന് എലന് സ്റ്റിഫാന് വ്യക്തമാക്കി. ഇതിനുമുമ്പ്, ഹാബിറ്റബ്ള് സോണിലുള്ള മറ്റു രണ്ട് ഗ്രഹങ്ങളെ തിരിച്ചറിഞ്ഞിരുന്നു. ഈ നാലു ഗ്രഹങ്ങളില് കൂടുതല് സാങ്കേതികവിദ്യയുടെ സഹായത്തോടെ നിരീക്ഷണം ശക്തമാക്കാനാണ് നാസയുടെ പദ്ധതി. അടുത്തവര്‍ഷം ഇന്‍ഫ്രാറെഡ് തരംഗദൈര്‍ഘ്യത്തില് നിരീക്ഷണം സാധ്യമാക്കുന്ന ജെയിംസ് വെബ് ടെലിസ്കോപ് നാസ വിക്ഷേപിക്കുന്നുണ്ട്.ഇതുകൂടി പ്രവര്‍ത്തിച്ച് തുടങ്ങുന്നതോടെ ഗ്രഹാന്തര ജീവനുവേണ്ടിയുള്ള അന്വേഷണം കൂടുതല് സജീവമാകുമെന്നാണ് കരുതുന്നത്. 2009ലാണ് കെപ്ളര് ദൂരദര്‍ശിനി വിക്ഷേപിച്ചത്. ഇതിനകം 4000ത്തിലധികം സൗരേതര ഗ്രഹങ്ങളെ കെപ്ളര് തിരിച്ചറിഞ്ഞിട്ടുണ്ട്\nTopics: kepler NASA planets


നവംബര് 25ന് വിവാഹിതരായ ദിലീപിനെയും കാവ്യയെയും ഇനിയെങ്കിലും വെറുതെ വിട്ടു കൂടെയെന്നാണ് ആരാധകര് ചോദിക്കുന്നത്. വിവാഹം കഴിഞ്ഞ് രണ്ട് മാസം കഴിഞ്ഞു. ദിലീപ് താന് ഏറ്റെടുത്ത സിനിമകളിലേക്കും കാവ്യ തന്റെ കടമകളിലേക്കും കടന്നു.\nമീശ മാധവന് എന്ന ചിത്രത്തിലെ പഴയകഥകളാണ് ഇപ്പോള് സോഷ്യല് മീഡിയ കുത്തി പൊക്കി കൊണ്ടുവരുന്നത്. സിനിമയിലെ ചില രംഗങ്ങളെ കുറിച്ചും ദിലീപിനൊപ്പം അഭിനയിച്ചതിന്റെ അനുഭവങ്ങളും കാവ്യ ചിലരോട് വിശ്വസിച്ച് പറഞ്ഞിരുന്നു. എന്നാല് കാവ്യ വിശ്വസിച്ച് പറഞ്ഞതൊക്കെയും ഇപ്പോള് പുറത്തായതായി ചില ഓണ്‍ലൈന് മാധ്യമങ്ങള് റിപ്പോര്‍ട്ട് ചെയ്യുന്നു.\nകാവ്യ ദിലീപ് വാര്‍ത്ത വിശദമായി വായിക്കാന് ഇവിടെ ക്ലിക്ക് ചെയ്യാം……\nഹണിമൂണിനായി ദിലീപും കാവ്യയും ദുബായിലെത്തി; ഒപ്പം മകളും\nകാവ്യയും ദിലീപും മാത്രമല്ല, ഈ വര്‍ഷത്തെ 19 താരവിവാഹങ്ങള് ഇതാ\nPrevious Previous post: വിട്ടുവീഴ്ചയ്ക്ക് തയ്യാറാവാത്തതിനാല് പല അവസരങ്ങളും നഷ്ടപ്പെട്ടു; പ്രമുഖ നടി\nNext Next post: മമ്ത മുതല് സണ്ണി ലിയോണ് വരെ, സംവിധായകര് ഒപ്പം കിടക്കാന് വിളിച്ച 10 നടിമാര്


ചരിത്രം | Thrissur\nYou are here - >ചരിത്രം\nശക്തന് തമ്പുരാന്റെ കാലത്താണ് തൃശൂര് രൂപംകൊണ്ടത്. തൃശൂരിന് പല പരിഷ്കാരങ്ങളും വരുത്തുകയും ഭാവിശ്രേയസ്സിനുള്ള ഇതരമാര്‍ഗ്ഗങ്ങള് നിര്‍ദ്ദേശിക്കുകയും ചെയ്തിട്ടുള്ളവരില് കൊച്ചിയിലെ ശ്രീ ശക്തന് തമ്പുരാന് തിരുമനസ്സുമായി ബന്ധപ്പെട്ടിട്ടുള്ള പല ചരിത്ര പുരുഷന്‍മാരില് എല്ലാംകൊണ്ടും പ്രഥമഗണനീയനാകുന്നു. തൃശൂരിന്റെ ശ്വാസകോശമായ തേക്കിന്‍കാടിന്റെ പരിഷ്ക്കാരം തുടങ്ങിവെച്ചതും അദ്ദേഹമാകുന്നു. ഇന്നും മുഴുവനായിട്ടുമില്ല. അതിനുശേഷം പല പല പരിഷ്കാരങ്ങളും ആവിര്‍ഭവിച്ചിട്ടുണ്ടെങ്കിലും തേക്കിന്‍കാടിനെ തേക്കിന്റെ കാടല്ലാതാക്കി തീര്‍ത്തതും കാടുതന്നെ അല്ലാതാക്കിതീര്‍ത്തതും തമ്പുരാനായിരുന്നു. അതില് പാറമേക്കാവ് ഭഗവതിയുടെ വെളിച്ചപ്പാടിനു കലിയിളകി എന്തോ പരുഷമായി തുള്ളി കല്‍പ്പിച്ചു എന്നും യാതൊരു കൂസലും കൂടാതെ കോമരത്തിന്റെ ശിരച്ഛേദം നിര്‍വ്വഹിച്ചു ആ പദ്ധതിയെ നിഷ്കണ്ഠമാക്കി. അതു സംബന്ധമായ ഏതായാലും പണ്ടുകാലങ്ങളില് കുറ്റക്കാരെ തെക്കേഗോപുരം തെക്കോട്ടുകടത്തിവിട്ടു ശിക്ഷിപ്പിക്കപ്പെട്ടിരുന്ന പതിവ് ഇല്ലാതാക്കി. കാടിനെ അമ്പലപ്പറമ്പും പിന്നീട് പൂരപ്പറമ്പും ആക്കിയതും ശക്തന് തമ്പുരാന് ആണ്.\nഅഖില ഭാരത പ്രശസ്തിപോലും ആര്‍ജ്ജച്ചിട്ടുള്ള തൃശൂര് പൂരത്തെ ആറാട്ടുപുഴയില്‍നിന്നു പിന്‍വലിപ്പിച്ചതോ, സ്വതേ പിന്‍വലിഞ്ഞ പൂരക്കാരെ കൂട്ടുപ്പിടിച്ചോ തൃശൂരിലെ ഒരു ആണ്ട് ഉത്സവമാക്കി. തൃശൂര് പൂരം സൃഷ്ടിച്ച് തൃശൂരിന്റെ പേരും പെരുമയും പരത്തി നിലനിര്‍ത്തിയത് അദ്ദേഹമാണ്. പൂരത്തെ പ്രശസ്തമാക്കിത്തീര്‍ത്ത പാറമേക്കാവ്, തിരുവമ്പാടി ദേശക്കാരെ മത്സരത്തിനു വിധേയരാക്കിയതുപോലും അദ്ദേഹമാണെന്നാണ് പറയപ്പെടുന്നത്. സര്‍ക്കാര് പ്രവേശിച്ച നിയന്ത്രണ നിയമങ്ങള് ഏര്‍പ്പെടുത്തുവാന് മാത്രം ആ മത്സരം പില്‍ക്കാലത്ത് മൂര്‍ച്ഛിച്ചതായും ഇപ്പോഴെല്ലാം നിയമാനുഷ്ഠിതങ്ങളായും കണക്കാക്കപ്പെടുന്നുണ്ട്.\nരാജ്യത്തിലെ ജവുളിക്കച്ചവടം വര്‍ദ്ധിപ്പിക്കാനായി പാണ്ടിനാട്ടില്‍നിന്നും പരദേശികളായ ബ്രാഹ്മണരെ ക്ഷണിച്ചുവരുത്തിയും അവരുടെ സൌകര്യത്തിനുവേണ്ടിയും, അവരെ ആകര്‍ഷിക്കുവാനും പട്ടിക്കാട്ടും, ചെറുതുരുത്തിയിലും, തൃശൂരും സര്‍ക്കാര്‍വക ഊട്ടുപുരകള് സ്ഥാപിച്ചതും ശക്തന്‍തമ്പുരാനാണ്. നാട്ടുവ്യാപാരങ്ങള്‍ക്കും വ്യവസായങ്ങള്‍ക്കും വേണ്ടി ചില പ്രത്യേക സിറിയന് കൃസ്ത്യന് കുടുംബക്കാര്‍ക്ക് സ്വതന്ത്രമായും സ്വന്തമായും താമസസ്ഥലങ്ങളും പാണ്ടിയില് നിന്നുവന്നെത്തിയ പരദേശ ബ്രാഹ്മണര്‍ക്കു ശല്യം കൂടാതെ താമസിക്കുന്നതിനും സൌജന്യമായി മഠങ്ങളും സ്ഥാപിക്കുകയും ചെയ്തു. തൃശൂരിലെ അങ്ങാടിയും, പാണ്ടിസമൂഹമഠവും ആ വഴിക്കുവളര്‍ന്നുവന്നിട്ടുള്ളതാണ്. മാപ്പ് കിട്ടുന്നുതിനു വളരെമുമ്പുതന്നെ എല്ലാവരുടേയും സമ്മതപ്രകാരം അന്നത്തെ പാശ്ചാത്യശക്തിയുടെ മദ്ധ്യസ്ഥതയിലും ശ്രീ ശക്തന് തമ്പുരാന് രാജ്യകാര്യങ്ങളില് പ്രവേശിച്ചു ഭരണം നടത്തുവാന്‍തുടങ്ങി. അത്രക്കും പ്രാപ്തനും , ധീരനും, വിവേകിയും ആയിരുന്നു അദ്ദേഹം.\nസാമൂതിരിപ്പാടു തമ്പുരാനും പടയും തൃശൂരില്‍നിന്നു പിന്‍വലിഞ്ഞതോടുകൂടി ശക്തന് തമ്പുരാനു ഭരണവും കൈവന്നു. സാമൂതിരിക്കൂറുകാരായിരുന്ന പ്രബലന്മാരായിരുന്ന നമ്പൂതിരിമാരെല്ലാം ഭയപ്പെട്ടും കര്‍ത്തവ്യവിമൂഢരായും നാടുവിട്ടു. സാധുക്കള് മാത്രം ബാക്കിനിന്നു. വടക്കുന്നാഥന് ക്ഷേത്രം ഭണ്ഡാരം കയറി. നമ്പൂതിരിമാരുടെ അധികാരവും ഉടമസ്ഥത കൂറുകളും എല്ലാം ഇല്ലാതായി. സ്ഥലത്ത് ആളും ഇല്ലാതായി. അന്നുണ്ടായിരുന്ന യോഗാതിരിയും പേടിച്ചോടി. പിന്നെ തൃശൂര്‍ക്ക് കടന്നില്ല. അതോടെ യോഗാതിരിപ്പാടിന്റെ അവരോധം ഇല്ലാതായി. അങ്ങനെയാണ് തൃശൂരിന്റെ പ്രധാന സ്ഥാനമായ വടക്കുന്നാഥന് ക്ഷേത്രം സര്‍ക്കാര്‍വകയായത് . അങ്ങനെ ആക്കിയതും ഭരണ മുറകളെ ഏര്‍പ്പെടുത്തിയതും ശക്തന്‍തമ്പുരാന് ആണ്. ഇതിനു ശേഷമാണ് മുന്‍പറഞ്ഞ തേക്കിന്‍കാട് പരിഷ്കാരം ആരംഭിച്ചത്.\nപണ്ടുണ്ടായിരുന്ന നമ്പൂതിരിമാരെല്ലാം സാമൂതിരിപക്ഷക്കാരായിരുന്നതുകൊണ്ടും, അവരെ വിശ്വസിക്കാന് പാടില്ല എന്നു കരുതിയും അന്നു മുതല് ക്ഷേത്രത്തിലെ ശാന്തി മുതലായ എല്ലാ കാര്യങ്ങള്‍ക്കും ശക്തന് തമ്പുരാന് അന്യദിക്കില്‍നിന്നും പ്രാപ്തന്മാരായ ആളുകളെ വരുത്തുകയും , നിശ്ചയിക്കുകയും അവര്‍ക്കുള്ള യോഗ്യതകളും, വേതനങ്ങളും വിവരിക്കുകയും മറ്റും ചെയ്തു. കുറുമ്പ്രനാട്ടില്‍നിന്നു മേല്‍ശാന്തിക്കുള്ളവരേയും തലശ്ശേരിക്കടുത്തുനിന്ന് അമ്പലവാസികളേയും, മറ്റുചിലരേയും വരുത്തുകയും അതാതു ജോലികളില് നിശ്ചയിക്കുകയും ചെയ്തതും ശക്തന് തമ്പുരാന് ആണ്. ആദ്യകാലത്ത് തൃശൂര് രണ്ടു കോവിലകങ്ങളും, മൂന്നു ചിറകളും ഉണ്ടായിരുന്നു. തെക്കേ കോവിലകം (എരട്ടച്ചിറ കോവിലകം), വടക്കേ കോവിലകം(ഇന്നുള്ള പഴയ കോവിലകം), വടക്കേച്ചിറ, പടിഞ്ഞാറേച്ചിറ(പില്‍ക്കാലത്ത് അത് എരട്ടച്ചിറയായി) വടക്കേ കോവിലകത്തു കൊച്ചി വലിയ തമ്പുരാനും, തെക്കേ കോവിലകത്തു പെരുമ്പടപ്പു മൂപ്പില്‍നിന്നും എഴുന്നള്ളി താമസിക്കും. സ്വരൂപത്തിലെ എല്ലാ താവഴികളിലേക്കും മൂത്ത ആള് പെരുമ്പടപ്പില് മൂപ്പിന്ന് അദ്ദേഹം. ഗംഗാധര തിരുകോവിലധികാരികളായിരുന്നു ക്ഷേത്രങ്ങളിലെ മേല്‍ക്കോയ്മക്കാര്. ശക്തന് തമ്പുരാന്റെ ആദ്യകാലത്ത് പെരുമ്പടപ്പില് മൂപ്പീന്ന് ചാഴൂര്‍താവഴി കാരണവരായിരുന്നു. പിന്നീട് ആ സ്ഥാനം ഇല്ലാതായി. എല്ലാം കൊച്ചി രാജാവായി. തൃശൂരിനെ മിഷ്യന് ക്വാട്ടേഴ്സിനോടു യോജിപ്പിക്കുന്ന പുതിയ തെക്കുവെട്ടുവഴി വന്നപ്പോഴാണ് തെക്കേച്ചിറ എരട്ടച്ചിറയായത്. ആ വെട്ടുവഴിയുടെ കിഴക്കുഭാഗം കാലാന്തരത്തില് ചിറയല്ലാതെയായി. വടക്കേച്ചിറക്കു വടക്കുഭാഗത്തുള്ള വടക്കേക്കര കോവിലകത്താണ് ഇന്നത്തെ പഴയ കോവിലകം എന്ന വലിയ കോവിലകം. ശക്തന് തമ്പുരാന് എഴുന്നള്ളി താമസിച്ചിരുന്നത് തൊട്ടുള്ള അശോകേശ്വരം ക്ഷേത്രം ആ കോവിലകം വകയാണ്. ഇവിടെയാണ് ശക്തന് തമ്പുരാന് ‘തൃക്കണ്' പാര്‍ക്കാറ്. ശക്തന് തമ്പുരാന്റെ അടുത്ത സുഹൃത്തായിരുന്ന തരകന്റെ ഭവനവും ഇടക്ക് അദ്ദേഹം സന്ദര്‍ശിക്കാറുണ്ടായിരുന്നു. ശക്തന് തമ്പുരാന് മഹാരാജാവാണ് ആധുനിക തൃശൂരിന്റെ ശില്പി.\nഒരിക്കല് അദ്ദേഹം എഴുന്നള്ളിയപ്പോള് ശാന്തിക്കാരനില് കണ്ട വീഴ്ചക്ക് കഠിനമായി ശിക്ഷിച്ച കഥയുണ്ട്. ആ വടക്കേക്കര കോവിലത്താണ് സാമൂതിരി പാര്‍ത്തിരുന്നത്. അതിന്റെ കേടുപാടുകള് തീര്‍ത്തു പുതുക്കിയതും ശക്തന് തമ്പുരാനാണ്. അതിന്റെ ചുറ്റും കോട്ടയും കിടങ്ങും ഉണ്ടാക്കിയതും അദ്ദേഹമാണ്. ഇംഗ്ളീഷുകാരുമായി തടസ്സം പറഞ്ഞതായും തമ്പുരാന് ഒഴിവുകള് പറഞ്ഞ് പണി പൂര്‍ത്തിയാക്കിയ ഇംഗ്ളീഷുകാരുടെ നീരസ്സം സമ്പാദിക്കേണ്ടിവന്നതായും രേഖകളുണ്ട്. ആ കോവിലകത്തിന്റെ രണ്ടാം നിലയിലെ വടക്കേ അറ്റത്തുകിടന്നാണ് തമ്പുരാന് തീപ്പെട്ടത്. അശോകേശ്വരത്തിനും കോവിലകത്തിനും നടുക്കുള്ള സ്ഥലത്ത് കിഴക്കേ അറ്റത്ത് ഉയരം കൂടിയ ആ സ്ഥലത്താണ് സംസ്കരിച്ചത്. ആ സ്ഥലം ഇന്നും ഒരു പ്രത്യേക സ്ഥലമായി സൂക്ഷിച്ചുപോരുന്നു. തൃശൂര് പൂരത്തിന്റെ പണ്ടത്തെ കോവിലകത്തെ പൂരവും പറയും ശക്തന് തമ്പുരാന് ഏര്‍പ്പെടുത്തിയതാണ്. ശക്തന്റെ കാലത്ത് ആദ്യഘട്ടത്തില് കൊച്ചി ശീമക്കു രണ്ടു മുഖങ്ങള് ഉണ്ടായിരുന്നു. വടക്കേ മുഖമെന്നും, തെക്കേ മുഖമെന്നും. വടക്കേ മുഖത്തിന്റെ പ്രധാനസ്ഥലവും സര്‍വാധികാരിയുടെ കാര്യാലയവും തൃശൂരായിരുന്നു. വഴിയേ കിഴക്കേമുഖം കൂടി ഉണ്ടായി. ചിറ്റൂര് രാജ്യം കൊച്ചിക്കു ചേര്‍ന്നപ്പോള് തന്നെ തലപ്പിള്ളി നാടുമുഴുവനും വടക്കേമുഖത്തില് പെട്ടതായിരുന്നു. ശക്തന് എന്ന തിരുനാമം വെറുതേ ഉണ്ടായതോ അര്‍ത്ഥമില്ലാതെ പറഞ്ഞുവന്നതോ അല്ല. ആ പേരിനെ അയല് രാജാക്കന്മാരും അംഗീകരിച്ചിരുന്നു. അത്യന്തം ദയാലുവും ഉദാരനുമായിരുന്നു അദ്ദേഹം. സ്നേഹംകൊണ്ടായാലും ദയകൊണ്ടായാലും ശക്തന് തമ്പുരാന്റെ കാലത്ത് രാജ്യത്തുമുഴുവനും അസത്യവും അക്രമവും വളരെ കുറവായിരുന്നു. അദ്ദേഹത്തിന്റെ കാലത്ത് തൃശൂര് ഒരു തുറമുഖപട്ടണമായിരുന്നു. ശക്തന് തമ്പുരാന്റെ കാലത്തുതന്നെയാണ് മൈസൂര് സുല്‍ത്താനായിരുന്ന ടിപ്പുവിന്റെ പിതാവായി ഹൈദരാലിയുടെ മലബാര് ആക്രമണം മുതല്‍ക്കുതന്നെ മൈസൂര് പുലിയോട് എതിര്‍ക്കുവാന് മാടരാജാവിന് ശക്തിയില്ലെന്നും എതിര്‍ത്തിട്ടുഫലമില്ലെന്നും അതുകൊണ്ട് മുപ്പുവാഴ്ച്ചക്കുമുമ്പുതന്നെ കൊച്ചിയുടെ പ്രതിനിധിയായി. ടിപ്പുവിന്റെ രാജ്യങ്ങളെല്ലാം ഇംഗ്ളീഷുകാരുടേതായിതീരുകയും സാമൂതിരിപ്പാട് ഉള്‍പ്പെടെ എല്ലാ രാജാക്കന്മാരും രാജ്യമില്ലാത്തവരായ കാലത്തും കൊച്ചി അവശേഷിച്ചത് ശക്തന് തമ്പുരാന്റെ ആ ദീര്‍ഘദൃഷ്ടിയുടെ പരിണിത ഫലം മാത്രമാകുന്നു. ശക്തന് തമ്പുരാന്റെ നേത്യാരമ്മ തൃശൂരിലെ വടക്കേ കരിമ്പറ്റത്തെ ചിമ്മുക്കുട്ടിയായിരുന്നു എന്നുള്ളതും സ്മരണീയമാകുന്നു. തൃശൂരിന്റെ ജനയിതാവും സംരക്ഷകനും ആ പട്ടണത്തെ അഭിവൃദ്ധിയുടെ പാതയിലേക്ക് നയിച്ച ആളും മറ്റും ശക്തന് തമ്പുരാന് ആണ്. ശക്തന് തമ്പുരാന്റെ ഭരണഘട്ടത്തില് മാളിയേക്കല് കര്‍ത്താക്കള് എന്ന ബ്രാഹ്മണ തറവാട്ടുകാര്‍ക്ക് കൊല്ലും കൊലയും അധികാരമുണ്ടായിരുന്നു. അക്കാലത്ത് തെറ്റുചെയ്തിരുന്നവര്‍ക്ക് ശിക്ഷകല്‍പ്പിച്ചിരുന്നത് മാളിയേക്കല് കര്‍ത്താക്കള് ബ്രാഹ്മണരായിരുന്നു. അവരുടെ സ്ഥലമാണ് അറക്കാംതുരുത്ത്. അവിടെ വന്നിട്ടാണ് ശിക്ഷിക്കപ്പെട്ടിരുന്നവരുടെ തലയറുത്തിരുന്നത്. 1700-ല് ടിപ്പുവിന്റെ പടയോട്ടം തടയുവാനായി കോട്ടയും കിടങ്ങും നിര്‍മ്മിച്ചിരുന്നു. ഇതിന്റെ മുകളില്‍നിന്ന് ശക്തന് തമ്പുരാന് മഹാരാജാവ് പാലസ് മൈതാനത്തുനടക്കുന്ന അഭ്യാസപ്രകടനങ്ങളും ഗാര്‍ഡ് ഓഫ് ഓണറും വീക്ഷിക്കുമായിരുന്നു. കൊച്ചിയില്‍നിന്നും ഓടി വഞ്ചിയില് തൃശൂര് അരണാട്ടുകര തരകന്റെ കടവിലാണ് തമ്പുരാന് ഇറങ്ങിയത്. കൊല്ലവര്‍ഷം 1084-ല് ആണ് സര്‍വ്വെ സെറ്റില്‍മെന്റ് രജിസ്റ്റര് പ്രകാരം തൃശൂര് പട്ടണം നിലവില്‍വന്നത്. പെരിങ്ങാവ്, ചിയ്യാരം, ഒല്ലൂക്കര തൃശൂരിന്റെ അതിര്‍ത്തികളായിരുന്നു.\nഇന്ത്യന് സ്വാതന്ത്ര്യ സമര ചരിത്രത്തില് തൃശൂരിന്റെ സംഭാവന 97.92 KB\nനായ്ക്കനാലില്‍നിന്ന് 56.44 KB\nസമീപകാല ചരിത്രപഴക്കങ്ങള് 53.63 KB\nസ്ഥലചരിത്രം 57.06 KB\nദേശചരിത്രം 155.3 KB\nസമകാലിക ചരിത്രം 58.63 KB\nസ്ഥല നാമ ചരിത്രം 82.42 KB


F തദ്ദേശ തെരഞ്ഞെടുപ്പിലെ തിരിച്ചടിക്ക് കാരണം സംഘടനാ തലത്തിലെ വീഴ്ചകളും ഗ്രൂപ്പ് പോരുമെന്ന് എഐസിസി സംഘത്തോട് കോൺഗ്രസ് നേതാക്കൾ - PAYYANUR NEWS\nHome KERALA തദ്ദേശ തെരഞ്ഞെടുപ്പിലെ തിരിച്ചടിക്ക് കാരണം സംഘടനാ തലത്തിലെ വീഴ്ചകളും ഗ്രൂപ്പ് പോരുമെന്ന് എഐസിസി സംഘത്തോട് കോൺഗ്രസ് നേതാക്കൾ\nതദ്ദേശ തെരഞ്ഞെടുപ്പിലെ തിരിച്ചടിക്ക് കാരണം സംഘടനാ തലത്തിലെ വീഴ്ചകളും ഗ്രൂപ്പ് പോരുമെന്ന് എഐസിസി സംഘത്തോട് കോൺഗ്രസ് നേതാക്കൾ\nPAYYANUR NEWS Sunday, December 27, 2020 KERALA,\nതിരു: സംഘടനാ തലത്തിലെ വീഴ്ചകളും ഗ്രൂപ്പ് പോരുമാണ് തദ്ദേശ തെരഞ്ഞെടുപ്പിലെ തിരിച്ചടിക്ക് കാരണമെന്ന് എഐസിസി സംഘത്തോട് വിശദീകരിച്ചു സംസ്ഥാനത്തെ കോൺഗ്രസ് നേതാക്കൾ. തദ്ദേശ തെരഞ്ഞെടുപ്പിലെ തോൽവി പഠിക്കാനെത്തിയ പ്രതിനിധി സംഘം കോൺഗ്രസ് നേതാക്കളുമായുള്ള ചർച്ച തുടരുകയാണ്. ഘടക കക്ഷി നേതാക്കളുമായി സംഘം നാളെ കൂടിക്കാഴ്ച നടത്തും. സംസ്ഥാന കോണ്ഗ്രസിൽ നേതൃമാറ്റം പരിഗണനയിലില്ലെന്ന് എഐസിസി ജനറൽ സെക്രട്ടറി താരിഖ് അൻവർ മാധ്യമങ്ങളോട് പ്രതികരിച്ചു.\nനിയമസഭ തെരഞ്ഞെടുപ്പിന് മുമ്പ് സംഘടന തലത്തിൽ തിരുത്തലുകൾ വേണമെന്ന് കെസി ജോസഫ് എഐസിസി സംഘത്തോട് ആവശ്യപ്പെട്ടു. സ്ഥാനാർത്ഥി നിർണയത്തിൽ നടന്നത് ഗ്രൂപ്പ് വീതം വയ്പായിരുന്നുവെന്ന് അടൂർ പ്രകാശ് എംപിയും കേന്ദ്ര സംഘത്തെ അറിയിച്ചു. രാഷ്ട്രീയകാര്യ സമിതി അംഗങ്ങൾക്ക് പുറമെ കെപിസിസി വൈസ് പ്രസിഡന്റുമാർ ജനറൽ സെക്രട്ടറിമാർ എംപിമാർ എന്നിവരിൽ നിന്നും സംഘം വിശദാംശങ്ങൾ തേടും. ചർച്ചകൾക്ക് മുന്നോടിയായി കെപിസിസി പ്രസിഡന്റ് മുല്ലപ്പള്ളി രാമചന്ദ്രൻ രാവിലെ സംഘത്തെ കണ്ടിരുന്നു. പാർട്ടി നേതൃത്വത്തിന്റ പരാജയമാണ് തോൽവിക്ക് കാരണമെന്ന് ഗ്രൂപ്പ് നേതാക്കൾ വാദിക്കുമ്പോൾ ഗ്രൂപ്പ് കളിയാണ് പാർട്ടിയെ ഈ സ്ഥിതിയിലെത്തിച്ചതെന്നാണ് മുല്ലപ്പള്ളിയെ അനുകൂലിക്കുന്നവരുടെ വാദം. ഗ്രൂപ്പ് പോരാണ് തോൽവിക്ക് കാരണമെന്ന് ചൂണ്ടിക്കാട്ടി കെപിസിസിക്ക് മുന്നിൽ ഫ്‌ളക്‌സ് ബോർഡുകളും പ്രത്യക്ഷപ്പെട്ടിരുന്നു.\nനേതൃമാറ്റമെന്ന ആവശ്യം ഗ്രൂപ്പ് നേതാക്കൾ ആവർത്തിക്കുമ്പോൾ നേതൃമാറ്റമില്ലെന്ന നിലപാടിലാണ് ഹൈക്കമാൻഡ്.\nതാരിഖ് അൻവറിനെക്കൂടാതെ എഐസിസി സെക്രട്ടറിമാരായ രണ്ടുപേരും സംഘത്തിൽ ഉണ്ട്. മുസ്ലിം ലീഗ് അടക്കമുള്ള ഘടക കക്ഷികളുമായും സംഘം നാളെ ചർച്ച നടത്തും. ഇതിനിടെ കെ സുധാകരനെ പ്രസിഡന്റാക്കണമെന്ന് ആവശ്യപ്പെട്ട്\nസംസ്ഥാനത്ത് പല ഇടങ്ങളിലും ഇന്നും ഫ്‌ളക്‌സ് ബോർഡുകൾ ഉയർന്നു.\nBy PAYYANUR NEWS at Sunday, December 27, 2020


5 സ്വതന്ത്ര എം.എല്.എമാരെ ഇത്തവണയും മത്സര രംഗത്തിറക്കാൻ സി.പി.എം\nകഴിഞ്ഞ തവണ തിരൂരങ്ങാടിയില് പരാജയപ്പെട്ട നിയാസ് പുളിക്കലകത്തിനും സീറ്റുണ്ടാവും. താനൂര് എം.എല്.എ വി. അബ്ദുറഹ്മാൻ തിരൂരിലേക്ക് മാറാനാണ് സാധ്യത\n25 Jan, 2021 at 01:44 AM\nമലബാറില് നിന്നുള്ള അഞ്ച് സ്വതന്ത്ര എം.എല്.എമാരെ ഇത്തവണയും മത്സര രംഗത്തിറക്കാൻ സി.പി.എം. കഴിഞ്ഞ തവണ തിരൂരങ്ങാടിയില് പരാജയപ്പെട്ട നിയാസ് പുളിക്കലകത്തിനും സീറ്റുണ്ടാവും. താനൂര് എം.എല്.എ വി. അബ്ദുറഹ്മാൻ തിരൂരിലേക്ക് മാറാനാണ് സാധ്യത.\nതോല്‍ക്കാന് സാധ്യത കൂടുതലുള്ള സ്ഥലത്ത് സ്വതന്ത്രരെ ഇറക്കി വിജയിക്കുകയെന്ന തന്ത്രം ഇത്തവണയും തുടരാനാണ് സിപിഎം തീരുമാനം. മത്സരിക്കണമെന്ന നിര്‍ദ്ദേശം അതാത് എം.എല്.എമാര്‍ക്ക് പാര്‍ട്ടി ഇതിനകം നല്‍കിയിട്ടുണ്ട്. തവനൂരില് മന്ത്രി കെ.ടി ജലീലിനെയും നിലമ്പൂരില് പി.വി അന്‍വറിനെയും എല്.ഡി.എഫ് സ്ഥാനാര്‍ഥിയായി മത്സരിപ്പിക്കും. താനൂര് എം.എല്.എ വി. അബ്ദുറഹ്മാന് തിരൂരിലേക്ക് മാറണമെന്ന ആഗ്രഹം സി.പി.എം നേത്യത്വത്തെ അറിയിച്ചിട്ടുണ്ട്. പാര്‍ട്ടി അത് അംഗീകരിക്കാനാണ് സാധ്യത. കുന്ദമംഗലത്ത് പി.ടി.എ റഹീമും കൊടുവള്ളിയില് കാരാട്ട് റസാക്കും തന്നെ മത്സരിക്കുമെന്ന കാര്യം വ്യക്തമായിട്ടുണ്ട്.\nതിരൂരങ്ങാടിയില് പി.കെ അബ്ദുറബ്ബിനോട് പരാജയപ്പെട്ട നിയാസ് പുളിക്കലകത്തിന് സീറ്റുണ്ടാകുമെന്ന കാര്യം ഉറപ്പാണ്. അബ്ദുറബ്ബിന് ലീഗ് സീറ്റ് നല്‍കിയില്ലെങ്കില് നഹാ കുടുംബത്തില്‍പെട്ട ഒരാളെ എല്.ഡി.എഫ് സ്ഥാനാര്‍ഥിയായി മത്സരിപ്പിക്കാന് സി.പി.എം നീക്കം നടത്തുന്നുണ്ട്. അത് വിജയിച്ചാല് തിരൂരിലേക്ക് മാറുന്ന വി. അബ്ദുറഹ്മാന് പകരം നിയാസ് പുളിക്കലകത്തിനെ താനൂരിലേക്ക് മത്സരിപ്പിക്കാമെന്ന കണക്ക് കൂട്ടലിലാണ് എല്.ഡി.എഫ്. പി.ടി.എ റഹീമിനെ എല്.ഡി.എഫ് സ്വതന്ത്രനായി തന്നെ മത്സരിപ്പിക്കണോ, ഐ.എന്.എല് ടിക്കറ്റില് ഇറക്കണോയെന്ന കാര്യത്തില് ചില അനിശ്ചിതത്വം നിലനില്‍ക്കുന്നുണ്ട്.


‘ഗ്ലാസിലെ നുരയും പ്ലേറ്റിലെ കറിയും’ ഗ്രൂപ്പിനെതിരെ എക്സൈസ് കേസ് – Jaihind TV\n‘ഗ്ലാസിലെ നുരയും പ്ലേറ്റിലെ കറിയും’ ഗ്രൂപ്പിനെതിരെ എക്സൈസ് കേസ്\nസമൂഹമാധ്യമ കൂട്ടായ്മയായ ‘ഗ്ലാസിലെ നുരയും പ്ലേറ്റിലെ കറിയും’ എന്ന ഗ്രൂപ്പിനെതിരെ എക്‌സൈസ് കേസെടുത്തു. എക്‌സൈസ് കമ്മീഷണറുടെ നിർദേശ പ്രകാരമാണ് നടപടി. മദ്യപാനത്തിന് പ്രോത്സാഹനം നൽകുന്ന തരത്തിലുള്ളതും പരസ്യ പ്രചാരണം നടത്തുന്നതുമായ ഫേസ്ബുക്ക് പോസ്റ്റുകളുടെ പേരിലാണ് കേസ്.\nഗ്രൂപ്പിന്റെ സ്ഥാപക അഡ്മിൻ തിരുവനന്തപുരം നേമം സ്വദേശി അജിത് കുമാറിനെ ഒന്നാം പ്രതിയാക്കിയും ഇദ്ദേഹത്തിന്റെ ഭാര്യ വിനിതയെ രണ്ടാം പ്രതിയാക്കിയുമാണ് കേസ് രജിസ്റ്റർ ചെയ്തിരിക്കുന്നത്. ഇരുവരും ഇപ്പോൾ ഒളിവിലാണ്.\nഗ്രൂപ്പിന്റെ മറ്റ് 36 അഡ്മിന്മാരെ കുറിച്ചും എക്സൈസ് അന്വേഷണം നടന്നു വരികയാണ്. ജി.എൻ.പി.സി ഗ്രൂപ്പിൽ കൊച്ചു കുട്ടികളെ വരെ മദ്യത്തിന്റെ കൂടെ നിർത്തിയുള്ള ഫോട്ടോകൾ ആണ് പോസ്റ്റ് ചെയ്തിരിക്കുന്നതും നടപടിയിലേക്ക് നയിച്ചതായി എക്സൈസ് അധികൃതര് വ്യക്തമാക്കി.


ബില് അടയ്ക്കാത്തവര്‍ക്കെതിരെ ഐറിഷ് വാട്ടര് എന്ത് നടപടി സ്വീകരിക്കും?Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nബില് അടയ്ക്കാത്തവര്‍ക്കെതിരെ ഐറിഷ് വാട്ടര് എന്ത് നടപടി സ്വീകരിക്കും?\n: സ്വന്തം ലേഖകന് in Ireland, News on October 5, 2014\nഡബ്ലിന്: പുതുക്കിയ ജലനിരക്ക് ഈ മാസം 1 ന് നിലവില് വന്ന ശേഷവും ബില് അടയ്ക്കില്ലെന്നു ശക്തമായ നിലപാടുമായി ഒരു വിഭാഗം. ഐറിഷ് വാട്ടര് നടത്തിയ ഒരു സര്‍വേ പ്രകാരം 20 ശതമാനം വീടുകളെങ്കിലും പുതിയ ജലനിരക്ക് അടയ്ക്കില്ലെന്ന് റിപ്പോര്‍ട്ട്. 270,000 വീടുകളെങ്കിലും ബില് അടയ്ക്കാതിരിക്കുമെന്നാണ് സര്‍വേയിലെ കണ്ടെത്തല്. പുതിയ നിരക്ക് പ്രകാരമുള്ള ആദ്യത്തെ ബില് വരുന്ന ജനുവരിയില് ഉപഭോക്താക്കള്‍ക്ക് ലഭിക്കും.\nജലനിരക്ക് ഏര്‍പ്പെടുത്തിയ തീരുമാനത്തോട് യോജിക്കാനാകില്ല, പുതിയ ജലനിരക്ക് താങ്ങാനാകില്ല, ഐറിഷ് വാട്ടര് വിതരണം ചെയ്യുന്നത് ഗുണനിലവാരമില്ലാത്ത വെള്ളമാണ് തുടങ്ങി വിവിധ കാരണങ്ങള് ചൂണ്ടിക്കാട്ടിയാണ് ഉപഭോക്താക്കള് ബില്ലടയ്ക്കില്ലെന്ന് വ്യക്തമാക്കിയത്.\nഅതേസമയം ബില് അടയ്ക്കാത്തവര്‍ക്കെതിരെ ഐറിഷ് വാട്ടര് എന്ത് നടപടി സ്വീകരിക്കും? ഇലട്രിക് അയര്‍ലണ്ട്, ബോര്‍ഡ് ഗ്യാസ് തുടങ്ങിയ സ്ഥാപനങ്ങളെപ്പോലെ ഐറിഷ് വാട്ടറിന് ബില് അടയ്ക്കാത്തവരുടെ കണക്ഷന് കട്ട് ചെയ്യാന് അധികാരമില്ല. ബില് അടയ്ക്കാത്തവരുടെ കണക്ഷനിലേക്കുള്ള വെള്ളം നിയന്ത്രിക്കാന് മാത്രമേ ഐറിഷ് വാട്ടറിന് അധികാരമുള്ളൂ. അതായത് പൂര്‍ണ്ണ തോതില് ബെള്ളം ലഭിക്കില്ല. ചിലപ്പോള് തുള്ളി തുള്ളിയായി ഇറ്റു വീഴുന്ന വിധം ജലവിതരണം നിയന്ത്രിക്കാനും ഐറിഷ് വാട്ടറിന് അധികാരമുണ്ട്. പ്രധാന നെറ്റ്വര്‍ക്കിലെ വ്യക്തിഗത കണക്ഷന് ലൈനില് നിയന്ത്രണം ഏര്‍പ്പെടുത്തി മാത്രമേ ജലവിതരണം നിയന്ത്രിക്കാന് സാധിക്കൂ.\nഅതേസമയം അവസാന മാര്‍ഗമെന്ന നിലയ്ക്ക് മാത്രമേ വെള്ളം നിയന്ത്രിക്കുന്നത് നടപടിയിലേക്ക് കടക്കൂ എന്ന് ഐറിഷ് വാട്ടര് വ്യക്തമാക്കി. 278 യൂറോ അടയ്‌ക്കേണ്ട ഒരു കുടുംബം കോണ്‍ട്രാക്റ്റ് ഒപ്പിടാന് വിസമ്മതിച്ചാല് തുക 630 യൂറോ ആയി വര്‍ധിക്കും. ഇതും അടയ്ക്കാന് വിസമ്മതിക്കുന്നവരുടെ വെള്ളം നിയന്ത്രിക്കാനാണ് ആലോചന. അവസാന മാര്‍ഗമെന്ന നിലയില് ബില് അടയ്ക്കാത്തവര്‍ക്കെതിരെ കോടതിയെ സമീപിക്കാനും ഐറിഷ് വാട്ടര് ആലോചിക്കുന്നുണ്ട്.\nകോണ്‍ട്രാക്റ്റ് ഒപ്പിട്ടാല് തന്നെ ഡയറക്റ്റ് ഡെബിറ്റ് തുടങ്ങിയ പണമടവ് മാര്‍ഗങ്ങള് ഒന്നും ആദ്യ ഘട്ടത്തില് സ്വീകരിക്കാതിരിക്കുകയാവും നന്നെന്ന് പൊതു സമൂഹം കരുതുന്നുണ്ടെന്നാണ് വാര്‍ത്തകള് .\nഅതേസമയം പുതുക്കിയ നിരക്കിലുള്ള ബില് അടയ്ക്കരുതെന്ന് ആവശ്യപ്പെട്ട് ആന്റി വാട്ടര് ക്യാംപെയ്ന് ഗ്രൂപ്പുകളും സോഷ്യലിസ്റ്റ് ടിഡി രൂത്ത് കൊപ്പിങ്ങറെപ്പോലെയുള്ള നേതാക്കളും ഐറിഷ് വാട്ടറിനെതിരെ പ്രചരണം സജീവമാക്കിയിരിക്കുകയാണ്.ഐറിഷ് പാര്‍ലമെന്റില് റൂത്ത് കൊപ്പിങ്ങര് നടത്തിയ പ്രസംഗം അയര്‍ലണ്ടില് വൈറലായി പ്രചരിക്കുന്നുണ്ട്


ബ്രെക്‌സിറ്റ് വോട്ടെണ്ണല് തുടങ്ങി,അവസാന സര്‍വേയില് 54 ശതമാനം പേരും ഇ യൂ വില് തുടരുന്നതിനെ അനുകൂലിച്ചുIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nബ്രെക്‌സിറ്റ് വോട്ടെണ്ണല് തുടങ്ങി,അവസാന സര്‍വേയില് 54 ശതമാനം പേരും ഇ യൂ വില് തുടരുന്നതിനെ അനുകൂലിച്ചു\n: സ്വന്തം ലേഖകന് in News on June 23, 2016\nലണ്ടന്: ബ്രിട്ടന് യൂറോപ്യന് യൂനിയനില് തുടരണമോ എന്നു തീരുമാനിക്കുന്ന നിര്‍ണായക ഹിതപരിശോധന സമാപിച്ചു.. 28 അംഗ യൂറോപ്യന് യൂണിയനില് ബ്രിട്ടന്റെ ഭാവി തീരുമാനിക്കാന് 465 ലക്ഷം വോട്ടര്‍മാരാണ് പോളിങ് ബൂത്തിലെത്തെിയത്. പ്രമുഖ ഏജന്‍സിയായ Ipsos MORI യുടെ എക്‌സിറ്റ് പോള് പ്രവചനം അനുസരിച്ച് ബ്രിട്ടന് യൂറോപ്യന് യൂണിയനില് തുടരുന്നതിന് അനുകൂലമായിരിക്കും ജനഹിതം എന്നാണ് സൂചന. വോട്ടിങ്ങിനിടയില് നടന്ന ഓണ്‍ലൈന് സര്‍വേയില് 54 ശതമാനം യൂണിയനില് തുടരുന്നതിനെയും 46 ശതമാനം വിടുന്നതിനെയും അനുകൂലിച്ചു. കഴിഞ്ഞ ദിവസത്തെ വോട്ടിങ് സൂചനകളും ഇ.യുവില് തുടരുന്നതിന് അനുകൂലമാണ്.\nവെള്ളിയാഴ്ച രാവിലെ അന്തിമഫലം പുറത്തുവരും. പ്രാദേശിക സമയം രാവിലെ ഏഴു മുതല് രാത്രി 10 വരെയായിരുന്നു വോട്ടെടുപ്പ്. അതിനിടെ, ബ്രിട്ടന് ഇ.യുവില് തുടരുമോ എന്ന ആശങ്കകള്‍ക്കിടെ ഏഷ്യയില് എണ്ണവില ഉയര്‍ന്നു. ഓഹരിവിപണിയിലും ഇതിന്റെ പ്രതിഫലനം ഉണ്ടായി. യൂറോപ്യന് ഓഹരി വിപണി ഉയര്‍ന്നുനിന്നു. പോളിങ് ദിനത്തില് പൗണ്ടിന്റെ മൂല്യം ഉയര്‍ന്നപ്പോള് വ്യാപാരം ദുര്‍ബലമായി.


ജനറല് മോട്ടോഴ്‌സ് അരങ്ങൊഴിയുമ്പോള്....\nഇന്ത്യയിലെ വാഹനവില്‍പ്പന ഈവര്‍ഷം അവസാനിപ്പിക്കുമെന്ന മുന്‍നിര കാര് കമ്പനിയായ ജനറല് മോട്ടോഴ്‌സിന്റെ പ്രഖ്യാപനം\nഇന്ത്യയിലെ വാഹനവില്‍പ്പന ഈവര്‍ഷം അവസാനിപ്പിക്കുമെന്ന മുന്‍നിര കാര് കമ്പനിയായ ജനറല് മോട്ടോഴ്‌സിന്റെ പ്രഖ്യാപനം കാര്‍പ്രേമികള്‍ക്കും ഷെവര്‍ലേ കാറുടമകള്‍ക്കും അപ്രതീക്ഷിത ആഘാതമായി. വില്‍പ്പന നിര്‍ത്തിയാലും സ്‌പെയര്‍പാര്‍ട്‌സും സേവനവും നല്‍കുമെന്ന കമ്പനിയുടെ വാക്കുകളൊന്നും ഇവരുടെ ആശങ്കകള് ഇല്ലാതാക്കുന്നില്ല.\n1996ല് ഇന്ത്യന് വാഹനവിപണിയിലേക്ക് കടന്നുവന്ന ജനറല് മോട്ടേഴ്‌സ് 21വര്‍ഷത്തെ പ്രവര്‍ത്തനത്തിനുശേഷവും കാര്യമായ നേട്ടം സൃഷ്ടിക്കാനാവാത്ത സാഹചര്യത്തിലാണ് കാര് വില്‍പ്പന അവസാനിപ്പിക്കുന്നത്. എന്നാല് ഇന്ത്യന് ഫാക്ടറികളില്‍നിന്നുളള ഉല്‍പ്പാദനവും കയറ്റുമതിയും തുടരുമെന്ന് കമ്പനി വ്യക്തമാക്കിയിട്ടുണ്ട്. കാര് വാങ്ങുന്നവര്‍ക്ക് മതിയായ സര്‍വ്വീസ് നല്‍കുന്നതില് പരാജയപ്പെട്ടതും വിലയുടെ കാര്യത്തിലുണ്ടായ ഏറ്റക്കുറിച്ചലുമാണ് ഇന്ത്യന്‍വിപണിയില് ജി.എം മോട്ടഴ്‌സിന് വേരുറപ്പിക്കാന് കഴിയാതെ പോകാന് കാരണം. ഇന്ത്യയിലെ കാര്‍വില്‍പ്പന ഈവര്‍ഷം അവസാനത്തോടെ അവസാനിപ്പിക്കുമ്പോള് വിപണിയില്‍നിന്ന് അപ്രത്യക്ഷമാകുന്ന ജി.എം.മോട്ടോഴ്‌സിന്റെ പ്രധാന മോഡലുകളും ഇവയ്ക്ക് വിപണിയില് നേരിട്ട തിരിച്ചടിയും ഇങ്ങനെ...\nഇന്ത്യയില് ഏറ്റവും വിജയിച്ച ജി.എം മോട്ടോഴ്‌സിന്റെ വണ്ടി. ടാറ്റ സുമോയും ടൊയോട്ടാ ക്വാളിസും അടക്കിവാണ ഇന്ത്യന് നിരത്തുകളില് ഇറങ്ങിയ ടവേര വൈകാതെതന്നെ വാഹനപ്രേമികളുടെ അംഗീകാരം നേടി. എന്നാല് 2013ല് എമിഷന് ടെസ്റ്റില് പരാജയപ്പെട്ടതിനെത്തുടര്‍ന്ന് ഒര ലക്ഷത്തോളം ടവേറ കാറുകളാണ് കമ്പനി പിന്‍വലിച്ചത്. ഇത് കമ്പനിയുടെ ജനപ്രീതിക്ക് വലിയ തിരിച്ചടിയായി.\nചെറുകാറുകള്‍ക്ക് വന് ഡിഡമാന്റുളള ഇന്ത്യയില് മാരുതി ഓള്‍ട്ടോയ്ക്ക് വെല്ലുവിളി ഉയര്‍ത്താന് ലക്ഷ്യമിട്ടാണ് 2010ല് ഷെവര്‍ലേ ഇന്ത്യയില് ബീറ്റ് അവതരിപ്പിച്ചത്. മൂന്നു വര്‍ഷത്തേക്ക് ചിലവില്ലാ സേവനമെന്ന ആകര്‍ഷകമെന്ന മുദ്രാവാക്യവും ബീറ്റിന്റെ പ്രത്യേകതയായിരുന്നു. ആദ്യ നാളുകളില് നന്നായി ഓടിയെങ്കിലും വിപണിയില് പുതിയ ചെറമോഡലുകള് ഇറങ്ങിയതോടെ ബീറ്റിനും പിടിച്ചുനില്‍ക്കാനായില്ല.\nലോ മെയിന്റനന്‍സ് കാര് എന്ന നിലയിലാണ് ജി.എം മോട്ടോഴ്‌സ് സ്പാര്‍ക്ക് ഇറക്കിയത്. എന്നാല് ആള്‍ട്ടോ, സാന്‍ട്രോ തുടങ്ങിയ മോഡലുകളുടെ ജനകീയതയോട് പിടിച്ചുനില്‍ക്കാന് സ്പാര്‍ക്കിനായില്ല.\n2009ല് സ്‌പോര്‍ട്ടി ലുക്കുമായി നി്തിലിറങ്ങിയ വാഹനമാണ് ഷെവര്‍ലേ ക്രൂസ്. കരുത്തും കാഴ്ചയിലെ സ്‌റ്റൈലുമായിരുന്നു ക്രൂസിന്റെ ഹൈലൈറ്റ്. എന്നാല് കുറഞ്ഞ നിരക്കില് എസ്.യു.വി കാറുകള് ഇന്ത്യയില് ഇറങ്ങാന് തുടങ്ങിയതോടെ താരതമ്യേനെ വില ഉയര്‍ന്ന ഷെവര്‍ലേ ക്രൂസിന് പിന്നോക്കം പോകേണ്ടിവന്നു.\nമാരുതി സുസകി എര്‍ട്ടിഗയ്ക്ക് വെല്ലുവിളി ഉയര്‍ത്തി 2013ല് ഇന്ത്യയില് ഇറങ്ങിയ വാഹനമാണ് ഷെവര്‍ലേ എന്‍ജോയ്. ഇതേ വലുപ്പത്തിലുളള മറ്റു വാഹനങ്ങളേക്കാള് വിലക്കുറവും മികവും ഉണ്ടായിരുന്ന വാഹനമാണിത്. സോഫ്റ്റ് സസ്‌പെന്‍ഷനും മനോഹരമായ ഘടനയുമായിരുന്നു എന്‍ജോയിയുടെ പ്രത്യേകത. എന്നാല് ജനറല് മോട്ടേഴ്‌സിന്റെ ബ്രാന്‍ഡുകള്‍ക്ക് ഡിമാന്റ് കുറഞ്ഞുനിന്നത് ഈ മോഡലിനും തിരിച്ചടിയായി


Muralee Thummarukudy new Facebook post talks about origin and legal side of oral sex. | കൊറിയയിലെ അറുപത്തി ഒൻപത്... എന്താണീ വദനസുരതം.. എന്താണതിന്റെ ചരിത്രം.. എല്ലാം വിശദമായി!! - Malayalam Oneindia\n31 min ago കൊറോണ ഭീതിയില് സൗദി, തടവുപുള്ളികളെ മോചിപ്പിക്കാന് സല്‍മാന് രാജാവിന്റെ ഉത്തരവ്\n33 min ago ' അത് ആരാണെന്ന് എനിക്ക് അറിയാം, ഇനിയും ഇത്തരം കാര്യങ്ങൾ തുടർന്നാൽ നിങ്ങൾ പ്രശ്നത്തിലാകും'\n51 min ago അന്തരീക്ഷ മലിനീകരണം കൊറോണ മരണങ്ങൾ വർധിക്കുന്നതിന് കാരണമാകും: പഠനം\nPublished: November 12 2017, 9:46 [IST]\n"വിഷയ ദാരിദ്യം ഉണ്ടല്ലേ" എന്നൊരു കമന്റ് ഇടക്ക് വരാറുണ്ട്. മിക്കവാറും വായിക്കുന്നവർക്ക് താല്പര്യം ഇല്ലാത്ത അല്ലെങ്കിൽ എതിർപ്പുള്ള വിഷയം ആകുമ്പോൾ ആണീ കമന്റ് വരുന്നത്. ആർക്കാണ് ദാരിദ്ര്യം എന്ന് നിങ്ങൾ തന്നെ ആലോചിച്ചാൽ മതി. നൂറു കോടിയിൽ അധികം പ്രൊഫൈലുകൾ ഫേസ്ബുക്കിൽ ഉണ്ട്. കോടിക്കണക്കിന് പേജുകൾ വേറെയും. നിങ്ങൾക്ക് അവിടെ എവിടെ വേണമെങ്കിലും പോകാം. അപ്പോൾ എന്റെ പേജിൽ തന്നെ വന്ന് വിഷയദാരിദ്ര്യത്തെ സഹിക്കണമെങ്കിൽ എന്തുമാത്രം സൗഹ്രദ ദാരിദ്ര്യം നിങ്ങൾക്ക് ഉണ്ടായിരിക്കണം ?. അത് കൊണ്ട് ദയവ് ചെയ്ത് ഈ കമന്റുമായി ഇനി എന്റെ പോസ്റ്റിൽ വരരുത്.\nനാളെ എന്തെഴുതണം അല്ല എഴുതണോ എന്ന് തന്നെ ഇന്ന് ഞാൻ ആലോചിക്കാറില്ല. മനുഷ്യന് താൽപര്യമുള്ള ഏതു വിഷയത്തെപ്പറ്റി എഴുതാനും എനിക്ക് മടിയില്ല. ഇന്നത്തെ വിഷയം വദനസുരതം അഥവാ ഓറൽ സെക്സ് ആണ്. "അയ്യേ, സാറിന് നാണമില്ലേ ഇതൊക്കെ എഴുതാൻ?, എന്നൊന്നും ചോദിച്ചുവരരുത്. സെക്സിനെപ്പറ്റി യാതൊരു നാണവും ഉള്ള ആളല്ല ഞാൻ, എഴുതാൻ മാത്രമല്ല, ചെയ്യാനും. മനുഷ്യന്റെ ജന്മവാസനയായ ലൈംഗികതയെ അങ്ങനെ മൂടിവെക്കേണ്ട കാര്യമില്ല.\nഎന്തുകൊണ്ട് മലയാളത്തിൽ കുറവ്\nമലയാളത്തിൽ ലൈംഗികതയുമായി ബന്ധപ്പെട്ട ഏത് എഴുത്തിന്റെയും (ശാസ്ത്രമോ സാഹിത്യമോ) പ്രധാന കുഴപ്പം മനുഷ്യന് വായിക്കാൻ ഇഷ്ടപ്പെടാത്ത ഭാഷയിലാണ് അത് എഴുതാറുള്ളത് എന്നതാണ്. ഒന്നുകിൽ മടുപ്പിക്കുന്ന ശാസ്ത്രഭാഷ, അല്ലെങ്കിൽ അറപ്പിക്കുന്ന കൊച്ചു പുസ്തക ഭാഷ. ഇതിന്റെ ഒരു കാരണം ശാസ്ത്രത്തിലും എഴുത്തിലും അല്പമെങ്കിലും പേരുകേട്ടവർ ഒന്നും ലൈംഗികതയെപ്പറ്റി എഴുതാറില്ല എന്നതാണ്. അപ്പോൾ ബി ടീമിനും സി ടീമിനുമായി കളം തുറന്നുകിടക്കുകയാണ്. അങ്ങനെയാണ് കളി തറയാകുന്നത്\nചേട്ടൻ ഗീർവാണം വിട്ട് കാര്യത്തിലേക്ക് കടക്കൂ. വദനസുരതം എന്താണെന്ന് അറിയാത്തവർ എന്റെ വായനക്കാരിൽ ഉണ്ടാകില്ല എന്നുതന്നെ കരുതുന്നു. ഇനി അഥവാ അങ്ങനെയാരെങ്കിലുമുണ്ടെങ്കിൽ ഇവിടെ (https://www.avert.org/sex-stis/how-to-have-sex/oral-sex) പോയി നോക്കിയാൽ മതി. കാര്യങ്ങളുടെ കിടപ്പ് പിടികിട്ടും. ഈ പരിപാടി ഇന്നോ ഇന്നലെയോ തുടങ്ങിയതല്ല. ക്രിസ്തുവിനും മുമ്പ് പുരാതന റോമിലെ അധികാരികളും പണമുള്ളവരും, നമ്മുടെ കാലത്തെ ധനികരേയും അധികാരികളേയും പോലെതന്നെ, സുഖജീവിതം നയിക്കാൻ താല്പര്യമുള്ളവരായിരുന്നു.\nകെട്ടിടങ്ങൾ മുതൽ ക്ഷേത്രങ്ങൾ വരെ\nപണമുള്ളവർ വൻ പാർട്ടികൾ നടത്തുന്നത് അക്കാലത്ത് സാധരണമായിരുന്നുവത്രെ. റോമൻ ഓർജി എന്ന് പേര് കേട്ട ഈ പാർട്ടികളിൽ മദ്യവും സെക്‌സും സർവ്വസാധാരണമായിരുന്നു. രാജ്യം ഭരിക്കേണ്ട സമയത്ത് അവിടെ കുടിച്ചുകൂത്താടി മറിഞ്ഞാണ് അവർ റോമാസാമ്രാജ്യം ഒരു വഴിക്കാക്കിയത്. അക്കാലത്തെ റോമൻ കെട്ടിടങ്ങളിൽ ചുവർച്ചിത്രങ്ങളിൽ വദനസുരതത്തിന്റെ രംഗങ്ങൾ ചിത്രീകരിച്ചിരിക്കുന്നതായി പര്യവേക്ഷകർ കണ്ടെത്തിയിട്ടുണ്ട്. രണ്ടായിരം വർഷങ്ങൾക്ക് ശേഷവും ഇറ്റലിയിൽ പ്രധാനമന്ത്രി വരെ ഉൾപ്പെട്ട ഇത്തരം പാർട്ടികൾ ഒക്കെ നടന്നു എന്നൊക്ക ആരോപണം ഉണ്ട് (http://www.bbc.com/news/world-europe-38783586). The more things change, the the more they stay the same എന്നൊരു പഴംചൊല്ല് ഇംഗ്ലീഷിൽ ഉണ്ട്, ഇറ്റാലിയനിലും കാണണം.\nകന്യാകുമാരി തൊട്ട് കാശ്മീർ വരെ ആസേതു ഹിമാചലം നീണ്ടും പരന്നും കിടക്കുന്ന നമ്മുടെ നാടിന് ഒരു സംസ്‌ക്കാരമുണ്ടെന്ന് ഇപ്പോൾ എല്ലാവർക്കുമറിയാം. എല്ലാ വ്യവസ്ഥകളെയും അംഗീകരിക്കുന്ന ഒരു സംസ്‌ക്കാരം എന്നത് മറ്റുകാര്യങ്ങളിൽ അത്ര ശരിയല്ലെങ്കിലും ലൈംഗികതയുടെ കാര്യത്തിൽ ശരിയാണ്. സഹസ്രാബ്ദങ്ങൾക്ക് മുമ്പ് കാമസൂത്രത്തിൽ വാത്സ്യായനൻ വദനസുരതം ഉൾപ്പെടെ എത്രയോ പോസുകൾ പറഞ്ഞുതന്നിരിക്കുന്നു. (ഐ ഐ ടിയിൽ എത്തിയപ്പോൾ ആദ്യം തപ്പിപ്പിടിച്ചു വായിച്ചത് കാമസൂത്രമാണ്. പത്തു പേജിനപ്പുറം പോയില്ല, പരമ ബോറാണ്. പിന്നെ ചിത്രങ്ങൾ നോക്കി. വാത്സ്യായനൻ പറയുന്ന പോസൊക്കെ നടക്കണമെങ്കിൽ നമ്മൾ വല്ല ജിംനാസ്റ്റും ആയിരിക്കണം. സാധാരണക്കാരെ കൊണ്ട് സാധിക്കാവുന്ന കാര്യം വലതും പറഞ്ഞുവെക്കാമായിരുന്നില്ലേ ഗുരോ). വദനസുരതത്തിന്റെ അനവധി വേർഷനുകൾ നമ്മുടെ ക്ഷേത്രങ്ങളിലും കൊത്തിവച്ചിട്ടുണ്ട് (https://www.canstockphoto.com/images-photos/khajuraho.html). റോമാക്കാർ ബെഡ്‌റൂമിൽ കാണുമ്പോൾ നമ്മൾ ആരാധനാലയത്തിൽ കാണും. നമ്മളോടാ കളി!\nഇത് എല്ലായിടത്തും ഒരുപോലെ\nമനുഷ്യന്റെ സ്വഭാവവും ഭാവനയും ലോകത്തെല്ലായിടത്തും ഒരുപോലെയായതിനാൽ റോമിലും ഇന്ത്യയിലും മാത്രമല്ല, മറ്റുള്ള സ്ഥലങ്ങളിലെ സംസ്‌ക്കാരങ്ങളിലും വദനസുരതം ഉണ്ടായിരുന്നു എന്നതിന് എനിക്കൊരു സംശയവുമില്ല. നിലനിൽക്കുന്ന കെട്ടിടം ഉണ്ടാക്കുന്നതിലും അവിടെ ചിത്രം വരക്കുന്നതിലും ഒന്നും നമ്മളെപ്പോലെ അവർക്ക് വലിയ കഴിവുണ്ടായിക്കാണില്ല. പിന്നെ വേറെ ചില ഇടങ്ങളിൽ പഴയ സംസ്കാരത്തിന്റെ തെളിവുകൾ ഇടിച്ചു പൊളിച്ചു നശിപ്പിക്കുകയാണ് രീതി. ഇതൊക്കെക്കൊണ്ടാണ് മറ്റിടങ്ങളിൽ നിന്നും #wetoo വരാത്തത്. അവരെ "പുവർ പീപ്പിൾ" എന്ന് താഴ്ത്തിക്കാണരുത്.\nഎല്ലാം തീരുമാനിക്കപ്പെട്ട രീതികൾ\nയൂറോപ്പിലെ ഇരുണ്ട കാലഘട്ടം ലൈംഗികതക്കും കഷ്ടകാലം ആയിരുന്നു. മതം ഭരണത്തിലേക്കും ശാസ്ത്രത്തിലേക്കും സാഹിത്യത്തിലേക്കും എന്തിന് മനുഷ്യന്റെ ബെഡ്‌റൂമിലേക്കും കടന്നു കയറി. നിയമവിധേയമായ ലൈംഗികബന്ധങ്ങൾ വിവാഹത്തിനുള്ളിൽ ചുരുക്കി. വിവാഹ ജീവിതത്തിനകത്തും എന്തൊക്കെ തരത്തിൽ ലൈംഗിക ബന്ധമാകാം എന്നതിനെപ്പറ്റി നിബന്ധനകൾ വന്നു. അവസാനം ഭാര്യയും ഭർത്താവും ലൈംഗികബന്ധത്തിൽ ഏർപ്പെടാവുന്ന പൊസിഷൻ മിഷനറിമാർ നിർവചിക്കുന്ന കാലമായി. മറ്റുള്ള രീതികളിൽ ലൈംഗികബന്ധം നടത്തിയാൽ കർശന ശിക്ഷകൾ വരെ നിലവിൽവന്നു.\nതോന്നിയത് പോലെയൊക്കെ ചെയ്യാൻ പറ്റില്ല\n"ചേട്ടൻ ചുമ്മാ പുളു പറയാതെ... ഭാര്യയും ഭർത്താവും ഉഭയസമ്മതത്തോടെ ബെഡ്‌റൂമിൽ എന്തുചെയ്യുന്നു എന്നതിന് ശിക്ഷ വിധിക്കാൻ മാത്രം മണ്ടന്മാർ ഈ ലോകത്തുണ്ടോ?" "ഉണ്ടോന്നോ? ഉണ്ടായിരുന്നു എന്ന് മാത്രമല്ല, ഇപ്പോഴുമുണ്ട്. അതെവിടെ ?, യൂറോപ്പിലോ. അതിന് അനിയൻ യൂറോപ്പിൽ ഒന്നും പോകേണ്ട. നമ്മുടെ ഇന്ത്യൻ ശിക്ഷാ നിയമം ഒന്നെടുത്ത് വായിച്ചാൽ മതി. Section 377 Unnatural offences: Whoever voluntarily has carnal intercourse against the order of nature with any man, woman or animal shall be punished with imprisonment for life, or with imprisonment of either description foraterm which may extend to ten years, and shall also be liable to fine."\nനിയമപരമായി ഇതും തെറ്റാണ്\nഅതായത് ഉത്തമാ, മൃഗങ്ങളുമായുള്ള ലൈംഗികബന്ധം പോലെ തന്നെയാണ് ഇന്ത്യൻ ശിക്ഷാനിയമത്തിന്റെ കണ്ണിൽ വദനസുരതവും. ഇത് ഉഭയസമ്മതത്തോടെ ചെയ്തു എന്നതോ ഭാര്യാഭർത്താക്കന്മാർ തമ്മിൽ ചെയ്തു എന്നതോ ബെഡ്‌റൂമിനകത്ത് ചെയ്തു എന്നതോ ഒന്നും ഇതിനെ കുറ്റമല്ലാതാക്കുന്നില്ല. (ഈ വകുപ്പാണ് സ്വവർഗ്ഗാനുരാഗികൾക്കെതിരെ പോലീസ് എടുത്ത് പ്രയോഗിക്കുന്നത്). രണ്ടായിരത്തി ഒൻപതിൽ ഡൽഹി ഹൈക്കോർട്ട് ഈ വകുപ്പ് റദ്ദ് ചെയ്തു, പക്ഷെ രണ്ടായിരത്തി പതിമൂന്നിൽ സുപ്രീം കോർട്ട് ആ വിധി റദ്ദ് ചെയ്തു. നിയമം മാറ്റാനുള്ള അധികാരം സർക്കാരിനാണ് കോടതിക്കല്ല എന്ന സുപ്രധാനമായ തത്വം അനുസരിച്ചു്. ഇനിയിപ്പോൾ നമ്മുടെ എം പി മാർ വിചാരിക്കണം.\nഅവിടെ മാറി, ഇവിടെ മാത്രം തുടരുന്നു\nഇതൊക്കെ എഴുതിയവർ ഇപ്പോഴും ജീവനോടെ ഉണ്ടോ ആവോ? അല്ല...ചുമ്മാ ഒന്നു പോയി കണ്ട് നമിക്കാനാ."ഇല്ലില്ല, ഈ നിയമം എഴുതിവെച്ചത് 1860-ൽ ബ്രിട്ടീഷുകാരാണ്. അത് തന്നെ 1533 ലെ ഒരു നിയമത്തിന്റെ തനി പകർപ്പാണ്. അങ്ങനെ ഇരുണ്ടകാല യൂറോപ്പിൽ നിന്നും ഉൾക്കൊണ്ട ഒരു സംസ്‌ക്കാരബോധം ആണ് ഒരു കുഴപ്പവുമില്ലാതെ കാമസൂത്രവും കളിച്ചുനടന്ന നമ്മുടെ മേൽ അവർ കെട്ടിയേൽപ്പിച്ചത്. അവരെ കേട്ട് കെട്ടിച്ചിട്ടും ആ നിയമം അങ്ങനെ കിടക്കുന്നു." "എന്നിട്ട് അവരുടെ നാട്ടിലോ?" അവരുടെ നാട്ടിൽ സ്ഥിതി വളരെ മാറി, നിയമവും.\nഓറൽ സെക്സിന് വിവാഹത്തിലും വലിയ പിന്തുണയില്ല\nവാസ്തവത്തിൽ അതുതന്നെ ഒരു കഥയാണ്. സന്തോഷത്തിന് വേണ്ടി ലൈംഗികബന്ധത്തിൽ ഏർപ്പെടുന്നത് തന്നെ തെറ്റാണെന്നാണ് പണ്ട്പാ ശ്ചാത്യനാടുകളിൽ അധികം "നല്ല" പെൺകുട്ടികളെയും മതം പഠിപ്പിച്ചിരുന്നത് . അത് കൊണ്ട് തന്നെ നിയമം ഒക്കെ മാറിയിട്ടും സന്താനോത്പാദനത്തിന് ഉപകരിക്കാത്ത ലൈംഗിക കാര്യങ്ങൾ വിവാഹത്തിനുള്ളിൽ നടത്തിക്കിട്ടാൻ വലിയ വിഷമമായി. അതോടെ കൊമേർഷ്യൽ സെക്സിൽ ഈ പണിക്ക് വലിയ ഡിമാൻഡായി. ബ്ലോജോബ് എന്ന പേര് തന്നെ ഇങ്ങനെ ഉണ്ടായതാണ്. സാധാരണ സെക്സിന്റെ രണ്ടും മൂന്നും ഇരട്ടി പണം കൊടുത്ത് വദനസുരതത്തിനായി ആളുകൾ ക്യൂ നിന്നു (http://freakonomics.com/.../the-golden-age-of-chicago-prosti.../).\nസെക്സ് ആൺകുട്ടികളിലും പെൺകുട്ടികളിലും\nഎന്നാൽ കാര്യങ്ങൾ മാറിയത് പെട്ടെന്നാണ്. ഒന്നാം ലോകമഹായുദ്ധത്തിനു ശേഷം പാശ്ചാത്യരാജ്യങ്ങൾ നഗരവൽക്കരിക്കപ്പെട്ടു. സമൂഹത്തിന്റെയും മതത്തിന്റെയും കെട്ടുകളിൽനിന്നും ആളുകൾ മോചിതരായി. അങ്ങനെ സ്ത്രീകളും പുരുഷന്മാരുമായി സ്വതന്ത്രമായി ഇടപഴകാനും സ്വന്തമായി പങ്കാളിയെ കണ്ടുപിടിക്കാനുമുള്ള സാഹചര്യമുണ്ടായതോടെ ഓറൽ സെക്സിന്റെ വില കുത്തനെ ഇടിഞ്ഞു. അതെങ്ങനെ? ലൈംഗികകാര്യങ്ങളിൽ അടിസ്ഥാനമായി ആൺകുട്ടികളെയും പെൺകുട്ടികളെയും നയിക്കുന്നത് വ്യത്യസ്തമായ ജെനറ്റിക്ക് ചോദനകൾ ആണ്. ആണുങ്ങൾക്ക് അവരുടെ ജീൻ പരമാവധി സ്ത്രീകളിൽ കൂടെ വളർത്തിയെടുക്കുക എന്നതാണ് ലക്‌ഷ്യം. സ്ത്രീകൾക്കാകട്ടെ കിട്ടാവുന്നതിൽ ഏറ്റവും ഉത്തമമായ ജീൻ വഴി കുട്ടികൾ ഉണ്ടാകണം എന്നും.\nസേഫാണ്, ഡിമാൻഡ് കൂടിയും കുറഞ്‍ഞും\nഅത് കൊണ്ട് പയ്യന്മാർക്കെല്ലാം എത്രയും വേഗം പ്രേമത്തെ ലൈംഗികമാക്കാനാണ് താൽപര്യം. അതവർ കല്യാണം കഴിക്കാൻ ഉദ്ദേശിക്കുന്ന സ്ത്രീകൾ ആകണം എന്നില്ല. അതേസമയം സ്ത്രീകൾക്ക് കല്യാണം കഴിക്കുമെന്ന് ഉറപ്പില്ലാത്ത ഒരാളുമായി വേഗത്തിൽ ലൈംഗികബന്ധത്തിൽ ഏർപ്പെടാൻ താല്പര്യം ഉണ്ടാവില്ല. (ഗർഭനിരോധനം ഇന്നത്തേപ്പോലെ എളുപ്പമല്ലാതിരുന്ന കാലത്തേ കാര്യമാണ്, പുരോഗമനവാദികൾ ചൂടാവാണ്ട). അപ്പോൾപ്പിന്നെ ആണുങ്ങൾക്ക് കാര്യം നടക്കുന്നതും പെണ്ണുങ്ങൾക്ക് കുട്ടി ഉണ്ടാകുമെന്ന് റിസ്ക്ക് ഇല്ലാത്തതും ആയ ഒരു മാർഗ്ഗമായി ഓറൽ സെക്സ് മാറി. ലൈംഗികത്തൊഴിലാളികളുടെ അടുത്ത് പോകേണ്ട കാര്യമില്ലാതായി. ഓറൽ സെക്സിന്റെ കമ്പോള വില കുത്തനെ ഇടിഞ്ഞു. ഈ സ്ഥിതി പാശ്ചാത്യരാജ്യങ്ങളിൽ ഇപ്പോഴും തുടരുന്നു. പക്ഷെ ഇന്ത്യ ഇക്കാര്യത്തിൽ ഇപ്പോഴും കഴിഞ്ഞ നൂറ്റാണ്ടിലാണ്. നമ്മുടെ കമ്പോളനിലവാരവും അത് തന്നെയാണ് കാണിക്കുന്നത്.\nഎന്തുകൊണ്ട് വദനസുരതത്തിന് ഡിമാൻഡ്?\nആധുനികലോകത്ത് വദനസുരതത്തിന് ജനസമ്മതി കൂടിവരാൻ മറ്റൊരു കാരണം കൂടിയുണ്ട്. സ്ത്രീകൾ വിവാഹം വരെ കന്യകാത്വം സൂക്ഷിക്കണമെന്ന ചിന്ത ഇപ്പോഴും ലോകത്ത് പലയിടത്തും പ്രബലമാണ്. അത് പോലെ തന്നെ ആധുനിക ജീവിതശൈലിയിൽ പങ്കാളിയിൽ നിന്നും അകന്ന് ജീവിക്കുന്നവരുടെ എണ്ണം കൂടുകയാണ്. അതിൽ അധികം പേരും പങ്കാളിയോട് "വിശ്വസ്തത" കാത്തുസൂക്ഷിക്കണം എന്ന് ചിന്തയുള്ളവരാണ്. വദനസുരതം ആകുമ്പോൾ കന്യകാത്വത്തിനും വിശ്വസ്തതക്കും പോറലേൽക്കുന്നില്ല എന്നാണ് പുതിയ ലോകത്തെ സദാചാരം. "I didnot have sexual relationaship with that woman" എന്ന് ബിൽ ക്ലിന്റണ് (https://www.youtube.com/watch?v=KiIP_KDQmXs) "സത്യസന്ധമായി" പറയാൻ സാധിച്ചത് പുള്ളി വദനസുരതത്തിൽ നിർത്തിയതുകൊണ്ടാണ്.\nലൈംഗികരോഗങ്ങൾ വരുത്തും, തെറ്റിദ്ധരിക്കരുത്\nവദനസുരതം ലൈംഗികരോഗങ്ങൾ വരുത്തുന്നില്ലെന്ന ഒരു തെറ്റായ ധാരണ മനുഷ്യർക്കുണ്ട്. എയ്ഡ്സ് പകരാനൊക്കെ അല്പം സാധ്യത കുറവാണെന്നത് ശരി തന്നെ, പക്ഷെ സുരക്ഷ ഉറപ്പില്ലാത്ത പങ്കാളിയുമായി ലൈംഗികബന്ധത്തിൽ ഏർപ്പെടുമ്പോൾ പാലിക്കേണ്ട എല്ലാ മുൻകരുതലുകളും ഇക്കാര്യത്തിലും എടുത്തില്ലെങ്കിൽ പണി പാലുംവെള്ളത്തിൽ കിട്ടും. ഇനിയൊരു ഭീഷണിയാണ്. നാട്ടിലെ ‘ആസേതു' സംസ്‌കാരത്തിന് ചേരാത്ത വിഷയമാണിപ്പോൾ ഞാനിപ്പോൾ എഴുതിയത് എന്നെനിക്കറിയാം . ആയതിനാൽ ലൈക്കും ഷെയറും കുറായാറാണ് പതിവ്. പക്ഷെ ഇത്തവണ അങ്ങനെ സംഭവിച്ചാൽ അത് വലിയ നഷ്ടം ആകും.\nലൈംഗികതയും ലൈംഗിക വിദ്യാഭ്യാസവും\nലൈംഗികതയെയും ലൈംഗിക വിദ്യാഭ്യാസത്തെയും പറ്റി ഒരു സീരീസ് എഴുതണമെന്ന് പണ്ടേയുള്ള പ്ലാനാണ്. "അതേ അതേ നമ്മുടെ കുട്ടികൾക്ക് ഇക്കാര്യത്തിൽ വലിയ വിവരമൊന്നുമില്ല, പറഞ്ഞുകൊടുക്കാനും ആരുമില്ല" എന്നാണ് ഞാൻ ഇക്കാര്യം പറയുമ്പോൾ കിട്ടുന്ന മറുപടി. എന്നാൽ എന്റെ അഭിപ്രായത്തിൽ ആദ്യം ലൈംഗികവിദ്യാഭ്യാസം കിട്ടേണ്ടത് മുതിർന്നവർക്കാണ്. ലൈംഗികത ഒരു തെറ്റല്ല എന്നും ആസ്വദിക്കേണ്ടതും ആഘോഷിക്കപ്പെടേണ്ടതും ആണെന്നുമുള്ള ബോധം സമൂഹത്തിലുള്ളവർക്കുണ്ടാകണം. അതിന് നാണിക്കേണ്ട കാര്യമൊന്നുമില്ല. വിവാഹത്തിന് മുൻപും ശേഷവും, ഭാര്യ വരുന്നതിന് മുൻപും ഭർത്താവില്ലാതായതിനു ശേഷവും മനുഷ്യജീവിതത്തിൽ ലൈംഗികതക്ക് സ്ഥാനമുണ്ട്.\nmuralee thummarukudy facebook sex wife husband മുരളി തുമ്മാരുകുടി സെക്സ് ഫേസ്ബുക്ക് സോഷ്യൽ മീഡിയ ഭാര്യ ഭർത്താവ് ലൈംഗികത\nMuralee Thummarukudy new Facebook post talks about origin and legal side of oral sex.\nStory first published: Sunday, November 12, 2017, 9:46 [IST]


Modi cabinet | മന്ത്രിമാരോട് ചർച്ച ചെയ്താലും തീരുമാനം സ്വന്തം; സ്വതന്ത്രമായി പ്രവർത്തിച്ചാലും സ്വയം നിയന്ത്രണരേഖ വേണം; സീനിയോറിറ്റിയോ മറ്റ് ബന്ധങ്ങളോ പരിഗണിക്കാറേയില്ല; ആർഎസ്എസിന്റെ ആശങ്കകൾ പരിഹരിക്കാൻ അമിത്ഷായ്ക്ക് മാത്രം അവകാശം; ഇന്ദിരാഗാന്ധിയെ മാതൃക ആക്കിയുള്ള നിലപാടുകൾ; അമേരിക്കൻ പ്രസിഡന്റിന്റെ സ്റ്റൈലിൽ ഇന്ത്യൻ പ്രധാനമന്ത്രിയായ മോദി രണ്ടാം തവണ പിടിമുറുക്കുമ്പോൾ എന്ത് സംഭവിക്കും...? - MarunadanMalayali.com\nമന്ത്രിമാരോട് ചർച്ച ചെയ്താലും തീരുമാനം സ്വന്തം; സ്വതന്ത്രമായി പ്രവർത്തിച്ചാലും സ്വയം നിയന്ത്രണരേഖ വേണം; സീനിയോറിറ്റിയോ മറ്റ് ബന്ധങ്ങളോ പരിഗണിക്കാറേയില്ല; ആർഎസ്എസിന്റെ ആശങ്കകൾ പരിഹരിക്കാൻ അമിത്ഷായ്ക്ക് മാത്രം അവകാശം; ഇന്ദിരാഗാന്ധിയെ മാതൃക ആക്കിയുള്ള നിലപാടുകൾ; അമേരിക്കൻ പ്രസിഡന്റിന്റെ സ്റ്റൈലിൽ ഇന്ത്യൻ പ്രധാനമന്ത്രിയായ മോദി രണ്ടാം തവണ പിടിമുറുക്കുമ്പോൾ എന്ത് സംഭവിക്കും...?\nMay 24, 2019 | 10:37 AM IST | Permalink\nന്യൂഡൽഹി: മുമ്പത്തേക്കാൾ കടുത്ത ഭൂരിപക്ഷത്തോടെയാണ് നരേന്ദ്ര മോദി പ്രധാനമന്ത്രിയായി വീണ്ടുമെത്തുന്നത്. ആദ്യത്തെ ടേമിൽ തന്നെ ഏകാധിപത്യപരമായ നിലപാടുകളുടെ പേരിൽ അദ്ദേഹം തന്റെ വേറിട്ട സ്‌റ്റൈൽ വ്യക്തമാക്കിയിരുന്നു. തന്റെ രണ്ടാമൂഴത്തിൽ ഈ രീതി അദ്ദേഹം കൂടുതൽ കടുപ്പിക്കുമെന്നുള്ള സൂചന ശക്തമായിട്ടുണ്ട്. തന്റെ മുമ്പത്തെ കാബിനറ്റിൽ മന്ത്രിമാരോട് ചർച്ച ചെയ്താലും തീരുമാനം സ്വന്തമായാണ് മോദി എടുത്തിരുന്നത്. മന്ത്രിമാർ സ്വതന്ത്രമായി പ്രവർത്തിച്ചാലും സ്വയം നിയന്ത്രണരേഖ വേണമെന്ന നിഷ്‌കർഷയും മോദി പുലർത്തിയിരുന്നു.\nമന്ത്രിമാരുടെ സീനിയോറിറ്റിയോ മറ്റ് ബന്ധങ്ങളോ പരിഗണിക്കാത്ത നിലപാടായിരുന്നു പ്രധാനമന്ത്രിയെടുത്തിരുന്നത്. സർക്കാരുമായി ബന്ധപ്പെട്ട ആർഎസ്എസിന്റെ ആശങ്കകൾ പരിഹരിക്കാൻ അമിത്ഷായ്ക്ക് മാത്രമേ അവകാശമുണ്ടായിരുന്നുള്ളൂ. ഇന്ത്യ കണ്ട ഏറ്റവും കരുത്തുള്ള പ്രധാനമന്ത്രി ഇന്ദിരാഗാന്ധിയെ മാതൃക ആക്കിയുള്ള നിലപാടുകളായിരുന്നു മോദി പുലർത്തിയിരുന്നത്. ഈ വിധത്തിൽ അമേരിക്കൻ പ്രസിഡന്റിന്റെ സ്റ്റൈലിൽ ഇന്ത്യൻ പ്രധാനമന്ത്രിയായ മോദി രണ്ടാം തവണ പിടിമുറുക്കുമ്പോൾ എന്ത് സംഭവിക്കും...? എന്ന ആശങ്ക നിറഞ്ഞ ചോദ്യമാണ് തെരഞ്ഞെടുപ്പ് ഫലം പുറത്ത് വന്ന ഈ വേളയിൽ ഉയരുന്നത്.\nതന്റെ സർക്കാരിന്റെ നിയന്ത്രണം പൂർണമായി തന്റെ കൈപ്പിടിയിലൊതുക്കുന്ന ആജ്ഞാശക്തിയും സംഘടനാ പാടവുമാണ് മോദി പ്രകടിപ്പിക്കുന്നത്. അത് രണ്ടാമത്തെ ടേമിൽ ഇരട്ടിയാകുമെന്നാണ് സൂചന. യുഎസ് പ്രസിഡന്റിന് തന്റെ ടീമിന് മേലുള്ള നിയന്ത്രണത്തിന് സമാനമായ തോതിലുള്ള നിയന്ത്രണമാണ് മോദി പയറ്റിയത്. മറ്റൊരു വിധത്തിൽ ഫാക്ക്ലാൻഡ്സ് യുദ്ധത്തിന് ശേഷം മുൻ ബ്രിട്ടീഷ് പ്രധാനമന്ത്രി മാർഗററ്റ് താച്ചർ തന്റെ സർക്കാരിന് മേൽ ചെലുത്തിയ ശക്തമായ സ്വാധീനത്തിന് തുല്യമായ നീക്കമാണ് മോദി ആദ്യ ടേമിൽ അനുവർത്തിച്ചിരുന്നത്.\nതന്റെ സഹപ്രവർത്തകരുമായി കാര്യങ്ങൾ മോദി ചർച്ച ചെയ്യാറുണ്ടായിരുന്നുവെങ്കിലും ഏത് കാര്യത്തിലും അന്തിമവും നിർണായകവുമായ തീരുമാനങ്ങൾ പ്രധാനമന്ത്രി തന്നെയായിരുന്നു എടുത്തിരുന്നത്. എന്നാൽ ഇന്ദിരാഗാന്ധിയൊഴിച്ചുള്ള മുൻ ഇന്ത്യൻ പ്രധാനമന്ത്രിമാർ ഇത്രയും ആജ്ഞാശക്തി പ്രകടിപ്പിച്ചിരുന്നില്ലെന്നിരിക്കെയാണ് മോദി ഇക്കാര്യത്തിൽ വ്യത്യസ്തനാകുന്നത്. എൻഡിഎ സർക്കാരിലെ സഖ്യകക്ഷികൾ പോലും മോദിയോട് നേരിട്ട് ഏറ്റ് മുട്ടാൻ ഇക്കാരണത്താൽ ധൈര്യം കാണിച്ചിരുന്നില്ല.\nനിലവിൽ ബിജെപിക്ക് തന്നെ വർധിച്ച സീറ്റുകൾ ലഭിച്ചിരിക്കുന്നതിനാൽ മുന്നണിയിലെ സഖ്യകക്ഷികളായ ശിവസേനം, ജെഡിയു തുടങ്ങിവയ്ക്ക് അനങ്ങാൻ സാധിക്കാത്ത അവസ്ഥയായിരിക്കും മോദിയുടെ രണ്ടാമത്തെ ടേമിൽ ഉണ്ടാകുന്നത്. മോദി എന്ന ഒറ്റയാളുടെ വ്യക്തിപ്രഭാവത്താലാണ് ബിജെപിക്ക് രണ്ടാമതും അധികാരത്തിലേറാൻ സാധിച്ചിരിക്കുന്നതെന്നതിനാൽ തികച്ചും പ്രസിഡൻഷ്യൽ സ്‌റ്റൈലിൽ ആയിരിക്കും മോദി തന്റെ രണ്ടാം ടേമിൽ ഭ രിക്കുകയെന്ന പ്രവചനങ്ങളും ശക്തമായിട്ടുണ്ട്.\nധനകാര്യം, പ്രതിരോധം, ആഭ്യന്തരം, വിദേശകാര്യം എന്നീ4സുപ്രധാന വകുപ്പുകളിൽ ആരാണ് വരിക എന്ന് രാജ്യം ഉറ്റുനോക്കുകയാണ്. പുതിയ സർക്കാരിന്റെ ആദ്യത്തെ സുപ്രധാന നയപ്രഖ്യാപനമാണ് പുതിയ ബജറ്റ്. അരുൺ ജയ്റ്റ്‌ലി തന്നെ ധനകാര്യമന്ത്രിയായി തുടരുമോ എന്ന് വ്യക്തമല്ല. പ്രചാരണത്തിനു പോകാൻ അനാരോഗ്യം കാരണം അദ്ദേഹത്തിനു കഴിഞ്ഞിരുന്നില്ല. അദ്ദേഹം സ്വയം മാറി നിൽക്കാൻ സന്നദ്ധനായാൽ പീയൂഷ് ഗോയലിനായിരിക്കും നറുക്കു വീഴുക.\nഅമിത് ഷാ ആഭ്യന്തരമേറ്റെടുത്താൽ രാജ്‌നാഥ് സിങ്ങിനു പുതിയ വകുപ്പു നൽകേണ്ടി വരും. പ്രതിരോധത്തിലേക്കു രാജ്‌നാഥ് വരുമെന്നു സൂചനയുണ്ട്. ഇത്തവണ തിരഞ്ഞെടുപ്പിൽ മത്സരിക്കാൻ തയാറാകാതിരുന്ന കേന്ദ്രമന്ത്രിയാണു സുഷമ സ്വരാജ്. എന്നാൽ സുഷമ വിദേശകാര്യ വകുപ്പിൽ തുടരുമെന്നാണു കരുതുന്നത്. രാഹുലിനെ തോൽപ്പിച്ച ജയന്റ് കില്ലർ' എന്ന ബഹുമതിയുമായാണു സ്മൃതി ഇറാനി ലോക്‌സഭയിലേക്കു വരുന്നത്. അമേഠിയിലെ വിജയത്തിനു പ്രതിഫലമായി സ്മൃതി ഇറാനിക്കു സുപ്രധാന വകുപ്പ് നൽകാൻ മോദി തയാറായേക്കും. അല്ലെങ്കിൽ ലോക്‌സഭാ സ്പീക്കർ സ്ഥാനത്തേക്ക് അവരെ പരിഗണിച്ചേക്കാം.\nകേന്ദ്രമന്ത്രിസഭയിലെ5പേർ ഈ തിരഞ്ഞെടുപ്പിൽ പരാജയപ്പെട്ടിരുന്നു. അൽഫോൻസ് കണ്ണന്താനം (എറണാകുളം), ഹർദീപ് പുരി (അമൃത്സർ), മനോജ് സിൻഹ (ഗസ്സിപ്പുർ), പൊൻ രാധാകൃഷ്ണൻ (കന്യാകുമാരി), അനന്ത് ഗീഥെ (റായ്ഗഡ്) എന്നിവരാണ് അവർ. ഇവരെയൊന്നും പുതിയ മന്ത്രിസഭയിൽ ഉൾപ്പെടുത്തില്ല. ഇതിൽ കണ്ണന്താനം രാജ്യസഭാ അംഗമാണ്.


ഹാദിയ അച്ഛനോട് സംസാരിച്ചത് ഇങ്ങനെ - Oneindia Malayalam\nPublished : November 29, 2017, 06:05\nഹാദിയ അച്ഛനോട് സംസാരിച്ചത് ഇങ്ങനെ\nമാതാപിതാക്കളുമായി സംസാരിക്കാന് തനിക്ക് യാതൊരു മടിയുമില്ലെന്നും അവരുമായി സംസാരിച്ചുവെന്നും ഹാദിയ മാധ്യമങ്ങളോട് പറഞ്ഞു. അശോകനും ഇക്കാര്യം സ്ഥിരീകരിച്ചു. സേലത്ത് എത്തിയ ഉടനെയാണ് ഹാദിയയെ അശോകന് വിളിച്ചത്. കേരളത്തില് നിന്നു പോയിട്ടുള്ള വനിതാ സിഐയുടെ മൊബൈല് ഫോണിലൂടെയാണ് ഹാദിയയുമായി അച്ഛന് സംസാരിച്ചത്. കുഞ്ഞപ്പാ, മോള് നേരത്തെ എത്തിയോ എന്നാണ് അശോകന് ഹാദിയയോട് ചോദിച്ചത്. എത്തി അച്ചായി എന്ന് മറുപടി പറയുകയും ചെയ്തു ഹാദിയ. ഭക്ഷണം കഴിച്ചോ? കൂട്ടുകാരികളെയൊക്കെ കിട്ടിയോ എന്നീ കാര്യങ്ങളും ചോദിച്ചു. കഴിക്കാന് തുടങ്ങുവാ, പരിചയപ്പെട്ട് വരുന്നേയുള്ളൂ എന്നും ഹാദിയ മറുപടി നല്‍കി. വീട്ടിൽ കഴിഞ്ഞ കാലത്ത് തന്നെ പഴയ വിശ്വാസത്തിലേക്ക് മടക്കിക്കൊണ്ടുവരാൻ ശ്രമം നടന്നിരുന്നുവെന്നും ഹാദിയ പറഞ്ഞു. ഇതിനായി ശിവശക്തി യോഗ സെന്‍ററിൽനിന്നു കൗൺസിലിങ്ങിനായി ചിലർ വന്നു. തിരിച്ചുവന്നുവെന്നു വ്യക്തമാക്കി വാർത്താസമ്മേളനം നടത്താൻ അവർ ആവശ്യപ്പെട്ടു.\nsalem hadiya case ഹാദിയ hadiya


Emkay Global Suggests To Buy Gland Pharma For 5000 As Target Price - Malayalam Goodreturns\n» ഒരു വര്‍ഷത്തിനുള്ളില് ഈ ഫാര്‍മ സ്റ്റോക്ക് 5,000 കടക്കും; വാങ്ങുന്നോ?\nPublished: Wednesday, December 1, 2021, 19:06 [IST]\n4 hrs ago ടെക്‌നിക്കല് സൂചകങ്ങള് പച്ചക്കൊടി വീശി; ഡേ ട്രേഡിങ്ങിന് പരിഗണിക്കാവുന്ന4ഓഹരികള്; നോക്കുന്നോ?\n6 hrs ago വായ്പകള്‍ക്ക് പലിശ കൂടുന്നു; ഭവന വായ്പയുടെ മാസ അടവ് എത്ര ഉയരും; എങ്ങനെ നേരിടാം\n7 hrs ago വിപണിയിലെ തിരിച്ചടി 'അവസരമാക്കാം'; ഇപ്പോള് നിക്ഷേപത്തിന് പരിഗണിക്കാവുന്ന സെക്ടറുകള് ഇതാ\nരണ്ടാഴ്ചക്കാലത്തെ കടുത്ത ചാഞ്ചാട്ടങ്ങള്‍ക്ക് ശേഷം ബുധനാഴ്ചയോടെ വിപണി തിരിച്ചുവരവിന്റെ കളമൊരുക്കുകയാണ്. ഏറെ ദിവസങ്ങള്‍ക്കു ശേഷമാണ് പഴയകാല ട്രെന്‍ഡിങ് ദിനങ്ങളെ അനുസ്മരിപ്പിക്കും വിധം പ്രധാന സൂചികകളെല്ലാം ഇന്ന് മുന്നേറ്റം നടത്തിയത്. എല്ലാ വിഭാഗം മേഖലയിലെയും ഓഹരികളില് ഉണര്‍വ് പ്രകടമായിരുന്നു. എങ്കിലും ജാഗ്രത തുടരണമെന്നാണ് ഓഹരി വിപണി നിരീക്ഷകരും വിദഗ്ധരും അഭിപ്രായപ്പെട്ടത്. ഇതിനിടെ, 12 മാസക്കാലയളവില് 40 ശതമാനത്തോളം നേട്ടം നല്‍കാവുന്ന ഫാര്‍മ മേഖലയിലെ ഓഹരി നിര്‍ദേശിച്ച് പ്രമുഖ ബ്രോക്കറേജ് സ്ഥാപനമായ എംകെ ഗ്ലോബല് രംഗത്തെത്തി.\n1978-ല് ഹൈദരാബാദ് ആസ്ഥാനമായാണ് കമ്പനി പ്രവര്‍ത്തനം ആരംഭിച്ചത്. രാജ്യത്ത് വലുപ്പം കൊണ്ടും വേഗത്തില് വളരുന്നതും കൊണ്ടും മുന്‍നിരയിലെത്തിയ ഇന്‍ജക്ടബിള് മരുന്ന് നിര്‍മാണ കമ്പനിയാണിത്. ലോകത്തിലെ വിവിധ ഭാഗങ്ങളിലായുളള അമേരിക്ക, യൂറോപ്പ്, ഓസ്‌ട്രേലിയ തുടങ്ങി 60-ഓളം രാജ്യങ്ങളിലേക്ക് ഉത്പന്നങ്ങള് കയറ്റുമതി ചെയ്യുന്നുമുണ്ട്. പ്രധാനമായും ബിസിനിസ്-ടു-ബിസിനസ് മോഡലിലാണ് പ്രവര്‍ത്തിക്കുന്നത്. സങ്കീര്‍ണമായ സംയുക്ത മരുന്നുകളുടെ നിര്‍മാണത്തിലും വികസനത്തിലും വിതരണത്തിലും ഗ്ലാന്‍ഡ് ഫാര്‍മയ്ക്ക് (BSE:543245, NSE: GLAND) മികച്ച പാരമ്പര്യമാണുള്ളത്. ആഗോള ഫാര്‍മ ഭീമനായ ഷാങ്ഹായ് ഫോസന് ഫാര്‍മയാണ് നിലവിലെ പ്രമോട്ടര്.\nAlso Read: ഇറക്കത്തിന് പിന്നാലെ കയറ്റവുമുണ്ട്; ഈ ബാങ്കിംഗ് സ്റ്റോക്ക് 50% നേട്ടം നല്‍കാം\nകഴിഞ്ഞ സാമ്പത്തിക വര്‍ഷം കമ്പനിയുടെ ആകെ വരുമാനം 3,462 കോടി രൂപയായിരുന്നു. എന്നാല് ബ്രോക്കറേജ് സ്ഥാപനത്തിന്റെ റിപ്പോര്‍ട്ട് പ്രകാരം ഈ സാമ്പത്തിക വര്‍ഷത്തെ വരുമാനം 43,90 കോടി രൂപയായി വര്‍ധിക്കുമന്നും 2023 സാമ്പത്തിക വര്‍ഷം ആകെ വരുമാനം വീണ്ടും വര്‍ധിച്ച് 5,579 കോടി രൂപയാകുമെന്നാണ് അനുമാനം. അതേപോലെ അറ്റാദായം 2021 സാമ്പത്തിക വര്‍ഷം 99.7 കോടി രൂപയായിരുന്നത് നടപ്പ് സാമ്പത്തിക വര്‍ഷം 126.17 കോടി രൂപയായി വര്‍ധിക്കുമെന്നും 2023 സാമ്പത്തിക വര്‍ഷം വീണ്ടും വര്‍ധന രേഖപ്പെടുത്തി 161 കോടി രൂപ കവിയുമെന്നാണ് എംകെ ഗ്ലോബലിന്റെ റിപ്പോര്‍ട്ടില് സൂചിപ്പിച്ചിരിക്കുന്നത്.\nAlso Read: തകര്‍ച്ച തടയാന് ഐടി സ്‌റ്റോക്കുകൾ വാങ്ങാം; 8 ഓഹരികളുടെ ടാര്‍ഗറ്റ് പുതുക്കി എംകെ ഗ്ലോബല്\n'20 ശതമാനത്തിലധികം നിരക്കില് കമ്പനിയുടെ വാര്‍ഷിക വളര്‍ച്ച കൈവരിക്കും. അമേരിക്കന് വിപണിയില് നിന്നും ഉത്പന്നങ്ങള്‍ക്ക് ആവശ്യം വര്‍ധിക്കുന്നുണ്ട്. നിലവിലെ പ്രവര്‍ത്തന ഫലം അടിസ്ഥാനമാക്കി കമ്പനിയുടെ വളര്‍ച്ചയില് ആത്മവിശ്വാസം പുലര്‍ത്താം. 2024 വരെയുള്ള സാമ്പത്തിക വര്‍ഷങ്ങളില് കമ്പനിയുടെ പ്രവര്‍ത്തന ലാഭം 25 ശതമാനത്തിലധികവും അറ്റാദായം 27 ശതമാനം നിരക്കില് ഉയരുും. ഇത് ഈ മേഖലയെ സംബന്ധിച്ച് മികച്ച നിരക്കാണ്' എന്നും പ്രതീക്ഷിക്കുന്നതായും എംകെ ഗ്ലോബല് പ്രസിദ്ധീകരിച്ച റിസര്‍ച്ച് റിപ്പോര്‍ട്ടില് പറയുന്നു.\nAlso Read: 10 ദിവസത്തിനുളളില് 84% ലാഭം; ഈ ഓഹരി ഇനിയും വാങ്ങണോ അതോ വിറ്റൊഴിയണോ?\nനിലവില് 3,620 രൂപയിലാണ് ഗ്ലാന്‍ഡ് ഫാര്‍മയുടെ ഓഹരികള് വ്യാപാരം ചെയ്യപ്പെടുന്നത്. ഇവിടെ നിന്നും അടുത്ത 12 മാസത്തിനുള്ളില് ഓഹരി വില 5,000 രൂപയിലെത്തുമെന്നാണ് എംകെ ഗ്ലോബല് പ്രവചിച്ചിരിക്കുന്നത്. ഇതിലൂടെ 39 ശതമാനം നേട്ടമാണ് നിക്ഷേപകര്‍ക്ക് ലഭിക്കുക. കഴിഞ്ഞ 12 മാസക്കാലയളവില് 4350 രൂപയാണ് ഉയര്‍ന്ന വില രേഖപ്പെടുത്തിയത്. അതേസമയം, 2071 രൂപ ഇക്കാലയളവിലെ താഴ്ന്ന നിലവാരമായും രേഖപ്പെടുത്തിയിട്ടുണ്ട്.\nAlso Read:3മാസത്തിനുള്ളില് 17% നേട്ടം; ഈ2ഫാര്‍മ സ്‌റ്റോക്കുകള് പരിഗണിക്കാം\nമുകളില് കൊടുത്തിരിക്കുന്ന ലേഖനം പഠനാവശ്യം മാത്രമാണ്. ഇതുമായി ബന്ധപ്പെട്ട് നിക്ഷേപ തീരുമാനങ്ങള് എടുക്കും മുന്‍പ് സാമ്പത്തിക വിദഗ്ധന്റെ നിര്‍ദേശം തേടാം. ഓഹരി വിപണിയിലെ നിക്ഷേപം നഷ്ടസാധ്യതകള്‍ക്ക് വിധേയമാണ്. ലേഖനത്തില് പറഞ്ഞിരിക്കുന്ന വിവരങ്ങള് ലഭ്യമായ സൂചകങ്ങളെ അടിസ്ഥാനമാക്കി ലേഖകന് തയ്യാറാക്കിയിട്ടുള്ളതാണ്. ലേഖനം വായിച്ചിട്ട് എടുക്കുന്ന തീരുമാനത്തിന്റെ അടിസ്ഥാനത്തില് സംഭവിക്കുന്ന ലാഭനഷ്ടങ്ങള്‍ക്ക് ഗ്രേനിയം ഇന്‍ഫര്‍മേഷന് ടെക്‌നോളജീസും ലേഖകനും ഉത്തരവാദികളല്ല. സ്വന്തം റിസ്‌കില് മാത്രം നിക്ഷേപ തീരുമാനം കൈക്കൊള്ളുക.\nEmkay Global Suggests To Buy Gland Pharma For 5000 As Target Price\nStory first published: Wednesday, December 1, 2021, 19:06 [IST]\n1 USD = 77.53200 (USD to INR)\n1 EUR = 82.87300 (EUR to INR)\n1 GBP = 97.59100 (GBP to INR)\nTea Stocks Settled Mixed After Tea Prices Fall On Record Output


തുടർച്ചയായി ചോദിക്കപ്പെടുന്ന ചോദ്യങ്ങൾ\nഞങ്ങളുടെ മിനിസ്ട്രിയെപ്പറ്റി ലഭിച്ച ചില ചോദ്യങ്ങൾ ചുവടെ കൊടുത്തിരിക്കുന്നു. ഇതു വായിച്ചു കഴിഞ്ഞും, ഈ വേബ്സൈറ്റിന്റെ ഉള്ളടക്കത്തെക്കുറിച്ച് നിങ്ങൾക്ക് ഇനിയും ഒരു ചോദ്യമുണ്ടെങ്കിൽ, ദായവായി answer@themessage.com എന്ന വിലാസത്തിൽ അയച്ചാലും.\nവിശ്വാസത്തെക്കുറിച്ച് നിങ്ങളുടെ പ്രസ്താവന എന്താണ്?\nഞങ്ങൾ ഇതു പറയാൻ ഇഷ്ടപ്പെടുന്നു ഞങ്ങളുടെ സഭാ ഉപദേശം, “ആധികാരികമായും,” ഉല്പത്തി തുടങ്ങി വെളിപ്പാടുവരെയാണ്. ഞങ്ങളുടെ വിശ്വാസത്തെപ്പറ്റിയുടെ പ്രസ്ഥാവനയെ ഇങ്ങനെ ക്രോടീകരിക്കാം: ക്രിസ്തുവല്ലാതെ ഒരു മതവിശ്വാസമില്ല; സ്നേഹമല്ലാതെ മറ്റൊരു നിയമമില്ല; ബൈബിളല്ലാതെ മറ്റൊരു പുസ്തകവുമില്ല.\nഞാൻ പണ്ടേ ഒരു ക്രിസ്താനിയാണ്. ഈ വെബ്സൈറ്റിലെ അറിയിപ്പുകൾ വാസ്തവമായും എനിക്കു ഗുണമുളളതാണോ?\nഅതെ! ക്രിസ്ത്യാനികൾ ദൈവത്തിന്റെ സകല വചനവും വിശ്വസിക്കേണം; അതുകൊണ്ടാണ് നാം സഭയിലേയ്ക്ക് പോകുന്നതും നാം ബൈബിൾ വായിക്കുന്നതും. ബൈബിളിന്റെ ഒരു ഭാഗത്ത് യേശു നമ്മുടെ പാപങ്ങൾക്കായി മരിച്ചെന്നു വിശ്വസിക്കുകയും, പാപം ഏദെൻ തോട്ടത്തിൽ തുടങ്ങി എന്ന കാര്യത്തെ നിരസിക്കുകയും ചെയ്യുന്നത് എങ്ങനെയാണ് ?\nഞാൻ വായിച്ച ഈ കാര്യം സത്യമാണെന്നു ഞാൻ വിശ്വസിക്കുന്നു. എനിക്ക് അംഗമാകാൻ സാധിക്കുന്നത് എങ്ങനെ?\nക്രിസ്തുവിന്റെ ശരീരം മതവിശ്വാസമോ ഒരു വിഭാഗീയ സഭയോ അല്ല, അംഗത്വം ആവശ്യമായിരിക്കുന്നത് എങ്ങനെയെന്നാൽ നിങ്ങൾ കർത്താവായ യേശുവിൽ വിശ്വസിക്കേണം എന്നതു മാത്രമാണ്. സഭയുടെ നിയന്ത്രണകർത്താക്കളെ നിങ്ങളുടെ പരിചയ പത്രം കാണിച്ചില്ലല്ലോ എന്നുള്ള ഒരു വ്യാകുലതയും വേണ്ട. വചനത്തെ മാത്രം വിശ്വസിക്ക, അപ്പോൾ ബാക്കിയുള്ള കാര്യങ്ങളെല്ലാം കർത്താവ് ശരിയാക്കിക്കൊള്ളും.\nനിങ്ങൾ ഒരു സഭയാണോ?\nഞങ്ങൾ ഒരു സംഘടനയല്ല, എന്നാൽ ഞങ്ങൾ ലോകമെമ്പാടുമുള്ള ആയിരണക്കണക്കിനു സഭകൾക്കും ദശലക്ഷക്കണക്കിനുള്ള വിശ്വാസികൾക്കും മതപരമായ സാമഗ്രികൾ ലഭ്യമാക്കുന്നു. ഞങ്ങളുടെ ഉദ്ദേശം കർത്താവായ യേശുവുമായി ജനങ്ങളെ അടുപ്പിച്ചുകൊണ്ട് അവന്റെ സുവിശേഷത്തെ ഭൂമുഖത്തുള്ള ഓരോരുത്തർക്കും ലഭ്യമാക്കണം എന്നതാണ്.\nഞാൻ സ്നനമേൽക്കാൻ ആഗ്രഹിക്കുന്നു. ഇപ്പോൾ എന്താണ്?\nകർത്താവായ യേശുക്രിസ്തുവിന്റെ നാമത്തിൽ നിങ്ങളെ സ്നാനം കഴിപ്പിക്കാനായി നിങ്ങൾക്ക് ആരെയും കാണ്ടുപിടിക്കാൻ കഴിഞ്ഞില്ലെങ്കിൽ, നിങ്ങളുടെ ലൊക്കേഷൻ അടക്കം ഞങ്ങളെ മെയിൽ ചെയ്തറിയിക്കൂ, നിങ്ങളെ ക്രമപ്രകാരം സ്നാനം കഴിപ്പിക്കാനാകുന്ന നിങ്ങളുടെ സ്ഥലത്തുള്ള സഭകളുടെ ലിസ്റ്റ് ഞങ്ങൾ അയച്ചുതരുന്നതാണ്. ഓർക്കൂ, പിതാവിന്റെയും, പുത്രന്റെയും, പരിശുദ്ധാത്മാവിന്റെയും എന്ന സ്ഥാന നാമങ്ങളിലല്ല, യേശുവിന്റെ നാമത്തിൽ സ്നാനമേൽക്കുക എന്നത് ബൈബിളിൽ പ്രകാരം സുപ്രധാനമാണ്.\nകത്തോലിക്കായിലോ മറ്റേതെങ്കിലും ഒരു വിഭാഗീയ സഭയിൽ ഉൾപ്പെട്ടിരിക്കുന്നതിനാൽ ഞാൻ നഷ്ടപ്പെട്ടിരിക്കുന്നു എന്നാണോ നിങ്ങൾ ചിന്തിക്കുന്നത്?\nകർത്താവ് പറഞ്ഞു, “വിധിക്കരുത് നിങ്ങളും വിധിക്കപ്പെടും.” രക്ഷയെക്കുറിച്ച് വിധിക്കാൻ ആർക്കും അധികാരമില്ല. യേശു ഇതും കൂടെ പറയുന്നു, “സ്നാനമേല്ക്കുന്നവൻ രക്ഷിക്കപ്പെടും; വിശ്വസിക്കാത്തവൻ ശിക്ഷാവിധിയിൽ അകപ്പെടും.” അതുകൊണ്ട് നിങ്ങൾ കത്തോലിക്കനോ, ബ്പ്റ്റിസ്റ്റോ പെന്തെക്കോസ്തോ; നിങ്ങൾ കർത്താവായ യേശുവിൽ വിശ്വസിക്കുമെങ്കിൽ രക്ഷിക്കപ്പെടും.\n(VGR) വോയിസ് ഓഫ് റെക്കോർഡിംങ്സ് എന്നാൽ എന്താണ്?\nവോയിസ് ഓഫ് റെക്കോർഡിങ്സ്, Inc, കർത്താവായ യേശുക്രിസ്തുവിന്റെ സുവിശേഷത്തെ അഭിവൃത്തിപ്പെടുത്താൻ സമർപ്പിക്കപ്പെട്ട വിഭാഗീയ സഭകൾക്ക് ഇടയിലെ ഒരു മിനിസ്ട്രിയാണ്. ഞങ്ങളുടെ സാമഗ്രികൾ വിതരണ ചെയ്യുന്നതിന്റെ പ്രാഥമിക ഉത്ഭവം നിദ്രപ്രാപിച്ച ദൈവത്തിന്റെ പ്രവാചകനും ലോകമെമ്പാടും അംഗീകരിച്ച സുവിശേഷകനുമായ വില്യം മാരിയോൺ ബ്രൺഹാമിന്റെ റെക്കോർഡ് ചെയ്ത സന്ദേശങ്ങളാണ്. ഞങ്ങൾ MP3 സിഡികൾ, ഡിവിഡികൾ, വീഡിയോകൾ, കമ്പ്യൂട്ടർ സോഫ്റ്റവെയറുകൾ, പുസ്തകങ്ങൾ, മാഗസീനുകൾ, ഫോട്ടോകൾ, മാത്രമല്ല ന്യൂസ് ലെറ്ററുകളും വെബ്സൈറ്റും മുതലായ സാമഗ്രികളിൽ ഉൾപ്പെട്ടിരിക്കുന്നു.\nവില്യം മാരിയോൺ ബ്രൺഹാം ആരാണ്, അദ്ദേഹത്തിന് ഞാനുമായി എന്താണ് ചെയ്യാനുള്ളത്?\nറവ. ബ്രൺഹാം 1947-1965 കാലഘട്ടങ്ങളിലെ ലോകപ്രശസ്ത സുവിശേഷകനും മിഷണറി ഫീൽഡിൽ അറിയപ്പെട്ടിരുന്ന വ്യക്തിയുമായിരുന്നു. അദ്ദേഹം ക്രിസ്തുവിലേയ്ക്ക് ദശലക്ഷക്കണക്കിനു ജനങ്ങളെ നയിച്ചെന്നു മാത്രമല്ല, എണ്ണപ്പെടാനാകാത്ത അത്ഭുതാശ്ചര്യങ്ങളാൽ ദൈവം അദ്ദേഹത്തിന്റെ മിനിസ്ട്രിയെ സമർത്ഥിച്ചിരുന്നു. ഈ ലിങ്ക് അദ്ദേഹത്തിന്റെ മിനിസ്ട്രിയെപ്പറ്റി ഒരു ആമുഖം നിങ്ങൾക്കു തരുന്നു.\nഈ അത്ഭുതാശ്ചര്യങ്ങളെല്ലാം വാസ്തവമായും നടന്നിട്ടുണ്ടെങ്കിൽ, എന്തുകൊണ്ടാണ് ഞാൻ ഇത്രയും നാൾ കേൾക്കാതിരുന്നത്?\nഅതൊരു നല്ല ചോദ്യമാണ്, മാത്രമല്ല അതു തന്നെയാണ് ഇന്നത്തെ മുഖ്യധാരയിലുള്ള സഭകളോടും ഞങ്ങൾക്കു ചോദിക്കാനുള്ളത്. ദൈവം ഒരു പ്രവചാകനെ അയച്ചു! എന്തുകൊണ്ടാണ് എല്ലാവരും അതെക്കുറിച്ച് സംസാരിക്കാത്തത്? അവർ ചെയ്യേണ്ടതാണ്.\nനിങ്ങൾ വില്യം ബ്രൺഹാമിന് ഇത്രയേറെ പ്രാധാന്യം നൽകുന്നതെന്താണ്?\nയേശുവാ മോശെയ്ക്കു നൽകിയിരുന്ന അതേ പ്രാധാന്യം തന്നെ. ദൈവത്തിൽ നിന്നും ഒരു സന്ദേസം മോശെ മുഖാന്തരം വന്നു. ബ്രദർ ബ്രൺഹാമും അതു തന്നെ ചെയ്തു.\nനിങ്ങളുടെ മിനിസ്ട്രിയുമായി ബന്ധപ്പെട്ട സ്ത്രീകളെ ഞാൻ കണ്ടിട്ടുണ്ട്. അവർ എല്ലാവരും മുടി നീട്ടി വളർത്തുകയും നീളം കൂടിയ പാവാടകൾ ധരിക്കുകയും ചെയ്യുന്നത് എന്തുകൊണ്ടാണ്?\n1 കൊരിന്ത്യർ 11:15-ൽ പൌലൊസ് പറയുന്നു, “ഒരു സ്ത്രീ മുടി നീട്ടിയാലോ, അത് അവൾക്ക് മാനമാകുന്നു; അവളുടെ മുടി മൂടുപടത്തിനു പകരം നൽകിയിരിക്കുന്നു.” പൌലൊസ് ഇതും കുടെ പറയുന്നു, “സ്ത്രീകൾ യോഗ്യമാം വണ്ണം വസ്ത്രം ധരിക്കണം…” മോശെ “സ്ത്രീകൾ പുരുഷന്റെ വസ്ത്രം ധരിക്കരുത്,” എന്നു പറയുന്നു. ബൈബിൾ അങ്ങനെ പറയുന്നെങ്കിൽ, സത്യ ക്രിസ്ത്യനികൾ അതു വിശ്വസിക്കും.\nറവ ബ്രൺഹാം പറഞ്ഞതിനെ എതിർക്കാൻ സമർപ്പിച്ചിട്ടുള്ള ചില വെബ്സൈറ്റുകൾ ഞാൻ കണ്ടു. അവയോടു നിങ്ങൾ എങ്ങനെയാണ് പ്രതികരിക്കുന്നത്?\nഎല്ലാറ്റിനെയും സകലതും, അതിൽ ബൈബിളും ഉൾപ്പെടുന്നു എതിർക്കാനായി സമർപ്പിക്കപ്പെട്ട ചില വെബ്സൈറ്റുകളെ നിങ്ങൾക്ക് കാണാൻ കഴിയും. ഞങ്ങൾ നിങ്ങൾക്കു സമ്മാനിക്കുന്ന സന്ദേശത്തെ, ഇന്റർനെറ്റിൽ വളരെ എളുപ്പത്തിൽ കണ്ടുപിടിക്കാനാകുന്ന പ്രഭാഷ വിദ്യയാലാല്ല, ദൈവ വചനത്താൽ ന്യായവിധി നടത്താൻ ഞങ്ങൾ നിങ്ങളോടു ആവശ്യപ്പെടുന്നു. കർത്താവായ യേശുവല്ലാതെ ദൂഷിക്കപ്പെട്ട മറ്റാരുമില്ല . നിങ്ങൾ ശരിയായ എന്തെങ്കിലും ചെയ്യുന്നെങ്കിൽ, നിങ്ങൾക്ക് വിമർശനത്തെ പ്രതീക്ഷിക്കാം.\nഎല്ല സംഘടനകളും അവരുടെ കൈ എന്റെ പോക്കറ്റിലാണ്. അത് എപ്പോഴും കാശിനെക്കുറിച്ചു മാത്രമാണ്.\nശ്രദ്ധിക്കൂ ഈ വെബ്സൈറ്റിൽ സംഭാവന അയയ്ക്കാനുള്ള ഒരു ഇടമില്ല. ഞങ്ങൾ കാശിനായി ഇരക്കേണ്ടി വരുന്ന ഈ സമയം വന്നാൽ, ആ സമയം ഈ മിനിസ്ട്രിയെ നിർത്താനുള്ള സമയമായി എന്നർത്ഥം. ഇത് കാശിനെക്കുറിച്ചുള്ളതല്ല, ഇത് യേശുക്രിസ്തുവിനു വേണ്ടി ആത്മാക്കളെ കിട്ടുന്നതിനെക്കുറിച്ചാണ്.\nഞാൻ കൂടുതലായി അറിയാൻ ആഗ്രഹിക്കുന്നു; അടുത്ത് എന്തു ചെയ്യണം?\nബൈബിൾ പറയുന്നു, “വിശ്വാസം കേൾവിയാൽ വരുന്നു,” അതുകൊണ്ട് നിങ്ങളെ കേൾക്കാനായി ഞങ്ങൾ പ്രോത്സാഹിപ്പിക്കുന്നു. തികച്ചും സൌജന്യമായി ഡൌൺലോഡ് ചെയ്യാവുന്ന 1,200-ൽപ്പരം സന്ദേശങ്ങൾ. ഞങ്ങളുടെ പക്കലുണ്ട്. ഇലക്ട്രോണിക്ക് ഫയലുകളെ നിങ്ങൾക്ക് ഡൌൺലോഡ് ചെയ്യാൻ വിഷമമുണ്ടെങ്കിൽ ഞങ്ങൾക്ക് നിങ്ങൾ സാമഗ്രികൾ അയച്ചു തരുന്നതാണ്.\nഞങ്ങളുടെ മിനിസ്ട്രിയുമായി ബന്ധപ്പെട്ട സാക്ഷ്യങ്ങളും ദിവസം പ്രതിയുള്ള വാർത്തകളും www.branham.org -ൽ പ്രസിദ്ധീകരിക്കുന്നു. ലോകമെമ്പാടുമുള്ള വിശ്വാസികളാൽ അയയ്ക്കപ്പെടുന്ന വിവരങ്ങളെ വായിക്കുന്നതിലേയ്ക്ക് ഞങ്ങൾ നിങ്ങളെ ക്ഷണിക്കുന്നു. ഈ നൂതന ദിവസത്തും, കർത്താവായ യേശു ചെയ്യുന്ന മഹത്തായ കാര്യങ്ങളാൽ നിങ്ങൾ അതിശയിക്കും.


തകർന്ന സമ്പദ്വ്യവസ്ഥയിൽ ഉണര്‍വിനായി സ്വകാര്യ നിക്ഷേപം പ്രോൽസാഹിപ്പിക്കുമെന്ന് മോദി സർക്കാർ - themediasyndicate\nന്യൂഡൽഹി: രണ്ടാം മോദി സർക്കാർ സമ്പദ്വ്യവസ്ഥയിൽ വൻ മാറ്റങ്ങൾക്ക് ഒരുങ്ങുന്നതായി റിപ്പോർട്ട്. 100 ദിന കർമ്മ പരിപാടിയിൽ ഉൾപ്പെടുത്തിയാവും സമ്പദ്വ്യവസ്ഥയിലെ പരിഷ്കാരങ്ങൾ നടപ്പിലാക്കുക. തകർന്ന സമ്പദ്വ്യവസ്ഥയിൽ വളർച്ചയുണ്ടാക്കുന്നതിനായി സ്വകാര്യ നിക്ഷേപം പ്രോൽസാഹിപ്പിക്കുമെന്ന് സർക്കാർ വ്യക്തമാക്കുന്നു. ഇതിനൊപ്പം തൊഴിൽ നിയമങ്ങളിലും മാറ്റമുണ്ടാകും.\nനീതി ആയോഗ് വൈസ് ചെയർമാൻ രാജീവ് കുമാർ റോയിട്ടേഴ്സിന് നൽകിയ അഭിമുഖത്തിലാണ് സർക്കാറിൻെറ നൂറ് ദിനകർമ്മ പരിപാടിയെ കുറിച്ച് സൂചനകൾ നൽകിയത്. വിദേശനിക്ഷേപകർക്ക് സന്തോഷിക്കാവുന്ന മാറ്റങ്ങൾ സമ്പദ്വ്യവസ്ഥയിൽ ഉണ്ടാവുമെന്ന് രാജീവ് കുമാർ പറഞ്ഞു. വികസന പ്രവർത്തനങ്ങൾക്ക് സ്ഥലമേറ്റടുക്കുന്നതിലെ ബുദ്ധിമുട്ടുകൾ പരിഹരിക്കാനായി ലാൻഡ് ബാങ്ക് രൂപീകരിക്കുമെന്നും രാജ്കുമാർ കൂട്ടിച്ചേർത്തു.\nഒന്നാം മോദി സർക്കാറിൻെറ ഭരണകാലത്താണ് നീതി ആയോഗ് നിലവിൽ വന്നത്. ഇന്ന് രാജ്യത്തെ സാമ്പത്തിക നയങ്ങൾ തീരുമാനിക്കുന്നതിൽ പ്രമുഖ പങ്കുവഹിക്കുന്ന ഏജൻസിയാണിത്. ആസൂത്രണകമീഷന് പകരമായിട്ടാണ് നീതി ആയോഗ് നിലവിൽ വന്നത്.\nമാണിയുടെ പിന്തുണ തേടി യുഡിഎഫ് സംഘം പാലായില്\nകാസർകോട് യുവതിയെ കൊന്ന് പുഴയിൽ താഴ്ത്തിയതായി സംശയം; തെരച്ചിൽ ഊര്‍ജിതം